Kaamiyaabu operation akah fahu aailaage shukuru KRH ge Dhivehi2Doctarunnah!\nކޭއާރުއެޗުގައި ބޭއްވި ރަސްމިއްޔާތެއްގެ ތެރެއިން، އެތަނުގެ މުވައްޒަފުން--\nކާމިޔާބު އޮޕަރޭޝަނަކަށްފަހު އާއިލާގެ ޝުކުރު ކޭއާރުއެޗުގެ ދިވެހި ދެ ޑޮކްޓަރުންނަށް\n- ފަރުވާ ހޯދުމަށް އިންޑިޔާ އަދި މާލެއަށްވެސް ދިޔަ\n- ކޭއާރުއެޗުގައި ކުރި މި އޮޕަރޭޝަންގައި އުޅުއްވީ ދިވެހި ދެ ޑޮކްޓަރުން\n- ޑޮކްޓަރުންނަށާއި ނަރުހުންގެ އޯގާތެރިކަމަށް އާއިލާއިން ޝުކުރުއަދާކުރި\nހަކުރު ބަލީގެ މީހަކު އޮޕަރޭޝަނެއް ކުރަން ޖެހުމަކީ ހަމަ ހަގީޤަތުގައިވެސް ވަރަށް ބޮޑު ކަމެކެވެ. ހަކުރު ކޮންޓްރޯލްނުކުރެއްވިއްޖެނަމަ އޮޕަރޭޝަން ކުރިއަށްނުގެންނެވޭނެ އެވެ. އޭރުން މީހާގެ ހާލު ސީރިއަސްވެ އިތުރު ހިތްދަތިކަމާ ކުރިމަތިވެ އެވެ. މިފަދަ ބައެއް ހާލަތުގައި އެތަކެއްގެ ބައެއްގެ ފުރާނާވެސް ދުނިޔެއިން ވަކިވެފައިވެ އެވެ. ހދ ހަނިމާދޫ / ދޯދި، މުހައްމަދު އަބުދުﷲ، ބަނޑުގެ މައްސަލައެއް ހުރެގެން އިންޑިޔާއަށް ދެއްކުމުން އެނގުނީ ހާނިޔާގައި މައްސަލަތަކެއް ހުރިކަމެވެ. އެހެންވެ އެކަން ރަނގަޅުވާން އޮތީ އޮޕަރޭޝަން ކޮށްގެން ކަމަށް ޑޮކްޓަރުން ވިދާޅުވި އެވެ.\nހަކުރު ބަލީގެ އިތުރުން މުހައްމަދަކީ އަބުދުﷲ އަކީ އެހެން ބައްޔަކަށް ލޭދިޔާކުރުމަށް ބޭނުންކުރާ ބޭހެއް ބޭނުންކުރަމުންދާ ފަރާތްތަކެއްކަމުން އޭނާގެ އެ އޮޕަރޭޝަން ކުރުމަށް ހުރަސްތައް ކުރިމަތިވި އެވެ. ޑޮކްޓަރުން ވިދާޅުވަމުންގެންދެވީ އޭނާގެ ހާލަތަށް ބަލާފައި މިއީ ނުރައްކާތެރި އޮޕަރޭޝަނެއް ކަމަށެވެ. ފުރާނައަށް ގެއްލުންވެދާނެކަމަށް ޑޮކްޓަރުން ވިދާޅުވާތީ، އާއިލާއިންވެސް އޮޕަރޭޝަން ކުރަން ޖެހިލުންވި އެވެ. އެހެންވުމުން ބޭސް ނެގުމަށްފަހު އެނބުރި ރާއްޖެ އައީ އެވެ.\nއެކަމަކު އާއިލާގެ އެންމެ ބޮޑު ބޭބެގެ އޮޕަރޭޝަންކޮށް ލުޔެއް ހޯދައިދިނުމަށް އާއިލާއިން ދިޔައީ ގިނަ މަސައްކަތްތަކެއް ކުރަމުންނެވެ. އެގޮތުން މިދިޔަ 2019 ވަނަ އަހަރުގެ އޮކްޓޯބަރުމަހު މާލެ ގޮސް އައިޖީއެމްއެޗަށް ދެއްކި އެވެ.\nއޮޕަރޭޝަން ކުރުމަށްޓަކާ ހަކުރު ކޮންޓްރޯލްކުރަން އުޅެ މަސްދުވަސްވީ އިރުވެސް އެކަމެއް ނުވިކަމަށް އާއިލާގެ ފަރާތުން ކޭއޯއަށް އެ ވާހަކަތައް ހިއްސާކުރި އަހުމަދު ޝަރީފް ބުންޏެވެ. އޭނާ ކިޔައިދިން ގޮތުގައި ހަކުރު ކޮންޓްރޯލްނުކުރެވި ގިނަ ދުވަސްތައްވަމުންދާތީ، އާއި މާލޭގައި އެހާ ގިނަ ދުވަހު ހުރުމުން އަތްމަތި ދަތިވެގެން އަނެއްކާވެސް އޮޕަރޭޝަން ނުކުރެވި އެނބުރި ރަށަށް އަންނަ ޖެހުނެވެ.\nހަނިމާދޫ ހެލްތް ސެންޓަރުގެ އެހީތެރިކަމާއެކު އާސަންދައިގެން ދަށުން އަނެއްކާވެސް ބޭބެއަށް ފަރުވާ ހޯދުމަށް އިންޑިޔާއަށް ދަތުރު ފެށި އެވެ. އެއީ މިދިޔަ ނޮވެމްބަރުމަހެވެ.\nއެކަށީގެންވާ ފަރުވާ ނުލިބި މާލޭގައި އެހެން ތިބެން ޖެހުމަކީ ބޮޑު ހަރަދެއް ހިނގާކަމަކަށްވާތީ ފަރުވާއެއް ލިބޭނެކަމުގައި އުންމީދުގައި އަނެއްކާވެސް އިންޑިޔާއަށް ދިޔައީ އެވެ. އޭނާ ކިޔައިދިން ގޮތުގައި އިންޑިޔާގޮސް ދައްކައި އޮޕަރޭޝަންކުރަން ބޭނުންވާ ވާހަކަ ބުނުމުން، އަނެއްކާވެސް ޑޮކްޓަރުން ވިދާޅުވަމުން ގެންދިޔައީ އޮޕަރޭޝަނުގެ ނުރައްކާތެރިކަމުގެ ވާހަކަތަކެވެ. ހޭނައްތައިފިކަމަށްވާނަމަ އަލުން ހޭނާރަދާނެކަމަށް ޑޮކްޓަރުން ވިދާޅުވި އެވެ.\n"ބޭބެއަކީ 65 އަހަރުން މަތިވެފައިހުރި މީހާކަވެފައިވުމުންނާއި ހަކުރު ބައްޔާއި އަދި ދާއިމީ އެހެން ބައްޔަށް ބޭސް ބޭނުންކުރަމުންދާ މީހަކަށްވުމުން ޑޮކްޓަރުންނަކަށް ޔަގީންކަމެއް ނުދެވުނު ހޭރަނެކަމަށް. ދެން އެހެންވެ އަޅުގަނޑުމެން އެހީ މިއީ ކޮންމެންހެން މިވަގުތުކުރަން ޖެހޭ އޮޕަރޭޝަން ތޯ." އަހުމަދު ކިޔައިދިނެވެ.\nއޮޕަރޭޝަން ކާމިޔާބުކުރެވޭނެކަމުގެ ޔަގީންކަން ޑޮކްޓަރުންގެ ފަރާތުން މިފަހަރުވެސް ނުލިބުމުން އެނބުރު ރަށަށް، ހަނިމާދޫ އައީ އެވެ. ރަށުގައި އުޅެނިކޮށް މިދިޔަ އޯގަސްޓްމަހުގެ ހަތަރުވަނަ ދުވަހުގެ ރޭ ބޭބެގެ ހާލު ސީރިއަސްވެސް ހަނިމާދޫ ހެލްތް ސެންޓަރުގައި އެޑްމިޓްކުރުމުން، ލަފާދިނީ ވީހާވެސް އަވަހަކަށް ކުޅުދުއްފުށީ ރީޖަނަލް ހޮސްޕިޓަލް (ކޭއާރުއެޗް)އަށް ގެންދިޔުމަށެވެ. އޭނާ ބުނީ އެ ރެއަކީ މޫސުމް ގޯސް ރެޔެއްކަމުން ހަނިމާދޫން ކުޅުދުއްފުއްޓަށް ދަތުރުކުރާނެ ލާންޗެއް ނުލިބުނުކަމަށެވެ.\n"އެކަމަކު އެ ދަންވަރުގައި ސީއެމްބިއުލާންސް ހަމަޖައްސައިދިނީމަ، އަޅުގަނޑުމެން ކޭއާރުއެޗަށް ދެވުނީ ދަންވަރު 3:30 ގައި އެވަގުތުވެސް ދިޔައީ ވާރޭވެހެމުން. ހަމަ ވަގުތުން ބޭބެގެ ޓެސްޓްތައް ހަދައި އެ ދުވަހު ދުވާލު އަޅުގަނޑުމެންނަށް އެނގި އޮޕަރޭޝަނޭ ކުރަން ޖެހޭނީ. ނުކޮށްފިނަމަ ހާނިޔާ ފަޅައިގެންގޮސް ގޮހޮރަށް މައްސަލަ ޖެހިދާނެއޭ. އެ މީހުން(ޑޮކްޓަރުން) އަޅުގަނޑުމެންނާ ވަރަށް ގިނަ ވާހަކަތައް ދެއްކި." އާއިލާގެ ފަރާތުން ވާހަކަދެއްކި މީހާ ބުންޏެވެ.\nއަދި ކުޅުުދުއްފުށިން އޮޕަރޭޝަން ނުކުރެވިއްޖެނަމަ މާލޭ ފޮނުވުމުގެ ހުރިހާ ކަންތައްތަކެއްގައި ހޮސްޕިޓަލުގެ ފަރާތުން ކުރާނެ ކަމަށާ އާއިލާއިން އެކަމާ އުޅެން ނުޖެހޭނެކަން އެންގިކަމަށް އޭނާ ބުންޏެވެ. އެއީވެސް ލިބުނު ވަރަށް ބޮޑު ހިތްހަމަޖެހުމެއްކަން އަހުމަދު ފާހަގަކުރި އެވެ. އެކަމަކު އެ އޮޕަރޭޝަން ކޭއާރުއެޗުން ކުރެވޭގޮތްވި އެވެ.\nއޭނާ ބުނީ އޮޕަރޭޝަން ކުރީ ކޭއާރުއެޗުގެ އޮޕަރޭޝަން ދިވެހި ޑޮކްޓަރު އަލްތާފް އަދުނާން އިސްމާއިލް އެވެ. ދެން އިސްކޮށް އުޅުއްވީ އެތެރެހަށީގެ ޑޮކްޓަރު މުހައްމަދު ނަޒީފެވެ. އޭނާ ވިދާޅުވިގޮތުގައި އެ ދެ ޑޮކްޓަރުން އޮޕަރޭޝަނަށް ވެއްދުމުގެ ކުރިން ވަރަށް ގިނަ މައުލޫމާތު ދެއްވި ކަމަށެވެ. އޭނާ ބުނީ ގާތްގަނޑަކަށް ތިންގަޑިއިރުގެ އޮޕަރޭޝަނަކަށްފަހު، އޮޕަރޭޝަން ކާމިޔާބުކަމަށް ޑޮކްޓަރު އެންގި އެވެ.\n"ނޯމަލް ހާނިޔާ އޮޕަރޭޝަނެއްގެ ގޮތަށް ކާމިޔާބުކަމާއެކު ނިންމާލި. ހަކުރު ބަލީގެ މީހަކަށްވާތީ އައިސީޔޫގައި ފަރުވާދިނުމަށްފަހު9ވަރަކަށް ދުވަސްފަހުން ދޫކޮށްލީ. ހަނިމާދޫ ހެލްތް ސެންޓަރުން ރޮނދިކޮށީ. މިހާރު ބޭބެ މުޅިން ބަރާބަރު." އަހުމަދު ބުންޏެވެ.\nއޭނާ ބުނީ މީގައި އެންމެ ފަހުރުވެރިވެރިވީ މިއޮޕަރޭޝަންގައި އުޅުއްވި ދެ ޑޮކްޓަރުންނަކީ ދިވެހިންނަށް ވުމުން ކަމަށެވެ. އެ ދެ ޑޮކްޓަރުންނާއި ހޮސްޕިޓަލުން ދިމާވި ނަރުހުންގެ އޯގާތެރިކަމާއި އަޅާލުން އާއިލާއިން ފާހަގަކޮށް ޝުކުރުއަދާކުރި އެވެ. މުހައްމަދު އަބުދުﷲ މިއަދު ވަނީ އޭނާގެ އާއިލާގެ މެމްބަރުންނާއެކު ކުޅުދުއްފުއްޓަށް އައިސް ޑޮކްޓަރަށް ދައްކާފައި އެވެ. އޭނާ ބުނީ މިހާރު ﷲ އިރާދަފުޅުން މިހާރު ހުރިހާކަމެއްވެސް ބަރާބަރު ކަމަށެވެ.\nކުޅުދުއްފުށީ ރީޖަނަލް ހޮސްޕިޓަލް\nޕަބްލިކް ވާރކްސްއަށް ބަޖެޓް ހަމަޖެހި، މަގުތައް އެއްވަރުކުރުމުގެ މަސައްކަތް ފަށައިފި\nކުޅުދުއްފުށިން އިއްޔެ ނެގި 100 ރެންޑަމް ސާމްޕަލްވެސް ނެގެޓިވް\nކުޅުދުއްފުށީގައި ފަގީރުންގެ އަދަދު މި އަހަރު އިތުރުވެއްޖެ\nއިތުރު 100 ރެންޑަމް ސާމްޕަލް މިއަދު ނަގަނީ\nފްރާންސްގެ އުފެއްދުންތައް ބޮއިކޮޓް ކުރަން ތުރުކީ ރައީސް ގޮވާލައްވައިފި\nމޮނިޓަރިންގައި އޮތް ރަށެއް ނަމަވެސް ޒަރޫރީ ބޭނުމަށް އެ ރަށަކަށް ދެވޭނެ


Bali meehaa aa emme gaathugai Dr. Mohamed Ali\nޑރ. މުހައްމަދު އަލީ އަވަސް އޮންލައިން އަށް ދެއްވި ވިޑިއޯ އިންޓަވިއު\nބަލި މީހަކު ވަރަށް ކުޑަ ކަމެއްގައި ވެސް ޑޮކްޓަރެއްގެ ލަފާ އަދި މަޝްވަރާ ހޯދަން ބޭނުން ވެދާނެ އެވެ. އެ ލަފާ ނުލިބޭ ނަމަ ކުޑަ ކަމެއް ބޮޑު ބައްޔަކަށް ބަދަލުވާ ފަހަރު ވެސް އާދެ އެވެ. ބަލި މީހަކަށް ޑޮކްޓަރާއި ހިސާބަށް ދެވެނީ ދިގު ކިއޫއެއްގައި ޖެހިގެން އެޕޮއިންޓްމަންޓް ހަދައި އަތުން 300 އެއްހާ ރުފިޔާ ދުއްވާލައިގެނެވެ. މިނޫން ގޮތަށް ބައްޔާއި ގުޅޭ ގޮތުން މަޝްވަރާ ކޮށްލާ ހިތަށް ފިނިކަމެއް ލިބޭކަށް ނޯވެ އެވެ.\nމި ފިނިކަން ހޯދަން ޑޮކްޓަރު ކޮޓަރީގައި ހޭދަވަނީ ފަސް ވަރަކަށް މިނެޓެވެ. މިކަން ބަދަލު ކޮށްލައިދިން އެއް ޑޮކްޓަރަކީ ޑރ. މުހައްމަދު އަލީ އެވެ. އައިޖީއެމްއެޗްގައި އެތެރެހަށީގެ ޑޮކްޓަރެއްގެ ގޮތުގައި މަސައްކަތް ކުރައްވަމުން ބިޒީކޮށް އުޅުއްވަމުން ވެސް ބަދަލެއް ގެނެސް ދެއްވައިފި އެވެ.\n"ޕްރޮފެޝަނަލް މީހަކަށްވިއަސް އާއްމުންނަށް ރީޗް ވެވެން ޖެހޭނެ" އޭނާ ވިދާޅުވި އެވެ.\nއެތެރެހަށީގެ ޑޮކްޓަރެއްގެ ގޮތުގައި އައިޖީއެމްއެޗްގެ ފުއްޕާމޭ ޑިޕާޓްމަންޓްގައި މަސައްކަތް ކުރައްވާތާ ތިން އަހަރާއި ކައިރި ވެފައިވާ މުހައްމަދު އަލީއަކީ އާއްމުންނަށް ވަރަށް ގާތުން މަސަައްކަތް ކުރައްވާ ވަރަށް ހާއްސަ ޑޮކްޓަރެކެވެ.\nމުހައްމަދު އަލީ ދިވެހިންނަށް އެކަން ކޮށްދެއްވާފަ އެވެ. އެ ފަސޭހަ ހޯއްދަވައި ދެއްވާފަ އެވެ. ވައިބާ ގުރޫޕެއް މެދުވެރިކޮށް ޑޮކްޓަރާއި މަޝްވަރާކޮށްލެވޭނެ ގޮތް ހައްދަވާފަ އެވެ. ޑޮކްޓަރެއްގެ އެހީތެރިކަން ހޯދަން ބޭނުންވާ އެތައް ބަޔަކަށް މިއީ ބޮޑު ފަސޭހައެކެވެ. މުހައްމަދު އަލީގެ ވައިބާ ގުރޫޕް، 12000 ވުރެ ގިނަ މީހުން މިހާރު ވެސް ފޮލޯ ކުރެއެވެ.\nޑރ. މުހައްމަދު އަލީ ކުޑައިރުގެ ފޮޓޯއެއް\nކޮވިޑް ލޮކްޑައުންގެ ތެރޭގައި، ދިގު މުއްދަތަށް ބޭސް ކާންޖެހޭ އެތައް ބަޔަކަށް ބޭސް ސިޓީ އާކޮށް ދެއްވި އެވެ. މިއީ އެތައް ބައެއް އެކަމަށްޓަކައި ޝުކުރުވެރިވި ކަމެކެވެ. ޑޮކްޓަރެއްގެ ކިބައިގައި އެންމެ މުހިއްމު އެއް ސިފައަކަށް ވާނީ އިންސާނިއްޔަތާއި އޯގާތެރިކަމާއި ކުލުނު ކަން މުހައްމަދު އަލީ ދައްކަވައި ދެއްވި އެވެ.\nއައިޖީއެމްއެޗް ގައި ބަލިމީހަކަށް އެހީތެރިކން ފޯރުކޮށްދިނުމުގައި\n"ފާހަގަވީ ވަރަށް ކުދި ކަންކަމާއި ނުވަތަ ވަރަށް އާދައިގެ ކަންކަމާއި ނުވަތަ ސުވާލެއް ކޮށްލުމަށް ވެސް ޑޮކްޓަރަކަށް ދައްކަން ވަރަށް ގިނަ ދުވަސް ވާކަން... ކޮންމެ މީހެއްވެސް ކަމެއް ދިމާވުމުން އަހަލާނެ. ދެން ހިތަށް އެރީ އެހެން މީހުންނަށް ވެސް މި ފުރުސަތު ދޭން. ހަތަރު ލައްކައެއްހާ މީހުންގެ ތެރޭގައި ހަމަ މިގޮތަކަށް ކުދި ކުދި ކަންކަން އޮޅުން ފިލުވާލަން ބޭނުންވާނެޔޭ ހިތަށް އެރީ. ޑޮކްޓަރަކަށް ދައްކަން ދާން ވަރަށް ގިނަ ވަގުތު ގޮސް ދާނެ. އަދި މިއީ މާ ބޮޑު މަސައްކަތަކާއި ނުލައި ކޮށްލެވިދާނެ ކަމެއް. މިގޮތުން ހެދި އެއްޗެއް ވައިބާ ކޮމިއުނިޓީއަކީ. ވައިބާ ކޮމިއުނިޓީ ހެދި އިރު ހިތަކަށް ނާރާ އެހާ ގިނަ މީހުން އަންނާނެ ކަމަކަށް ވެސް."\nވައިބާ ކޮމިއުނިޓީގައި އެއްމެންނަށް ފެންނަ ގޮތަށް މެސެޖު ކުރަން ބޭނުން ނޫން ނަމަ ޕްރައިވެޓް ކޮށް މެސެޖު ކުރަން ބޭނުން މީހުންްނަށް އެކަން ކުރުމަށް ހުޅުއްވާލި އެވެ.\n"ލޮކްޑައުން ތެރޭ އަޅުގަނޑު އެކަނި ވެސް އޮންލައިން ޕޯޓަލް ތެރެއިން 1200 އެއްހާ ޕްރެސްކްރިޕްޝަން ލިޔެ ދިނިން. ވަރަށް ބޮޑު ހިތްހަމަޖެހުމެއް އެއީ އެކަން ކޮށް ދެވުނީތީ. މިއީ ބޮޑެތި ބައްޔަށް ދާއިމީ ގޮތަކަށް ބޭސް ކާ މީހުން."\nޑޮކްޓަރެއް، ފިރިއެއް، ބައްޕައެއް އެކަމުވެސް އެތަށް ބަޔަކަށް ހިދުމަތުގައި ފަހަތަކަށް ނުޖެހޭ.\nފަށައިގަތް އިރު ޕްރައިވެޓް މެސްޖު ކުރުމަށް ފުރުސަތު ނެތަސް ވަގުތު ކޮޅެއް ލިބި ހުޅުވާލުމުން ބައެއް ފަހަރަށް ޕްރައިވެޓްކޮށް 400 އެއްހާ މެސެޖް ލިބިވަޑައިގަންނަވަ އެވެ.\n"މިކަން ކުރަން ހާއްސަ ސިމެއް ނަގައިގެން ކޮމްޕިއުޓަރަށް ވައިބާ އަޅައިގެން މަސައްކަތް ކުރަނީ. އޭރުން ކިިރިޔާ ވަގުތު ކޮޅެއް ލިބުނަސް މެސެޖަށް ޖަވާބު ދެން. ހުރިހާ މެސެޖަކަށް ޖަވާބު ދެވުމުން ނޫނީ އަލުން ހުޅުވައެއް ނުލަން،"\nމުހައްމަދު އަލީއަކީ ތިން ކުދިންގެ ބައްޕައެއް ކަމުން އާއިލާއަށް ވަގުތު ހޯދަމުން ކުދިންގެ ކަންކަމުގައި ބައިވެރިވަމުން މިކަމަށް ވަގުތު ހޯއްދަވަނީ އަންހެނުން މިކަމަށް ދެއްވާ އެއްބާރުލުމާ ވެސް އެކުގަ އެވެ.\nޑރ. މުހައްމަދު އަލީ ކުދިންނާއި އެކު ވަގުތު ހޭދަކުރުމަށް ހާއްސަ ސަމާލުކަމެއް ދެއްވާ\n"އަންހެނުންގެ ސަޕޯޓާއެކު މިކަން ކުރެވެނީ. އެހާ ގިނަ ވަގުތެއް ނުދޭ މި މަސައްކަތަށް. ސުވާލު ބޮޑަސް ޖަވާބު ކުރުވެދާނެ. ރަސްމީ ވަޒީފާގެ އިރުތުން މިކަން ކުރުމަށް ބޭނުން ވާތީ ބަހަލައިގެން އުޅެނީ އާއިލާއަށް ވަގުތު ދިީގެން މިކަން ކުރަން."\nމުހައްމަދު އަލީ ވިދާޅުވާ ގޮތުގައި ޑޮކްޓަރަކަށްވެ ވަޑައިގަތަސް ހިތް މޮޅުވާ ކަށް ނުޖެހެ އެވެ.\n"މިއީ އިންސާނިއްޔާތަށް ކޮށްދޭ ކަމެއް. ކޮންމެ މީހަކަށްވެސް އެޕްރޯޗް ކުރެވެން ޖެހެނޭ. މީހުންނަށް އެހީތެރިވުމުގެ ޝައުގުވެރިކަމެއް ނެތި ޑޮކްޓަރަކަށް ވެގެން އެންމެ ރަނގަޅު ހިދުމަތެއް ނުދެވޭނެ. އަންނާނީ ބަލި މީހެއް. ރީތިކޮށް ވާހަކަ ދެކެވެން ޖެހޭނެ ކޮންމެ މީހަކާއި ވެސް. ވަރަށް ބޮޑު ހިތްހަމަޖެހުމެއް އެއީ އެހީތެރިވެވޭތީ"


ނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލްގެ އިންތިޚާބު – ނުކުޅެދުންތެރިކަން ހުންނަ މީހުންގެ ބެލެނިވެރިން ނުވަތަ ބަލަދުވެރިންގެ ތެރެއިން އެމީހުން އިންތިޚާބުކުރާ މެންބަރަކަމަށް ކުރިމަތިލާފައިވާ ފަރާތުގެ ޝަރުތުހަމަނުވާތީ އާއި ނަފްސާނީ ބަލިތަކާއިބެހޭ ޞިއްޙީ ޙިދުމަތްތެރިންގެ ތެރެއިން އެމީހުން އިންތިޚާބުކުރާ މެންބަރުކަމަށް އެއްވެސް ފަރާތަކުން ކުރިމަތިލާފައި ނުވާތީ މި ދެ ދާއިރާއަށް އަލުން ކުރިމަތިލުމަށް އިއުލާންކުރުން – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލްގެ އިންތިޚާބު – ނުކުޅެދުންތެރިކަން ހުންނަ މީހުންގެ ބެލެނިވެރިން ނުވަތަ ބަލަދުވެރިންގެ ތެރެއިން އެމީހުން އިންތިޚާބުކުރާ މެންބަރަކަމަށް ކުރިމަތިލާފައިވާ ފަރާތުގެ ޝަރުތުހަމަނުވާތީ އާއި ނަފްސާނީ ބަލިތަކާއިބެހޭ ޞިއްޙީ ޙިދުމަތްތެރިންގެ ތެރެއިން އެމީހުން އިންތިޚާބުކުރާ މެންބަރުކަމަށް އެއްވެސް ފަރާތަކުން ކުރިމަތިލާފައި ނުވާތީ މި ދެ ދާއިރާއަށް އަލުން ކުރިމަތިލުމަށް އިއުލާންކުރުން\nނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލްގެ އިންތިޚާބުގައި، ނުކުޅެދުންތެރިކަން ހުންނަ މީހުންގެ ބެލެނިވެރިން ނުވަތަ ބަލަދުވެރިންގެ ތެރެއިން އެމީހުން އިންތިޚާބުކުރާ މެންބަރަކަމަށް ކުރިމަތިލާފައިވާ ފަރާތުގެ ޝަރުތުހަމަނުވާތީ އާއި ނަފްސާނީ ބަލިތަކާއިބެހޭ ޞިއްޙީ ޙިދުމަތްތެރިންގެ ތެރެއިން އެމީހުން އިންތިޚާބުކުރާ މެންބަރުކަމަށް އެއްވެސް ފަރާތަކުން ކުރިމަތިލާފައި ނުވާތީ މި ދެ ދާއިރާއަށް އަލުން ކުރިމަތިލުމަށް އިއުލާންކޮށްފިއެވެ. ނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލަށް، ނުކުޅެދުންތެރިކަން ހުންނަ މީހުންގެ ބެލެނިވެރިން ނުވަތަ ބަލަދުވެރިންގެ ތެރެއިން އެމީހުން އިންތިޚާބުކުރާ މެންބަރުކަމަށް އަދި ނަފްސާނީ ބަލިތަކާއިބެހޭ ޞިއްޙީ ޙިދުމަތްތެރިންގެ ތެރެއިން އެމީހުން އިންތިޚާބުކުރާ މެންބަރުކަމަށް ކުރިމަތިލުމަށް އެދޭ މީހުންނަށް 2022 ފެބުރުވަރީ 01 ވާ އަންގާރަ ދުވަހުގެ 16:00ން ފެށިގެން، 2022 ފެބުރުއަރީ 07 ވާ ހޯމަ ދުވަހުގެ 12:00 ގެ ނިޔަލަށް އެ ފުރުޞަތު ވަނީ ހުޅުވާލާފައެވެ.\nއިންތިޚާބަށް ކުރިމަތިލުމަށް އެދޭ ފޯމު މެއިލްކުރާނީ މިމިނިސްޓްރީގެ disability@gender.gov.mv މެއިލަށެވެ. އަދި އިންތިޚާބަށް ކުރިމަތިލުމަށް ހުށަހެޅި ހުށަހެޅުމާމެދު ނިންމިގޮތާއި ކެންޑިޑޭޓުންނަށް އަންގަންޖެހޭ އެންގުންތައް މިމިނިސްޓްރީ އިން އަންގާނީ އެޕްލިކޭޝަން ފޯމުގައި އެފަދަ އެންގުންތައް ފޮނުވުމަށް ކެންޑިޑޭޓުން ބަޔާންކޮށްފައިވާ މެއިލަށެވެ.\nޤާނޫނު ނަންބަރު: 2010/08 (ނުކުޅެދުންތެރިކަން ހުންނަ މީހުންގެ ޙައްޤުތައް ރައްކާތެރިކުރުމާއި މާލީ އެހީތެރިކަން ފޯރުކޮށްދިނުމުގެ ޤާނޫނު) ގެ4ވަނަ މާއްދާގެ (ހ) ގެ ދަށުން އުފައްދަންޖެހޭ ނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލް އަށް، އެ ޤާނޫނުގެ5ވަނަ މާއްދާގެ (ހ) ގެ (7) ވަނަ ނަންބަރުގައި ބަޔާންކޮށްފައިވާ ‘ނުކުޅެދުންތެރިކަން ހުންނަ މީހުންގެ ބެލެނިވެރިން ނުވަތަ ބަލަދުވެރިންގެ ތެރެއިން އެމީހުން އިންތިޚާބުކުރާ މެންބަރު’ ގެ ގޮތުގައި، ނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލުގައި ތަމްސީލްކުރައްވަމުން އައި މެންބަރުގެ ދައުރު ހަމަވެފައިވާތީ މިމަޤާމަށް މެންބަރަކު އިންތިޚާބުކުރުމަށް ބާއްވާ އިންތިޚާބު، 2022 ފެބުރުވަރީ 19 ވާ ހޮނިހިރު ދުވަހު ބާއްވާގޮތަށް ވަނީ ހަމަޖައްސާފައެވެ.\nމިއިންތިޚާބަކަށްވާއިރު ހަތަރު ދާއިރާއަކުން މެމްބަރުން އިންތިޚާބު ކުރާނެ އެވެ.\nނުކުޅެދުންތެރިކަން ހުންނަ މީހުންގެ ތެރެއިން އެމީހުން އިންތިޚާބުކުރާ މެންބަރަކު ހޮވުމަށް އިންތިޚާބު ބޭއްވުން\nނަފްސާނީ ބަލިތަކާއިބެހޭ ޞިއްޙީ ޙިދުމަތްތެރިންގެ ތެރެއިން އެމީހުން އިންތިޚާބުކުރާ މެންބަރަކު ހޮވުމަށް އިންތިޚާބު ބޭއްވުން\nނުކުޅެދުންތެރިކަން ހުންނަ މީހުންގެ ބެލެނިވެރިން ނުވަތަ ބަލަދުވެރިންގެ ތެރެއިން އެމީހުން އިންތިޚާބުކުރާ މެންބަރަކު ހޮވުމަށް އިންތިޚާބު ބޭއްވުން\nނުކުޅެދުންތެރިކަން ހުންނަ މީހުންގެ ޙައްޤުތައް ކުރިއެރުވުމަށް މަސައްކަތްކުރާ ނުވަތަ އެފަދަ މީހުންނަށް ޚިދުމަތްދޭ މަދަނީ ޖަމްޢިއްޔާތަކުން އިންތިޚާބުކުރާ މެންބަރަކު ހޮވުމަށް އިންތިޚާބު ބޭއްވުން\nމި ހަތަރު ދާއިރާއިން މެމްބަރަކު އިންތިޚާބު ކުރުމަށް ބާއްވާ އިންތިޚާބުގެ ވޯޓު ނެގުމަށް ހަމަޖެހިފައިވަނީ، 2022 ފެބުރުވަރީ 19 ވާ ހޮނިހިރު ދުވަހުގެ 09:00 އިން 15:00 އަށެވެ. މީގެ އިތުރުން އިންތިޚާބު ގެ އުސޫލު އަދި އިންތިޚާބާއި ގުޅޭ އެންމެހާ މައުލޫމާތުތައް ގެޒެޓުގައި ވާނީ ޝާއިޢު ކޮށްފައެވެ.\n01 ރަޖަބް 1443\n02 ފެބްރުއަރީ 2022\nނުކުޅެދުންތެރިކަން ހުންނަ މީހުންގެ ޙައްޤުތައް ޙިމާޔަތްކުރާ ކައުންސިލްގެ އިންތިޚާބުގެ ވޯޓު ދިނުމުގެ ޙައްޤު ލިބިފައިވާ މީހުންގެ ރަޖިސްޓްރީ ޢާންމުކުރުން →\n← ދިވެހިރާއްޖޭގެ ހުރިހާ މުޖްތަމަޢުއެއްގައި ގާއިމު ކުރާ އިޖްތިމާޢީ ބަދަހި މަދަދުވެރިން (އިބަމަ) ވ. ފެލިދޫގައި އިފްތިތާޙްކޮށްފި


މަސްވެރިންގެ ދުވަހުގެ މުނާސަބަތުގައި ގއ. ގެމަނަފުށީގައި ބޭއްވެވި ރަސްމީ ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nމަސްވެރިންގެ ދުވަހުގެ މުނާސަބަތުގައި ގއ. ގެމަނަފުށީގައި ބޭއްވެވި ރަސްމީ ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n13 ޑިސެންބަރު 2018، ރިފަރެންސް: PR-2018-116\nاللّـه سبحـانـه وتعـالى އަށް ޙަމްދާއި ޝުކުރުކުރަން. މާތް ނަބިއްޔާ مُحَمَّـد رســول اللّـه صـلّى الله علـيـه وسـلّم އަށް ޞަލަވާތާއި ސަލާމް ލެއްވުން އެދި ދުޢާކުރަން. މި ޞަލަވާތާއި ސަލާމުގައި އިތުރު އެކަލޭގެފާނުގެ އާލުންނާއި އަޞްޙާބުން ޝާމިލްކުރަން.\nގެމަނަފުށީ ކައުންސިލްގެ ރައީސް، ގެމަނަފުށީ ކައުންސިލްގެ މެމްބަރުން. މިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ޒަހާ ވަޙީދު، ދައުލަތުގެ ވަޒީރުން،މި ދާއިރާ ތަމްސީލު ކުރައްވާ ރައްޔިތުންގެ މަޖިލީހުގެ ޢިއްޒަތްތެރި މެންބަރު، މުއައްސަސާތަކުގެ އިސް ވެރިން، ރާއްޖޭގެ ހީވާގި މަސްވެރިން، ގެމަނަފުށީގެ ލޮބުވެތި ރައްޔިތުން؛\nމިއަދު އަޅުގަނޑުގެ އެންމެ އިސް ވާޖިބަކީ، މިއަހަރުގެ މަސްވެރީންގެ ދުވަހުގެ މުނާސަބަތުގައި، ރާއްޖޭގެ ހީވާގި އަދި ކުޅަދާނަ މަސްވެރީންނަށް ތަހުނިޔާ އާއި މުބާރިކްބާދީ އަރިސްކުރުން. ވަކިން ޚާއްޞަކޮށް، މި ރަށުގެ ޒުވާން ކެޔޮޅުންނަށް ވަރަށް ހޫނު މަރުޙަބާއަކާއި ތަހުނިޔާއެއް ދަންނަވަން.\nއެންމެ ފުރަތަމަވެސް އަޅުގަނޑު ފާހަގަކޮށްލަން ބޭނުންވަނީ، އަޅުގަނޑުމެން މިއަދު ގެމަނަފުށްޓަށް އައުމުން، މި ރަށުގެ ރައްޔިތުން އަޅުގަނޑުމެންނަށް ވިދާޅުވި ހޫނު މަރުޙަބާ އާއި ބެހެއްޓެވި ގާތްކަން. ތިޔަ ދެއްވި ފުރިހަމަ މެހްމާންދާރީއަށްޓަކައި ގެމަނަފުށީގެ ލޮބުވެތި ރައްޔިތުންނަށް އިޚްލާސްތެރިކަމާއެކުގައި ޝުކުރު ދަންނަވަން.\nގެމަނަފުށްޓަކީވެސް، ތަރައްޤީގެ ގިނަ މަޝްރޫޢުތަކަކަށް ބޭނުންޖެހިފައިވާ ރަށެއް. އޭގެ ތެރެއިން މި ރަށުގެ ފެނުގެ ނިޒާމު ޤާއިމުކުރުމަށް، މި ފެށޭ އަހަރުގެ ބަޖެޓްގައި ވަނީ ހިމަނާފައި. އަދި މި ރަށުގެ ސްކޫލަށް ބޭނުންވާ ދިހަ ކުލާސްރޫމްގެ މަސައްކަތް، މިހާރު އެވަނީ އަންނަ އަހަރުގެ ބަޖެޓުގައި ހިމަނާފައި. އަދި މިރަށުގެ ފާޚާނާ ނިޒާމު އެޅުމުގެ މަޝްރޫޢުވެސް ވަނީ މިއަހަރުގެ ބަޖެޓުގައި އަނެއްކާވެސް ހިމަނާފައި.\nއޭގެ އިތުރުން، ގެމަނަފުށީ ޞިއްޙީ މަރުކަޒުގެ ފެންވަރު ރަނގަޅުކޮށް، 24 ގަޑިއިރަށް ޚިދުމަތް ލިބޭ ތަނަކަށް ބަދަލުކުރުމުގެ މަސައްކަތްވެސް އިރާދަކުރެއްވިއްޔާ މާ ލަސްތަކެއްނުވެ ފެށިގެންދާނެ.\nމި ރަށުގެ މަގުތައްވެސް ރަނގަޅު ފެންވަރުގައި ހެދުމަކީ ކޮންމެހެންވެސް ކުރަން ޖެހިފައިވާ ކަމެއް ކަމަށް އަޅުގަނޑުމެން ޤަބޫލުކުރަން. އެހެންނަމަވެސް، ފެނާއި ނަރުދަމާގެ ނިޒާމު ޤާއިމުނުކޮށް މަގުތައް ހެދުމަކީ، އެންމެ ބުއްދިވެރި ގޮތްކަމަށްނުވާތީ، ފުރަތަމަ އެކަން ކުރުމަށްފަހުގައި، މަގުތައް ހެދުމުގެ މަސައްކަތް އަޅުގަނޑުމެން ފަށާނެ ވާހަކަ ދަންނަވަން.\nމި އަހަރުގެ މަސްވެރިންގެ ދުވަސް، މިރަށުގައި ފާހަގަކުރުމަށް ސަރުކާރުން ނިންމުމަކީ ވަރަށް މުނާސަބު ކަމެއް. މިއީ މި ރަށުގައި މަސްވެރިންގެ ދުވަސް ފާހަގަކުރާ ދެވަނަފަހަރު. މަސްވެރިކަމުގެ ޞިނާޢަތަށް ވަރަށް ބޮޑެތި ބަދަލުތަކެއް ގެނެސްދޭ ރަށެއް މި ރަށަކީ. ޚާއްޞަކޮށް، ޒުވާނުންގެ ހިތްތަކުގައި މަސްވެރިކަމުގެ ރޫޙު އަށަގެންނެވުމުގައި، މި ރަށުގެ ޒުވާން މަސްވެރިންގެ ޙިއްޞާ ވަރަށް ބޮޑު.\nމި ރަށުގެ މަސްވެރި އާބާދީގެ ގާތްގަނޑަކަށް 50 އިންސައްތައަށްވުރެ މަތީ ނިސްބަތަކީ 30 އަހަރުން ދަށުގެ ޒުވާނުން. ނޫ އިޤްތިޞާދުގެ ނަފާ ހޯދުމަށް، މަސްކަނޑުތަކުގައި ޒުވާނުން ކުރަމުންދާ ތަޖުރިބާތައް، ސޯޝަލް މީޑިއާގައި އެދަނީ ޙިއްޞާކުރަމުން. އެކަމަށް ޝައުޤުވެރިވެ، ރާއްޖޭގެ ޒުވާން މަސްވެރި އާބާދީ އަންނަނީ މިހާރު އިތުރުވަމުން.\nރާއްޖޭގެ މަސްވެރިކަން މިއަދު ވަނީ ވަރަށް ބޮޑު އިންޤިލާބީ ބަދަލުތަކެއްގެ ތެރޭގައި. މަސްދޯނިފަހަރުގެ ބޮޑުމިން 100 ފޫޓު ފަހަނަޅައި ހިނގައްޖެ. ހަމައެކަނި ކޮޅުފަސްކޮޅުގައި ދޮށި އެޅުމުގެ އާދަ ދޫކޮށް، ދޯނީގެ ކޮންމެ ތަނަކީ، ކެޔޮޅުންގެ ތަންތަން ކަމުގައި ހަދައިފި. ހޭލާފަށަށް އެން އަރަންދެން ނުތިބެ، އެންހުރި ހިސާބަކަށް ފީނައިގެން، އެން ނަގައި އޮޑިތައް ބަރާކުރަން ފަށައިފި.\nމިހާ ހަލުވި ދުވެއްޔެއްގައި މަސްވެރިކަން ކުރިއަރަމުން އަންނައިރު، މަސްވެރިކަމުގެ ޞިނާޢަތަށް ކުރިމަތިވާ އެތައް ގޮންޖެހުންތަކެއްވެސް އެބަހުރި. މަސްވެރިންގެ އެންމެ ބޮޑު ޝަކުވާއަކީ، މަސްވެރިކަމުގެ ޞިނާޢަތު ފުޅާވަމުން އަންނަވަރަށް، މަސްވެރިކަމުގެ ބާޒާރު ތަނަވަސްނުވުމުގެ ޝަކުވާ. އަޅުގަނޑުމެންވެސް އެ ޙަޤީޤަތް ޤަބޫލުކުރަން.\nއަޅުގަނޑުމެންގެ އިޤްތިޞާދީ ތަޞައްވުރަކީ، މަސްވެރިކަމާއި ކަނޑުގެ ވެށްޓާ ނުހަނު ގުޅިލާމެހިފައިވާ ތަޞައްވުރެއް. ނޫ އިޤްތިޞާދަކުން، ލާމަރުކަޒު ކުރެވިފައިވާ ނިޒާމެއްގެ ތެރެއިން، ޖަޒީރާވަންތަ ތަރައްޤީ ގެނައުމަކީ މި ސަރުކާރުގެ އަމާޒު.\nއަޅުގަނޑު ޤަބޫލުކުރާގޮތުގައި، މި ރާއްޖޭގެ ޤުދުރަތީ މުއްސަނދިކަން، އަޅުގަނޑުމެންނަށް ޙާޞިލުކުރެވެނީ ވަރަށް މަދު މިންވަރަކަށް. ރާއްޖޭގެ ގިރިފަރުތަކާއި ކަނޑުފަޅުތަކުގައި، އަޅުގަނޑުމެންނަށް ޙާޞިލުކުރެވޭނެ ކިތަންމެ މަންފާތަކެއް އަދިވެސް އެބަހުރި. މަސްވެރިކަމުގެ ވިޔަފާރި ފުޅާކޮށް، މަސްވެރިން ބާނާ މަހަށް، ހަމަ އަގު ހޯދައިދިނުމަކީ އަޅުގަނޑުމެންގެ ވަޢުދެއް. މަސްވެރިން ބާނާ މަހުގެ އަގު ކަނޑައެޅިގެންދަނީ، މަސްވެރިކަމަށް ކުރެވޭ ޚަރަދުގެ ނިސްބަތުން ލިބޭ އާމްދަނީއަށް ބަލައިގެން.\nމަސްވެރިކަމަކީ ދިވެހި ލެޔާ ގުޅިފައިވާ ދިވެހި މަސައްކަތެއް. ދިވެހި އިޤްތިޞާދުގެ ލޭނާރުވެސްމެ. މަސްވެރިކަމަކީ ރާއްޖޭގެ ތިންވަނަ ޞިނާޢަތު. ލިބޭ އެއްޗެއްގެ ނިސްބަތުން ޢާންމު ރައްޔިތު މީހާއަށް އެންމެބޮޑު ޙިއްޞާއެއް ލިބޭ މަސައްކަތްވެސްމެ. އެހެންކަމުން، މަސްވެރިކަން ދިރުވައި އާލާކުރުމަކީ، ސަރުކާރުން އެންމެ ބޮޑަށް އިސްކަންދޭންޖެހޭ އެއް ކަންތައް. މަސްވެރިން އެންމެބޮޑު ހޭދައެއް ކުރަނީ، ދޯނިފަހަރު ދުއްވުމަށް ބޭނުންވާ ޑީސަލް ގަތުމަށް.\nވެރިކަމަށް އައުމަށް އަޅުގަނޑުމެން ވަޢުދުވީ ފަދައިން، ޑީސަލުން އިމްޕޯޓް ޑިއުޓީ ކަނޑައިލުމަށް، މިއަދު ވަނީ ރައްޔިތުންގެ މަޖިލީހުން ފާސްކޮށްފައި. އޭގެ ސަބަބުން މިހާރަށްވުރެ ހެޔޮ އަގުގައި މަސްވެރިންނަށް ޑީސަލް ލިބިގެންދާނެ.\nރަށްރަށުގައި ކުދި މަސް ޕްލާންޓް ޤާއިމުކުރުމަށް ބޭނުންވާ ވަސީލަތްތައް ތަޢާރުފްކުރުމަކީވެސް، އަޅުގަނޑުމެންގެ މެނިފެސްޓޯގައި ކަނޑައަޅާފައިވާ ކަމެއް. ރައްޔިތުންނާއި ކައުންސިލްގެ ޙިއްޞާ އޮންނަ ގޮތަށް، އެކަން ފުރިހަމަކުރުމަށް ކުރަންޖެހޭ ދިރާސާތައް ކުރުމުގެ މަސައްކަތް، ފިޝަރީޒް މިނިސްޓްރީގެ ފަރާތުން މިހާރު ދަނީ ކުރަމުން.\nދިވެހި މަސްވެރި މުޖްތަމަޢުން މިހާރުވެސް ކުރާ އެންމެ ބޮޑު ޝަކުވާއަކީ، އައިސް ޕްލާންޓްތަކުގެ ފައިދާ އެންމެ އެކަށީގެންވާ ގޮތުގައި ނުލިބުމުގެ ޝަކުވާ. މަސްވެރިންނަށް އެންމެ ފައިދާވާ ގޮތަށް އައިސް ޕްލާންޓްތައް ހިންގުމަށްޓަކައި، އެ ތަންތަން، ރަށު ކައުންސިލްތަކުގެ ޙިއްޞާއާއެކު ހިންގާ ތަންތަނަށް ބަދަލުކުރުމަށް މި ސަރުކާރުން ވަނީ ނިންމާފައި. މި ރަށުގެ މަސްވެރިންގެވެސް އެންމެބޮޑު އެއް ޝަކުވާއަކީ، މަސްވެރިންނަށް ބޭނުންވާ އައިސް ނުލިބުމުގެ މައްސަލަ. މިހާރު މި ރަށުގައި ހުރި 25 ޓަނުގެ އައިސް އުފައްދާ މެޝިން ވަނީ ކުޑަވެފައި. އިރާދަކުރެއްވިއްޔާ، މިރޭ އަޅުގަނޑު ތިޔަބޭފުޅުންނަށް މި ދަންނަވަނީ، އެ ޢަދަދު، 50 ޓަނުގެ ޕްލާންޓަކަށް ބަދަލުކުރާނެ ވާހަކަ.\nއަޅުގަނޑު މި ދެންނެވިހެން، އައިސް ޕްލާންޓްތައް އެގޮތަށް ހަމަޖެހުމުން، އައިސް ޕްލާންޓްތައްވެސް ހިނގާނީ މަސްވެރިންނަށް އެންމެ ލާބަ ހުރިގޮތަށް. މަސްވެރި މުޖްތަމަޢުގެ ބައިވެރިވުމާއި ރޭވުންތެރިކަމާއެކު. މިއީ މަސްވެރިކަމުގެ ޞިނާޢަތުގައި ރައްޔިތުން ބާރުވެރިކުރުމުގެ މުހިންމު ފިޔަވަޅެއް ކަމުގައި އަޅުގަނޑު ދެކެން.\nމަސްއޮޑިފަހަރު ބަނުމަށާއި އިންޖީނު އެޅުމަށް ފަސޭހައިން ލޯނު ލިބޭނެ އިންތިޒާމެއް ނެތުމަކީ، މަސްވެރިކަމަށް ކުރިމަތިވެފައިވާ ވަރަށް ބޮޑު ގޮންޖެހުމެއް. އަޅުގަނޑުމެން މި މަސައްކަތް ކުރަނީ، އޮޑިދޯނިފަހަރު ބަނުމަށާއި، އިންޖީނު އެޅުމަށް، ބޭންކުތަކުން ފަސޭހައިން ލޯނު ލިބޭނެ ސްކީމެއް ޤާއިމުކުރުމަށް. އިރާދަކުރެއްވިއްޔާ، އަޅުގަނޑުމެން ވެފައިވާ ވަޢުދާ އެއްގޮތަށް، ކުދި އަދި މެދު ފަންތީގެ މަސައްކަތްކުރާ ފަރާތްތަކަށް، ލުއި ލޯނު ލިބުމުގެ މަސައްކަތް، ކުރިއަށް އޮތް ހަ މަސްދުވަހުގެ ތެރޭގައި އިރާދަކުރެއްވިއްޔާ ބޭންކް ހުޅުވި، އެކަން ހަމަޖެހިގެންދާނެ.\nމިއަދުގެ މަސްވެރިކަން މިއޮތީ ޓެކްނޮލޮޖީގެ ލުއިފަސޭހަތަކާއި، ޒަމާނީ ވަސީލަތްތަކާ ގުޅި ލާމެހިފައި. ޑައިވްކޮށްގެން އެންހިފުން އިތުރުވަމުން އަންނައިރު، ތަމްރީނު ނުލިބި ފީނުމުގެ ސަބަބުން، މިދިޔަ ހަފުތާގައިވެސް ޒުވާން މަސްވެރިއެއްގެ ފުރާނަ ގެއްލިފައިވާކަމީ، އަޅުގަނޑުމެން ނުހަނު ހިތާމަކުރާ ކަމެއް. މާތް ﷲ އެ މަރްޙޫމްގެ ފާފަ ފުއްސަވައި ހެޔޮ ރަޙްމަތް ލައްވާށި!\nހަމަ އެ ހާދިސާގައި ލިބުނު ގެއްލުންތަކަށް، އިތުރު ދެ މަސްވެރިއަކު މިހާރުވެސް އެ އަންނަނީ ފަރުވާ ހޯދަމުން. އޭގެ އިތުރުންވެސް، ފީނުމުގެ ތެރޭގައި ދިމާވެފައިވާ ތަފާތު ހާދިސާތަކުގައި، ޒުވާން ބައެއް މަސްވެރިން މިހާރުވެސް ތިބީ އުމުރަށް ނުކުޅެދުންތެރިކަމާ ކުރިމަތިލާން ޖެހިފައި.\nމިފަދަ ހިތާމަވެރި ހާދިސާތަކުން މަސްވެރިން ސަލާމަތް ކުރުމަށްޓަކައި، ޒަމާނީ ވަސީލަތްތަކަށް މަސްވެރިން އަހުލުވެރިކޮށް، ތަމްރީނު ކުރުމުގެ ޕްރޮގްރާމްތައް، ރާއްޖޭގެ އެކި ސަރަހައްދުތަކުގައި އިންތިޒާމު ކުރެވޭނެ. މިފަދަ ތަމްރީނު ޕްރޮގްރާމެއް، އިއްޔެވެސް މި ރަށުގެ މަސްވެރިންގެ އިސްނެގުމަށް ހިންގާފައިވާކަން އަޅުގަނޑު އުފަލާއެކު ފާހަގަކުރަން.\nއަޅުގަނޑުމެން އަބަދުވެސް ޤަބޫލުކުރާގޮތުގައި، މަސްވެރިންނަށް ލިބެނީ، އެމީހުން ކުރާ ބުރަ މަސައްކަތާ ބަލާއިރު، ޙައްޤު މިންވަރަށްވުރެ މާ ކުޑަ އެއްޗެއް. މަސްވެރިން ބާނާ މަހުން އެއްވެސް މިންވަރެއް އިސްރާފުނުވެ، ފުރިހަމަ އަގު ލިބޭނެގޮތް ހެދުމަށްޓަކައި، ދައުލަތުގެ މަސް ކުންފުނީގެ ކެޕޭސިޓީ އިތުރުކުރެވޭނެ ގޮތްތައް އަޅުގަނޑުމެން މި އަންނަނީ ދެނެގަންނަމުން.\nފިނިކުރި ރޯމަހުގެ ގޮތުގައި މަސް އެކްސްޕޯޓް ކުރުމުން ލިބޭ އަގަށްވުރެ، ރަނގަޅު އަގެއް، ބައިނަލްއަޤްވާމީ ބާޒާރުގައި ދިވެހި މަހަށް ލިބެނީ، ދަޅުމަހުގެ ގޮތުގައި އުފައްދައިގެން. ގިނަ ޤައުމުތަކުން މާކެޓް ލިބެނީވެސް ދަޅުމަހަށް. އެހެންކަމުން. ދަޅުގައި މަސް ބަންދުކުރެވޭ މިންވަރު އިތުރުކުރުމަކީ، މިހާރުން މިހާރަށްވެސް ކުރަން ޖެހިފައިވާ ކަމެއް.\nގެއްލުމުގައި ހިންގައިގެން ނަމަވެސް، މަސްވެރިންނަށް ރަނގަޅު އަގެއް ދިނުމަށް ކުރާ މަސައްކަތުގެ ސަބަބުން، މިފްކޯގެ ޙާލަތު ވަނީ ވަރަށް ބޮޑަށް ދަށްވެފައި. އެ ގޮތުގައި މިފްކޯ ހިންގުމަކީ ދެމެހެއްޓެނިވި ގޮތެއްގައި ކުރެވޭނެ ކަމެއްނޫން. އަދި މަސްވެރިކަމުގެ ޞިނާޢަތަށް އެންމެ މަންފާހުރި ގޮތެއްވެސް ނޫން.\nމި ސަރުކާރުގެ އަމާޒަކީ، މިފްކޯއަކީ ފައިދާއާއެކު ހިނގާ ކުންފުންޏަކަށް ބަދަލުކުރުން. އަޅުގަނޑުމެން މިހާރު މިދަނީ އެކަމުގެ މަޝްވަރާތައް ކުރަމުން. އިރާދަކުރެއްވިއްޔާ، ކުރިއަށް އޮތް ދޮޅު އަހަރެއްހާ ދުވަހުގެ ތެރޭގައި، މިފްކޯއަކީ ފައިދާވާ ކުންފުންޏެއްގެ ގޮތުގައި އަޅުގަނޑުމެން ހަދާނަން.\nމަސްވެރިންނަށް ދިމާވެފައި އޮތް އަނެއް ދައްޗަކީ، ކިރުވާ މަހަށް ވަގުތުން ފައިސާ ނުލިބުން. ކްރެޑިޓަށް މަސްގަތުން ހުއްޓާލައި، ވަގުތުން ފައިސާ ދެވޭނެ އިންތިޒާމަކަށް ބޭނުންވާކަން އަޅުގަނޑު ޤަބޫލުކުރަން. އެކަމަށްޓަކައި މިފްކޯގެ އޮނިގަނޑަށް ބޮޑެތި ބަދަލުތަކެއް ގެނެސް، އަމިއްލަ ފައިމައްޗަށް ތެދުވެވޭވަރުގެ އިތުރު އިންވެސްޓްމަންޓްތަކެއް ކުންފުންޏަށް ހޯދަންޖެހޭ.\nސަރުކާރުގެ މަސް ކުންފުނިތަކުން، މަސްވެރިންނަށް މިހާތަނަށް ދޭން ޖެހިފައި ހުރި، 68 މިލިއަން ރުފިޔާ އިއްޔެ ވަނީ، އެ ކުންފުނިތަކަށް ފިނޭންސް މިނިސްޓްރީން ދޫކޮށްފައި. އަޅުގަނޑު އުންމީދު ކުރަނީ، ކުރިއަށް މިއޮތް ދެތިން ދުވަހުގެ ތެރޭގައި، މަސްވެރިންނަށް އެ ފައިސާ ލިބޭނެ ކަމަށް.\nހަމައެއާއެކު، ބައިނަލްއަޤްވާމީ ބާޒާރުގައި ރާއްޖޭގެ މަހަށް، މިހާރަށްވުރެ ރަނގަޅު އަގެއް ހޯދުމަކީވެސް، މި ސަރުކާރުން ކުރަން ނިންމާފައިވާ ވަރަށް މުހިންމު ކަމެއް. އަވަށްޓެރި ބައެއް ޤައުމުތަކުން އެއްވެސް ޑިއުޓީއެއްނެތި، ޔޫރަޕަށް މަސް ބޭރުކުރަމުންދާއިރު، އަޅުގަނޑުމެންނަށް ޔޫރަޕަށް މަސް ބޭރުކުރެވެނީ 22 ޕަސެންޓްގެ ޑިއުޓީއަކާއެކު.\nމިއީ ރާއްޖެފަދަ ނާޒުކް އިޤްތިޞާދަކަށް ތަޙައްމަލް ކުރެވޭވަރަށްވުރެ ބޮޑު ބުރައެއް. ހަމަ އެފަދައިން ބައިނަލްއަޤްވާމީ ބާޒާރުގައި، ރާއްޖެއަށް މިއަށްވުރެ ރަނގަޅު ގޮތްތައް ފަހިކުރެވެންވާނެ ކަމަށް އަޅުގަނޑު ދެކެން. އަޅުގަނޑު ޤަބޫލުކުރާގޮތުގައި އެއީ، ބައިނަލްއަޤްވާމީ ދުނިޔެއާ ގުޅުން ބަދަހިކޮށްގެން ނުކުރެވޭވަރުގެ ކަމެއް ނޫން.\nމިކަމަށް މިވަގުތަށް އޮތް އެންމެ އެކަށޭނަ ހައްލަކީ، މިހާރުވެސް ރާއްޖޭގެ މަސް އެކްސްޕޯޓްކުރާ އިނގިރޭސި ވިލާތާއި ޔޫރަޕްގެ އިއްތިޙާދާއެކު، މިނިވަން ވިޔަފާރީގެ އެއްބަސްވުމެއް ޤާއިމުކުރުން. އެކަމަށް ސަރުކާރުން މި އަންނަނީ މަސައްކަތް ކުރަމުން. އިރާދަކުރެއްވިއްޔާ، އަޅުގަނޑުމެންނަށް އެކަން ކާމިޔާބުވާނެ.\nބައިނަލްއަޤްވާމީ މަސްވެރިކަމުގެ ޞިނާޢަތަށް އަންނަ ބަދަލުތަކުގެ ސަބަބުން، ކުރިން ދިވެހި ކަނޑުމަހަށް ލިބުނު ޕްރީމިއަމްގެ ބޮޑު ބައެއް ވަނީ ގެއްލިފައި. މިކަމަށް ހައްލެއް ހޯދުމަށް، މަސް ގަންނަ ބޭރުގެ ފަރާތްތަކާއެކު، ގިނަ މަސައްކަތްތަކެއް މިވަނީ ފަށަން ޖެހިފައި. ބޭރުގެ ފަރާތްތަކާ މަޝްވަރާކޮށް، އެކަމަށް ޙައްލެއް ހޯދުމަށް އަޅުގަނޑުމެން އިރާދަކުރެއްވިއްޔާ މަސައްކަތް ކުރާނަން.\nރާއްޖެއަށް ފަތުރުވެރިކަން ތަޢާރުފްވުމާއެކު، މަސްވެރިކަން ހީނަރުވާނެ ކަމަށް، ބައެއް މީހުން އޭރު ބުނަމުންދިޔަ. އަޅުގަނޑު ޤަބޫލުކުރާގޮތުގައި، ޖަޒީރާވަންތަކަން މި ރާއްޖޭގައި އޮތްހާ ހިނދަކު، ދިވެހީންނާ މަސްވެރިކަމާ އޮތް ގުޅުން ކެނޑިގެންނެއް ނުދާނެ. އަޅުގަނޑުމެންނަކީ ދިވެހި މަސްވެރީންގެ ދަރިން. މި ޞިނާޢަތު ދިރުވައި އާލާކުރުމަކީ އަޅުގަނޑުމެންގެ ވާޖިބެއް. އެ ޒިންމާ އަޅުގަނޑުމެން އަދާކުރާނަން.\nމި ކަނޑުތަކުގެ ރޯދި ބަރަކާތް އަބަދުވެސް އަޅުގަނޑުމެންނާ އެކުގައި ވާނެ. ދިވެހި މަސްވެރިކަމަށް ތާއަބަދުމެ ކުރިއެރުމާއި ފާގަތިކަމަށް އަޅުގަނޑު އެދެން.\nއަޅުގަނޑުގެ ދުޢާއަކީ، މިރާއްޖޭގެ ކަނޑުފަޅުގެ މަންފާ، އެންމެ ހެޔޮގޮތުގައި، މާތް ﷲ އަޅުގަނޑުމެންނަށް މިންވަރު ކޮށްދެއްވުން. އަމާންކަމާއި ޞުލްހަވެރިކަމާއެކު، މި ރާއްޖެ ތަރައްޤީ ކުރުމަށް މި ކުރާ މަސައްކަތުގައި، މާތް ﷲ ބަރަކާތް ލައްވާށި! އާމީން.


ލައިސާޓް ރޫފިންގ ޝީޓް އަދި އެއަށްބޭނުންވާ ފިޓިންގްސް ސަޕްލައިކޮށްދޭނެ ފަރާތެއް ހޯދަން ބޭނުންވެގެން ކުރި އިޢުލާނު ބަދަލު އައިސްފައި\nމި ކުންފުންޏަށް ލައިސާޓް ރޫފިންގ ޝީޓް އަދި އެއަށްބޭނުންވާ ފިޓިންގްސް ސަޕްލައިކޮށްދޭނެ ފަރާތެއް ހޯދަން ބޭނުންވެގެން ކުރި އިޢުލާނު ނަމްބަރު (GMIZL/IUL/PROC/2020/019) އާއި ގުޅިގެން ދަންނަވަމެވެ. އޮގަސްޓް4ން6އަށް ސަރުކާރު ބަންދުވުމާ ގުޅިގެން ހަވާލާދީފައިވާ އިޢުލާން ގެ ތާރީޚް ތަކަށް ތިރީގައި ވާގޮތަށް ބަދަލު އައިސްފައިވާ ވާހަކަ މި ބީލަމުގައި ބައިވެރިވުމަށް ރަޖިސްޓްރީކޮށްފައިވާ ފަރާތްތަކަށާއި އަލަށް ރަޖިސްޓްރީ ކުރަށްވަން ބޭނުންވާ ފަރާތްތަކަށް އާންމުކޮށް އަންގާ އިއުލާން ކުރަމެވެ.\n22 ޖުލައި 2020 އިން 10 އޮގަސްޓް 2020 އަށް\nމަޢުލޫމާތު ކަރުދާސް އީ-މެއިލް ކުރުން\n15:00 ގެ ކުރިން\nބިޑް ސެކިއުރިޓީގެ ގޮތުގައި 5,000.00 ރުފިޔާ (ފަސް ހާސް ރުފިޔާ) ބީލަން ހުށަހަޅުއްވާ އިރު ހުށަހަޅުންވަން ވާނެއެވެ. އަދި ބިޑް ސެކިއުރިޓީގެ މުއްދަތު ބިޑް ވެލިޑިޓީ މުއްދަތަށްވުރެ 30 (ތިރީސް ދުވަސް) އިތުރު ވާންވާނެއެވެ.\nބީލަން ކާމިޔާބު ކުރާ ފަރާތުން ޕާރފޯމެންސް ސެކިއުރިޓީގެ ގޮތުގައި އަގުގެ (ތިން އިންސައްތަ) ދައްކަންވާނެއެވެ.\nނޯޓް: ޕްރީބިޑް / ބިޑް އޯޕަނިން ކުރިޔަށް ގެންދެވޭނީ އެޗް.ޕީ.އޭ ގެ ގައިޑްލައިން ތަކާއި އެއްގޮތަށެވެ.\n14 ޛުލްޙިއްޖާ 1441\nޕަބްލިޝްކުރި ގަޑި: 2053\nސުންގަޑި: 10 އޮގަސްޓް 2020 1300


Corruption massalathah balan commission eh ufahdhaifi | Mihaaru\nމާލެ: ނޮވެމްބަރު 18، 2018:"ދުޅަހެޔޮ ހަށިހެޔޮ އީދު"ގެ ނަމުގައި ކުރިއަށްދާ ކުޅިވަރު ފެސްޓިވަލްގެ ތެރެއިން.---ފޮޓޯ: އަހުމަދު ނިޝާތު/މިހާރު\nކޮރަޕްޝަންގެ މައްސަލަތައް ބަލާ ކޮމިޝަނެއް އުފައްދައިފި\n18 ނޮވެމްބަރ 2018 - 22:00 33 comments\nދައުލަތުގެ އެކި އެކި މަގާމުތަކުގައި ތިބި މީހުން ހިންގާފައިވާ ކޮރަޕްޝަންގެ މައްސަލަތައް ތަހުގީގުކޮށް، އެފަދަ އަމަލުތަކުގެ ސަބަބުން ދައުލަތުން ގެއްލިފައިވާ ފައިސާ ހޯދުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ކޮމިޝަނެއް މިއަދު އުފައްދަވައިފި އެވެ.\n"ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީ"ގެ ނަމުގައި ރައީސް އުފެއްދެވި އެ ކޮމިޝަންގެ މަސައްކަތަކަށް ވާނީ 2012 ވަނަ އަހަރުގެ ޖެނުއަރީ މަހުގެ ފުރަތަމަ ދުވަހުން ފެށިގެން މި މަހުގެ 17 ވަނަ ދުވަހާ ހަމަ އަށް ހިނގާފައިވާ ހިޔާނާތާއި ދައުލަތުގެ ފައިސާ ނަހަމަ ގޮތުގައި ބޭނުން ކުރުމުގެ ގިނަ މައްސަލަތައް އެކިއެކި ސަބަބުތަކާ ހެދި ރަނގަޅަށް ނުބެލި އޮތުމުން އެފަދަ މައްސަލަތައް ބެލުމެވެ. އެ ފަދަ މައްސަލަތައް ބެލުމުގައި ތަހުގީގީ އިދާރާއަކަށް ލިބިދޭ ބާރުތައް ކޮމިޝަނަށް އޮންނާނެ ކަަމަށް ވެސް ރައީސްގެ ގަރާރުގައި ވިދާޅުވެފައިވެ އެވެ.\nގާނޫނު އަސާސީގެ 115 ވަނަ މާއްދާ އިން ރައީސަަށް ލިބިދޭ އިހުތިޔާރުގެ ދަށުން އުފެއްދެވި އެ ކޮމިޝަނުގެ ރައީސަކީ ގދ. ފަރެސް މާތޮޑާ، މާތޮޑާ އަވަށް، ގުލްފާމުގޭ އަހުމަދު އަސްއަދެވެ.\nކޮމިޝަނުގައި ދެން ހިމެނިވަޑައިގަންނަވަނީ:\nއާސް އަބުދުﷲ، ގާޑެން ގްރޯ، ޏ.ފުވައްމުލައް، ދަނޑިމަގު\nނަދީމް އިބުރާހީމް، ދަފްތަރު ނަމްބަރު: 6006\nއައިޝަތު ހަނާ ވަހީދު، މ. ހާޑް ރޮކް\nފާތިމަތު ސަރީރާ އަލީ ޝަރީފު، ދަފްތަރު ނަމްބަރު: ދރ. 1320\nއެ ކޮމިޝަނު ދެމި އޮންނާނީ މަސައްކަތް ފުރިހަމަވެއްޖެ ކަމަށް ރައީސް ކަނޑައަޅުއްވަންދެނެވެ.\nރާއްޖޭގައި ހިނގާފައި މީހުން މެރުމާއި މީހުން ގެއްލުވައިލުމުގެ ހާދިސާތައް ތަހުގީގުކުރަން ވެސް މިހާރު ވަނީ ކޮމިޝަނެެއް އުފައްދައިފަ އެވެ. މިހާތަނަށް ރައީސް އުފެއްދެވި ކޮމިޝަންތަކަކީ ރިޔާސީ އިންތިހާބުގައި ވެވަޑައިގެންނެވި ވައުދުތަކާ ގުޅުން ހުރި ކޮމިޝަންތަކެވެ. ރިޔާސީ އިންތިހާބުގައި އެ މަނިކުފާނު ވެވަޑައިގެންނެވި އެއް ވައުދަކީ ކޮރަޕްޝަނުގެ ސަބަބުން ގެއްލިފައިވާ ދައުލަތުގެ ފައިސާ ހޯދައި އިއާދަ ކުރުމެވެ. ވެރިކަމުގެ ފުރަތަމަ ދުވަހު އެ މަސައްކަތް ފަށްޓަވާނެ ކަމަށް ކުރިން ވަނީ ތަކުރާރުކޮށް ވިދާޅުވެފަ އެވެ.\nއިތުރު ލިޔުންތައް ކުށްކުރުން އެންޓި ކޮރަޕްޝަން ކޮމިޝަން ކޮރަޕްޝަން


Dharusthakaai khuthubaa rate kuraa App eh Saudi in tha'aarafu kuranee\nދަރުސްތަކާއި ހުތުބާ ރޭޓުކުރާ އެޕެއް ސައުދީން ތައާރަފުކުރަނީ\nމި އެޕްގެ އެހީގައި ދަރުހާއި ހުތުބާ ދޭ ވަގުތުގެ ދިގުމިނާއި ފެންވަރު ދެނެގަތުމަށް ފަސޭހަވެގެންދާނެ --\nމިސްކިތްތަކުގައި ދޭ ދަރުސްތަކާއި ހުތުބާތައް ރޭޓުކުރުމަށްޓަކައި ސައުދީގެ ކަމާބެހޭ އިދާރާތަކުން ހާއްސަ މޯބައިލް އެޕްލިކޭޝަނެއް ތައްޔާރުކުރަން ފަށައިފި އެވެ.\nސައުދީގެ މިނިސްޓަރު އޮފް އިސްލާމިކް އެފެއާޒް، އަބްދުލް ލަތީފް އަލް ޝެއިޚްއާއި ހަވާލާދީ އަލް ވަތަން ނޫހުގައި ބުނެފައި ވަނީ މި އެޕްގެ އެހީގައި ދަރުހާއި ހުތުބާ ދޭ މީހުންގެ އެ މަގާމުތަކުގައި ބައިތިންބަން ފެނޭތޯ ކަނޑައެޅުމަށް ފަސޭހަވެގެންދާނެ ކަމަށްވެ އެވެ. އަދި ދަރުހާއި ހުތުބާ ދޭ ވަގުތުގެ ދިގުމިނާއި ފެންވަރު ދެނެގަތުމަށް ފަސޭހަވެގެންދާނެ ކަމަށެވެ.\nމި އެޕުން ލިބޭ ނަތީޖާތައް މޮނީޓާކުރާނެ ފަރާތެއް އަދި ހާމަކޮށްފައެއް ނުވެ އެވެ. ނަމަވެސް މިސްކިތްތަކަށް އަޅުކަންކުރާ ދާ މީހުންނަށް ދަރުހާއި ހުތުބާއި ދޭމިހުން ތަފާތު ގޮތްގޮތުން ރޭޓުކުރުމަށް ފުރުސަތު މި އެޕުން ލިބިގެންދާނެ އެވެ.\nސައުދީގެ އާ ސަރުކާރުން މިހާރުވެސް އަންނަނީ އެ ގައުމުގައި އިސްލާމީ ތައުލީމު ދޭ އުސޫލުތަކަށް ބޮޑެތި ބަދަލުތަކެއް ގެންނަމުންނެވެ. އަދި އެ ގައުމުގައި ދީނީ ދަރުހާއި ހުތުބާ ދޭ މީހުންނާއި ގުޅިގެން ގިނަ ބަހުސްތައް ކުރެވެމުންދާތީ އެކަންވެސް އިސްލާހުކުރުމަށް އަންނަނީ މަސައްކަތްތައް ކުރަމުންނެވެ.\nސައުދީ ސަރުކާރުން ދޭ ސިއްހަތާއި ކުޅިވަރާއި އަދި އާންމު ހިދުމަތްތައް ރޭޓުކުރުމަށް "ވަތަނީ އެޕް" ގެ ނަމުގައި ހާއްސަ އެޕެއް ވަނީ ކުރިން ތައާރަފުކޮށްފަ --\nމިނިސްޓަރު ލަތީފް ވިދާޅުވީ ދީނާކީ މީހުން ނުބައި މަގަށް އެޅުވުމަށާއި މީހުންގެ ވިސްނުމާއި ފިކުރު ގޯސްކުރުމަށް އެއްވެސް ހާލަތެއްގައި ބޭނުންކޮށްގެންވާނެ އެއްޗެއް ނޫން ކަމަށާއި އަދި އެކަން އެގޮތަށް ކުރަމުންދާނަމަ ގައުމުގައި ހަމަނުޖެހުން އުފެދުމަށް މެދުވެރިވެދާނެ ކަމަށެވެ.\nމި އެޕްލިކޭޝަން ތައާރަފުކުރަން އުޅޭ ވާހަކަ ހަބަރުތަކަށް މި އެރީ ދާދިފަހުން ސައުދީ ސަރުކާރުން ދޭ ސިއްހަތާއި ކުޅިވަރާއި އަދި އާންމު ހިދުމަތްތައް ރޭޓުކުރުމަށް "ވަތަނީ އެޕް" ގެ ނަމުގައި ހާއްސަ އެޕްލިކޭޝަނެއްވެސް ތައާރަފުކޮށްފައި ވަނިކޮށެވެ.


Abadhuves mihen, ekamaku kanboduvaan jehey kameh? | Mihaaru\nމާލޭ އިރުމަތީފަރާތު ފަޅުގައި އަޅާފައި އޮތް ބޯޓަކަށް މީހަކު ފެން ކޭސްތަކެއް އަރުވަނީ: މި މަސައްކަތް ކުރާ މީހުން ހިނގަނީ ހަނި ފިލާގަނޑެއްގެ މަތިން. ފޮޓޯ: އިބްރާހިމް ތައްޔިބު\n24 އެޕްރީލް 2018 - 08:09 17 comments\nމާލޭ ބާޒާރުމަތިން ލާފައި ބޮޑުތަކުރުފާނުމަގުން ދާ ކޮންމެ މީހަކަށް ވެސް މި މަންޒަރު ފެންނާނެ އެވެ. ފަޅުގައި އަޅައިފައި އޮންނަ ބޯޓު ފަހަރަށް މުދާ އަރުވައި ބާލަނީ އެއްގަމުން ބޯޓަށް އަޅާފައި އޮންނަ ހަނި ފިލާގަނޑެއްގެ މަތިންނެވެ. ވަރަށް ބަރު އެއްޗެހި ކޮނޑަށް ލައިގެން ބޯޓުތަކުގެ ފަޅުވެރިން، ގިނައިން ބިދޭސީން، އެ ފިލާތަކުގެ މަތިން ހިނގާފައި ދާ ތަން އަބަދުވެސް ފެނެ އެވެ. އެހެންވެ މިއީ، ގިނަ މީހުންނަށް މާ ބޮޑު ސަމާލުކަމެއް ދެވޭ ވަރަށް ވުރެ މާ އާއްމު، "އާދައިގެ" ކަމެކެވެ.\nއެކަމަކު ސޯޝަލް މީޑިއާގައި މިކަމާ މެދު ކަންބޮޑުވުން ފާޅުކުރި އެކަކަށް، މިއީ އެހާ ކުޑަކުޑަ ކަމެއް ނޫނެވެ. އެ ގޮތަށް މަސައްކަތުގައި އުޅުނު މީހަކު މޫދަށް ވެއްޓުނު މަންޒަރު ފެނިފައި، ޓްވިޓާގައި އިބްރާހިމް ތައްޔިބު (ތަޑޫ) ފާހަގަކުރި ގޮތުގައި މީހުންގެ ރައްކާތެރިކަމަށްޓަކައި މިކަން ބަދަލުވާން ޖެހެ އެވެ.\nބޯޓަކުން މުދާ ބާލަން އުޅެނިކޮށް އެ ފަހަރު ވެއްޓުނު ބިދޭސީ މީހާގެ ނަސީބު ރަނގަޅުކަމުން ފަތަން އެނގޭތީ އާއި އަނިޔާއެއް ނުލިބޭތީ އޭނާ ސަލާމަތް ވިޔަސް، އޭނާ ނޫން ކިތަންމެ ބަޔަކު އެ ގޮތަށް ވެއްޓޭ ކަމަށް ތަޑޫ ލިޔެފައިވެ އެވެ. އޭނާ ވަނީ ބިދޭސީން ބޮޑެތި ކާށި ބަސްތާތަކާއި ފެން ކޭސްތައް ކޮނޑަށާއި އުނަގަނޑު މައްޗަށް ލައިގެން އުފުލާ މަންޒަރު ފެންނަ ފޮޓޯތަކެއް ވެސް ޓްވީޓްކޮށްފަ އެވެ.\nAnd then this migrant worker fell into the sea justawhile ago while unloading some stuff from the boat. This is not the first time someone fell. Luckily he knows how to swim and wasn't injured. This isapractice that needsachange for the safety of people! pic.twitter.com/dCoCZSlaUo\n— Thadu 🌹 (@ithadu) April 20, 2018\nއެކަމާ މެދު ޚިޔާލުފާޅުކުރި މީހުންގެ ތެރެއިން އެކަކުގެ ނަޒަރުގައި މިއީ ބޯޓުތަކަށް މުދާ އަރުވައި ބާލަން ފަސޭހަ ގޮތަކަށް ވެފައި، އެ މަސައްކަތް ކުރާ މީހުންގެ ރައްކާތެރިކަމާ މެދު މިހާތަނަށް މާ ބޮޑު ކަންބޮޑުވުމެއް އުފެދިފައެއް ވެސް ނެތެވެ. އެހެންވެ އޭނާ ދެކެނީ މިއީ މައްސަލައެއްގެ ގޮތުގައި ނަގަން ޖެހޭ ވަރު ކަމެއް ނޫން ކަމަށެވެ.\nއެކަމަކު އޭގެ ރައްދުގައި އެހެން މީހަކު ބުނީ ހުރީ ކޮން ފެންވަރެއްކަން ވެސް ނޭނގޭ ހަ އިންޗި ފުޅާ ފިލާގަނޑެއްގެ މަތިން، 50 ކިލޯ އަށް ވުރެ ބަރު އެއްޗެއް ކޮނޑަށް ލައިގެން ހިނގާފައި ދިޔުމަކީ ބޮޑު ނުރައްކަލެއް ކަމަށެވެ. އަދި އެކްސިޑެންޓެއް ހިނގައި މީހަކު މަރުވީމާ ފިޔަވަޅު އަޅަން މަޑުނުކޮށް އެކްސިޑެންޓެއް ނުހިނގާނެކަން ކަށަވަރުކުރުން މުހިއްމުކަން އޭނާ ފާހަގަކުރި އެވެ.\n"ބާޒާރުމަތީގައި ވަރަށް ގިނަ ވަގުތު ހޭދަކޮށް އުޅޭ މީހެއްގެ ހައިސިއްޔަތުން" ޓްވީޓްކުރި މީހަކު ބުނީ ގިނައިން މިކަން ކުރަނީ އައްޑު އާއި ފުވައްމުލަކުގެ ބޯޓުތަކުން ކަމަށެވެ. އޭނާގެ ނަޒަރުގައި އެއް މައްސަލައަކީ، މުދާ އަރުވައި ބާލަން ފަސޭހަވާނެ ގޮތަށް ބޯޓުތަކުގެ ޑިޒައިނަށް ބަދަލު ގެންނަން ދެކުނުގެ އޮޑިވެރިން ނޫޅޭ ކަމެވެ.\nމި ސަބަބުތައް މިހެން ހުއްޓަސް، އެހެން މީހަކު ފާހަގަކުރި ގޮތުގައި، މިއީ އާ ކަމެއް ނޫނެވެ؛ މިކަން މި ގޮތަށް ކުރާތާ އެތައް ޒަމާނެއް ވެއްޖެ އެވެ. އެހެންވީމާ މިކަން ބަދަލުވެދާނެ ހެއްޔެވެ؟ އަދި މި ބޯޓުފަހަރަށް މުދާ އުފުލަން މި އަށް ވުރެ ރައްކާތެރި ގޮތަކީ ކޮބާ ހެއްޔެވެ؟\nއިތުރު ލިޔުންތައް ބިދޭސީން ސަލާމަތީ ފިޔަވަޅުތައް ސިއްހަތާއި ރައްކާތެރިކަން


Raees Nasheed aai medhu fiyvalu neylhumun amaazuvi faadu kiunthaka EC in javaabu dheefi - AO News\nމަޖިލީހުގެ ރައީސް މުހައްމަދު ނަޝީދު ލިޔުއްވި “ދެ ރަދުން” ފޮތް ނެރުމަށް ބޭއްވި އިވެންޓަކީ ސިޔާސީ ޕާޓީއަކުން އިންތިޒާމް ކުރި ސިޔާސީ ހަރަކާތެއް ނޫން ކަމަށާއި، އެހެންކަމުން އެކަމުގައި އިލެކްޝަންސް ކޮމިޓީއަށް ފިޔަވަޅު ނޭޅޭނެ ކަމަށް އެ ކޮމިޝަނުގެ ރައީސް އަހުމަދު ޝަރީފް ރޭ ވިދާޅުވެއްޖެއެވެ.\nއީސީން ފިޔަވަޅު އަޅަމުން ދަނީ ހަމައެކަނި ޕީޕީއެމްއާއި ޕީއެންސީއަށް އެކަނި ކަމަށް ބުނެ ކޮމިޝަނަށް އަމާޒުވަމުންދާ ފާޑުކިޔުންތަކާއި ގުޅިގެން “ސަންގު ޓީވީ” ޕްރޮގްރާމެއްގައި ބައިވެރިވެވަޑައިގެން ޝަރީފް ވިދާޅުވީ، އެ ކޮމިޝަނަށް ފިޔަވަޅު އެޅުމުގެ ބާރު ލިބިފައި އޮންނަނީ ސިޔާސީ ޕާޓީއަކުން ހިންގާ ސިޔާސީ ހަރަކާތްތަކުގައި ޤާނޫނާއި ގަވާއިދު ހިލާފު ވުމުން ކަމަށެވެ.\nމިދިޔަ ހުކުރު ދުވަހު ޕީޕީއެމް/ޕީއެންސީ ކޯލިޝަނުން ކުރިއަށް ގެންދިޔަ މުޒާހަރާގައި އެޗްޕީއޭގެ ގައިޑްލައިނާ ހިލާފުވެގެން، ދެ ޕާޓީގެ ލީޑަޝިޕްގެ ބޭފުޅުންނާއި، ދެ ޕާޓީ ވެސް 75،000 ރުފިޔާ އިން ޖޫރިމަނާކޮށްފައެވެ. އެހެންނަމަވެސް ރައީސް ނަޝީދު ފޮތް ނެރުމަށް ކުރިއަށް ގެންދެވި އިވެންޓުގައި، މާސްކް ނާޅުއްވައި، އަދި ހެލްތު ޕްރޮޓެކްޝަން އެޖެންސީގެ ގައިޑްލައިންގައިވާ ގޮތަށް ތިން ފޫޓުގެ ދުރުމިން ބަހައްޓާފައި ނުވާއިރު، ކަމާބެހޭ ފަރާތްތަކުން މިކަމާއި ގުޅިގެން އެއްވެސް ފިޔަވަޅެއް އަޅާފައި ނުވާތީ ގިނަ ބަޔަކު އަންނަނީ ފާޑުކިޔަމުންނެވެ.\nއެ ފާޑުކިޔުންތަކަށް ޖަވާބުދެއްވަމުން ޝަރީފް ވިދާޅުވީ ރައީސް ނަޝީދު މާސްކް ނާޅުއްވައި ރެސްޓޯރަންޓުތަކުގައި އޮޓޯގްރާފް ދެއްވަން އިންނެވި މަންޒަރު ފެންނަ ފޮޓޯތައް ވެސް ސަމާލުކަމަށް އައިސްފައިވާ ކަމަށެވެ. މި ފޮޓޯތަކާއި ގުޅިގެން، އެޗްޕީއޭގެ ގައިޑްލައިންތަކާ އަދި ހެދިފައިވާ ގާނޫނުތަކާ ގަވާއިދުތަކާ ހިލާފަށް އެއްވެސް ސިޔާސީ ހަރަކާތެއް ނުހިންގަން ރާއްޖޭގެ ހުރިހާ ސިޔާސީ ޕާޓީއަކަށް އަންގައި ލިޔުން ފޮނުވާފައިވާނެކަމަށްވެސް ޝަރީފްވަނީ ވިދާޅުވެފައެވެ.\n(އިލެކްޝަންސް ކޮމިޝަން (އީސީރައީސް ނަޝީދުދެ ރަދުން\nކައުންސިލް އިންތިހާބު އެޕްރީލް މަހު ބޭއްވުމަށް ނިންމައިފި\nކައުންސިލް އިންތިހާބުގެ ހާއްސަ ގާނޫނު އިސްލާހުކޮށްދޭން އެދިއްޖެ\nރައީސް ޔާމީން ޖަލަށްލީ ދުވަހު ރައީސް ނަޝީދަށް ރޮވުނީ އުފަލުން: ސަލީމް


India ge border thah bandhu kohfa ohna mudhathu ithurukohfi\nއިންޑިއާގެ ބޯޑަރުތައް ބަންދުކޮށްފައި އޮތް މުއްދަތު އިތުރުކުރުން---\nއިންޑިއާގެ ބޯޑަރުތައް ބަންދުކޮށްފައި އޮތް މުއްދަތު އަނެއްކާވެސް އިތުރު ކޮށްފި\n01 އޯގަސްޓް 2020 - 21:09:04\nއިންޑިއާގެ ވައިގެ ބޯޑަރުތައް ބަންދުކޮށްފައި އޮތް މުއްދަތު އަނެއްކާވެސް އިތުރު ކޮށްފި އެވެ.\nކޮވިޑުން ރައްކާތެރިވުމަށް އެޅި ފިޔަވަޅެއްގެ ގޮތުން ވައިގެ ބޯޑަރު ބައިނަލްއަޤްވާމީ ފްލައިޓްތަކަށް އިންޑިއާއިން ބަންދުކޮށްފައި އޮތުން އަނެއްކާވެސް އިތުރުކޮށްފައި މިވަނީ މިމަހުގެ 31 ވަނަދުވަހުގެ ނިޔަލަށެވެ. އެހެންނަމަވެސް ބޯޑަރުތަށް ބަންދުކޮށްފަ ބައްވާނެ މުއްދަތެއްކަމަށް މީގެ ކުރިން ލަފާކޮށްފައި އޮތީ އިއްޔެގެ ނިޔަލަށެވެ.\nބައިނަލްއަޤްވާމީ ފްލައިޓްތަކަށް އިންޑިއާގެ ބޯޑަރުތައް ބަންދުކޮށްފައި އޮތް ނަމަވެސް އެޤައުމުގައި އުޅޭ އެހެން ޤައުމުތަކުގެ މީހުން އަނބުރާ ފޮނުވާލުމާއި ގައުމުން ބޭރުގައި އުޅޭ އިންޑިއާ ރައްޔިތުން ގެނައުމަށް މިދިޔަ މުއްދަތުގެ ތެރޭގައި ގިނަ ފުލައިޓްތަކެއް ވަނީ ބައްވާފައިވެއެވެ.\nކޮވިޑުން ރައްކާތެރިވުމަށް އެޅި ފިޔަވަޅެއްގެ ގޮތުން ވައިގެ ބޯޑަރު އިންޑިއާއިން ބަންދުކުރީ މާޗުމަހުގެ 22 ވަނަ ދުވަހުއެވެ.\nއިންޑިއާގައި ކޮވިޑް-19 އަށް ޕޮޒިޓިވްވި މީހުން އިތުރުވަމުން އަންނަ އިރު އެ ގައުމަކީ މިހާރު ކޮވިޑް-19 އަށް ތިން ވަނަ އަށް އެންމެ ގިނަ މީހުން ޕޮޒިޓިވްވެފައިވާ ގައުމެވެ.\nމިހާތަަނަށް އިންޑިއާއިން 1,722,159 މީހުން ބައްޔަށް ޕޮޒިޓިވް ވެފައި ވާއިރު 24 ގަޑިއިރު ތެރޭގައި އެކަނިވެސް 25,105 އާ ޕޮޒިޓް ކޭސް ފެނިފައިވެއެވެ. މީގެ އިތުރުން ބަލިން 1,121,105 މީހުން ރަނގަޅުވެފައި ވާއިރު ބަލީގައި މަރުވި މީހުންގެ އަދަދު އުޅެނީ 36,830 ގައެވެ.


ޑެޕިއުޓީ ކޮމިޝަނަރ އޮފް ޕްރިޒަންސް އޭޝިއާ ފައުންޑޭޝަންގެ ބޭފުޅުންނާ ބައްދަލުކުރައްވައިފި \nޑެޕިއުޓީ ކޮމިޝަނަރ އޮފް ޕްރިޒަންސް ހަސަން ޒިލާލް އޭޝިއާ ފައުންޑޭޝަންގެ ސީނިއަރ ވައިސް ޕްރެޒިޑެންޓް އޮފް ޕްރޮގްރާމްސް ޑރ. ގޯޑަން ހައިން އާއި މިއަދު ބައްދަލުކުރައްވައިފިއެވެ. މި ބައްދަލު ކުރެއްވުން އޮތީ މޯލްޑިވްސް ކަރެކްޝަނަލް ސަރވިސް (އެމް.ސީ.އެސް) ގެ ހެޑް އޮފީހުގައެވެ.\nމި ބައްދަލުވުމުގައި ޑރ. ހައިންގެ އިތުރުން އޭޝިއާ ފައުންޑޭޝަންގެ ކަންޓްރީ ރެޕްރެޒެންޓެޓިވް މސ. ދިނޭޝާ ޑި ސިލްވާ ވިކްރަމަނަޔަކަ އަދި ޑެޕިއުޓީ ކަންޓްރީ ރެޕްރެޒެންޓެޓިވް މރ. ޔޯހަން ރީބަރޓް ވަނީ ބައިވެރިވެވަޑައިގަންފައެވެ. މިއީ ޑރ. ހައިން ދިވެހިރާއްޖެއަށް ކުރައްވާ ފުރަތަމަ ދަތުފުޅެވެ.\nމި ބައްދަލުވުމުގައި މައިގަނޑުގޮތެއްގައި މަޝްވަރާކުރައްވާފައިވަނީ ފާއިތުވި ތިން އަހަރުގެ ތެރޭގައި ޔޫއެސް އެމްބަސީ އާއި އޭޝިއާ ފައުންޑޭޝަންއާއި ގުޅިގެން ގައިދީންނަށް ހިންގާފައިވާ ވޮކޭޝަނަލް ޕްރޮގްރާމްތަކާއި މިހާރު މެދުކެނޑިފައިވާ ޕްރޮގްރާމްތައް ކުރިއަށް ގެންދިއުމާއި ގުޅޭގޮތުންނެވެ.


COVID-19: Ithuru 49 meehun positive vejje - AO News\nކޮވިޑް-19: އިތުރު 49 މީހުން ޕޮޒިޓިވްވެއްޖެ\nރާއްޖެއިން އިތުރު 49 މީހަކު ކޮވިޑް-19 އަށް ޕޮޒިޓިވްވެއްޖެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރާ ގޮތުގައި އިއްޔެ 18:00 އާއި ހަމައަށް އިތުރު 33 ދިވެހިންނާއި 16 ބިދޭސީން ވަނީ ޕޮޒިޓިވްވެފައެވެ. އޭގެ ކުރީ ދުވަހުވެސް 35 މީހުން ވަނީ ޕޮޒިޓިވްވެފަ އެވެ.\nމިއާއެކު ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 10,943 އަށް އަރައިފައިވެ އެވެ. އޭގެ ތެރޭގައި އެންމެ ގިނައިން ޕޮޒިޓިވްވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ޕޮޒިޓިވްވެފައި ވަނީ ބަންގްލަދޭޝް މީހުންނެވެ.\nއެޗްޕީއޭ އިން އެންމެ ފަހުން އާންމުކުރި މަޢުލޫމާތަށް ބަލާއިރު، ފާއިތުވި 24 ގަޑިއިރުގެ ތެރޭގައި ކޮވިޑް-19 އަށް ޓެސްޓްކުރުމަށް ޖުމްލަ 1,303ސާމްޕަލް ނަގާފައިވެއެވެ. އަދި މިވަގުތު ކަރަންޓީނުގައި އެއްވެސް މީހަކު ނެތެވެ. ނަމަވެސް އައިސޮލޭޝަން ފެސިލިޓީތަކުގައި 389 މީހުން އެބަތިއްބެވެ. އަދި ހޮސްޕިޓަލްތަކުގައި 68 މީހަކު ދަނީ ފަރުވާ ހޯދަމުންނެވެ.


Capital Maldives Pvt Ltd In MIRA Ah Dholhu Lakka Rufiyaa Dhakkan Hukum Koffi - Vaguthu\nކެޕިޓަލް މޯލްޑިވްސް އިން މީރާއަށް ދޮޅު ލައްކަ ރުފިޔާ ދައްކަން ހުކުމްކޮށްފި\n6 މަސް ކުރިން ( ޑިސެމްބަރު 20, 2018 )\nކެޕިޓަލް މޯލްޑިވްސް ޕްރައިވެޓް ލިމިޓެޑުން ދައުލަތަށް ދައްކަންޖެހޭ ގިނަ އަދަދެއްގެ ފައިސާ ދައްކާފައި ނުވާތީ، އެ ފައިސާ މޯލްޑިވްސް އިންލޭންޑް ރެވެނިއު އޮތޯރިޓީ (މީރާ) އަށް ދެއްކުމަށް ސިވިލް ކޯޓުން މިއަދު ހުކުމް ކޮށްފިއެވެ.\n155173ރ (އެއްލައްކަ ފަންސާސް ފަސްހާސް އެއްސަތޭކަ ހަތްދިހަ ތިން ރުފިޔާ) މީރާއަށް ދެއްކުމަށް، ކެޕިޓަލް މޯލްޑިވްސް ޕްރައިވެޓް ލިމިޓެޑުގެ މައްޗަށް ސިވިލް ކޯޓުން ހުކުމް ކޮށްފައިވަނީ، ޖީއެސްޓީ އަދި އެއާގުޅޭ ޖޫރިމަނާ ދައްކާފައި ނުވާތީއެވެ.\nކެޕިޓަލް މޯލްޑިވްސް ޕްރައިވެޓް ލިމިޓެޑުގެ ޣައިރު ހާޒިރުގައި، އެ ކުންފުނީގެ މައްޗަށް ސިވިލް ކޯޓުން ހުކުމް ކޮށްފައިވަނީ، 155173ރ (އެއްލައްކަ ފަންސާސް ފަސްހާސް އެއްސަތޭކަ ހަތްދިހަ ތިން ރުފިޔާ) އާއި އެ ފައިސާއާއި ގުޅިގެން އަރަމުންދާ ޖޫރިމަނާ ކުރިއަށް އޮތް ހަތަރު މަސް ދުވަހުގެ ތެރޭގައި ދައްކާ ހަލާސް ކުރުމަށެވެ.\nކެޕިޓަލް މޯލްޑިވްސް ޕްރައިވެޓް ލިމިޓެޑުން އިން މީރާއަށް ދޮޅު ލައްކައަށްވުރެ ގިނަ ރުފިޔާ ދެއްކުމަށް ސިވިލް ކޯޓުން ހުކުމް ކުރިއިރު، ހަ ފަރާތަކުން މީރާއަށް ދައްކަންޖެހޭ 4.6 މިލިއަން ރުފިޔާ ދެއްކުމަށް އިއްޔެ ވަނީ ހަމަ އެ ކޯޓުން ހުކުމް ކޮށްފައެވެ.\nކޮޕަ އެމެރިކާ: އާޖެންޓީނާ އާއި ޕެރަގުއޭ ވެސް ވީ އެއްވަރު\nބޭނުންވަނީ އެނބުރި ބާސާއަށް ދާން - ނޭމާ\nޑިސެމްބަރު 21, 2018 20:22\nގާސިމް ދައުލަތަށް ދައްކަންޖެހޭ ލާރި ހޯދަބަލަ. އިންސާފަކީ ވަކި މީހަކަށް ވީމަ ތަފާތު ނުކުރުން.\nއެލާރި ހޯދުނީމަ ގަބޫލް ކުރާނަން މީރާއަކީ މިނިވަން މުއައްސަސާއެއްކަމަށް.\nޑިސެމްބަރު 21, 2018 20:24\nގާސިމަށް ހުކުމްކޮށް ލާރި ހަޯދަބަލަ ތިގޮތަށް އޭރުން ގަބޫލްކުރާނަން ކޯޓުތަށް މިނިވަން އިންސާފުވެރި ކަމަށް


1000 dhuvas vee massala balaa nunimey kamah bune rozainaage nuruhun acc ah | Wathan.mv 1000 ދުވަސްވީއިރު ގިނަ މައްސަލަ ބަލާ ނުނިމޭ ކަމަށް ބުނެ، ރޮޒައިނާގެ ނުރުހުން އޭސީސީއަށް | Wathan.mv\n1000 ދުވަސްވީއިރު ގިނަ މައްސަލަ ބަލާ ނުނިމޭ ކަމަށް ބުނެ، ރޮޒައިނާގެ ނުރުހުން އޭސީސީއަށް\nއެންޓި ކޮރަޕްޝަން ކޮމިޝަން (އޭސީސީ) އަށް ހުށަހަޅާފައި ހުރި ގިނަ މައްސަލަތައް 1000 ދުވަހަށްވުރެ ގިނަ ދުވަސްވީއިރުވެސް ބެލިފައިނުވާތީ މިނިވަން މުއައްސަސާތަކާ ބެހޭ ކޮމިޓީގެ މުގައްރިރު، އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ހިތްހަމަނުޖެހުން ފާޅުކޮށްފި އެވެ.\nމިއަދު މިނިވަން މުއައްސަސާ ކޮމިޓީއަށް އޭސީސީ ވަނީ ހާޒިރުކޮށްފަ އެވެ. ކޮމިޓީގައި އޭސީސީއިން ވަނީ އެ ކޮމިޝަނުގެ މަސައްކަތް ކުރިއަށް ދާ ގޮތާއި މަސައްކަތައް ހޭދަކުރާ ވަގުތާ ބެހޭ ޕްރެޒެންޓޭޝަނެއް ހުށަހަޅާފަ އެވެ.\nއެ ޕްރެޒެންޓޭޝަނުގައި ހުރި ބައެއް ކަންކަމަށް އިޝާރާތްކުރައްވައި ރޮޒައިނާ ވިދާޅުވީ ގިނަ ދުވަސްވެފައި ހުރި ބޮޑެތި މައްސަލަތައް ނުނިންމައި ލަސްކުރާތީ އެކަމާ ކަންބޮޑުވާ ކަމަށެވެ.\nރޮޒައިނާ ވިދާޅުވީ އޭސީސީއަށް އަލަށް މެމްބަރުން އައްޔަނު ކުރެވުނު ފަހުން އަންނަ މައްސަލަތައް އަވަސް ކުރާ ކަމަށް ވިދާޅުވި ނަމަވެސް ރައްޔިތުންގެ ބޮޑެތި މަސްލަހަތު ހިމެނޭ މުހިންމު މައްސަލަތަކަށް އިސްކަން ދޭން ޖެހޭ ކަމަށެވެ.


މި ކުންފުނީގެ ހެޑް އޮފީހަށް ގުދަނެއް ހޯދުމާއި ގުޅޭ:\nމި ކުންފުނީގެ ހެޑް އޮފީހަށް ގުދަނެއް ކުއްޔަށް ހިފުމަށް ކުރެވުނު އިއުލާނަށް ފުރިހަމަ ތަރުހީބު ލިބިފައިނުވާތީ އަލުން މި ފުރުސަތު ހުޅުވާލަމެވެ. މި އިޢުލާންއާއި ގުޅޭ މަޢުލޫމާތު ކަރުދާސް މިކުންފުނީގެ ހެޑްއޮފީސް (ޕޯރޓް ކޮމްޕްލެކްސް ބިލްޑިންގ،7ވަނަ ފަންގިފިލާ) އިން ލިބިވަޑައިގަންނަވާނެއެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން ތިރީގައި ބަޔާންކުރެވިފައިވާ ތާވަލާއި އެއްގޮތަށް ސަރުކާރު ބަންދު ނޫން ދުވަސްތަކުގައި މި ކުންފުނީގެ ހެޑް އޮފީހަށް ވަޑައިގެން ރަޖިސްޓްރީ ކުރެއްވުމަށްފަހު އަންދާސީ ހިސާބު ހުށަހެޅުއްވުން އެދެމެވެ.\n23 އިން 25 ނޮވެމްބަރ 2020\nނޯޓް: ހަމަޖެހިފައިވާ ގަޑީގެ ފަހުން ހުށަހެޅޭ އަންދާސީ ހިސާބުތަކާއި މި އިޢުލާނާއި ގުޅިގެން ދޫކުރެވޭ މަޢުލޫމާތު ކަރުދާހުގައި ހުށަހެޅުމަށް ބަޔާންކޮށްފައިވާ ލިޔުންތައް ހުށަނާޅާ އަންދާސީ ހިސާބުތައް ބަލައިނުގަނެވޭނެ ވާހަކަ މައުލޫމާތަށްޓަކައި ދެންނެވީމެވެ. އަދި މި ބިޑް ކޮންމެ ވަގުތެއްގައި ބާތިލް ކުރުމުގެ ފުރިހަމަ އިޙްތިޔާރު މި ކުންފުންޏަށް ލިބިގެންވެއެވެ.\nސުންގަޑި: 25 ނޮވެންބަރު 2020 1400


Baeh faharu hedhey goasthakuge sababun dhaihthah halaaku vumah magu fahivey\nބައެއް ފަހަރު ހެދޭ ގޯސްތަކުގެ ސަބަބުން ދަތްތައް ހަލާކުވުމަށް މަގުފަހިވޭ\nޝާއިޢުކުރީ: ޙަންނާން ޖޫން 2, 2021, 10:09\nދަތްތަކަކީ އިންސާނާގެ ރީތިކަން އިތުރުކޮށްދިނުމަށް މުހިންމު ދައުރެއް އަދާކުރާ އެއްޗެކެވެ. އެގޮތުން ދަތްތައް ރީތިކޮށް ބެހެއްޓުމަކީ ހަމަކޮންމެ މީހަކު ވެސް ބޭނުންވާނެ ކަމެކެވެ.\nނަމަވެސް ބައެއް ފަހަރު ހެދޭ ގޯސްތަކުގެ ސަބަބުން ދައްތަކުގެ ރީތިކަމާއި ސާފު ތާހިރުކަން ގެއްލި، ދަތްތައް ހަލާކުވުމަށް މަގުފަހިވެ އެވެ. ނޭނގި ނަމަވެސް ކުރެވޭ ކުޑަ ކަމަކުން ތިމާގެ ރީތި ދަތްތައް ހަލާކުވެދާނެއެވެ. ދަތްތައް ހަލާކުވާ ކަމަށް ވަނީ ހަމަ އެކަނި ފަނި ކެއުމަކުން ނޫނެވެ. ދިރިއުޅުމުގެ ނުރަނގަޅު އާދަތަކުގެ ސަބަބުން ވެސް ދަތްތަކަށް ލިބޭ ގެއްލުން ބޮޑެވެ.\nއަހަރެމެންގެ ތެރެއިން ބައެއް މީހުން ބައެއް ތަކީގެ މަތި ހުޅުވުމަށް ދަތުގެ ބޭނުން ކުރެއެވެ. މިއީ ނުރައްތެރިކަން ބޮޑު ކަމެކެވެ. މިފަދަ ކަންތައްތައް އާދަވެ ކުރާނަމަ، ދަތުގައި ރެނދުލައި ބިންދައިގެން ދިއުމުގެ ފުރުސަތު ބޮޑުވެ އެވެ. ރެނދުލައި ބިންދައިގެން ދިއުމަކީ ދަތް ފަނިކެއުމަށް ހުޅުވޭ ދޮރެކެވެ. އެންމެ ސީރިއަސް ހާލަތް ތަކުގައި ދަތެއް ބިންދައިގެން ގޮއްފިނަމަ މިއީ ތަކުލީފު ބޮޑު ކަމެކެވެ.\nމީގެއިތުރުން އައިސްކިއުބް ފަދަ އެއްޗެހި ހަފައިގެން ކެއުމުގެ ސަބަބުން ދަތުގެ ބޭރު ފަށަލަ ހަލާކުކޮށް، ދަތް ބިންދައިގެން ދިއުމަށް މަގުފަހިކޮށްދެ އެވެ. ދަތުގައި ފުޓުނި ފަދަ އެއްޗެއް އަޅާއިފައިވާނަމަ އަމުދުން އައިސްކިއުބް ނުކާށެވެ. ފުޓުނީގެ ޓެމްޕަރޭޗާ އަކީ ވަކި ވަރެއްގައި ހުންނަން ޖެހޭ އެއްޗަކަށް ވުމުން، ދަތް އިތުރަށް ހަލާކުވުމުގެ ފުރުސަތު ބޮޑެވެ.\nމީގެ އިތުރުން އޭނާޖީ ޑްރިންކް ފަދަ ބުއިންތައް ބުއިމުގެ ސަބަބުން ދަތްތަކަށް ގެއްލުންވެއެވެ. އެގޮތުން ދަތްތަކުގެ ބޭރުފަށަލަ ވަރަށް ފަސޭހައިން ހަލާކުވެ، މީގެ އިތުރުން ދަތް ފަނިކެއުމާއި، ދަތް ހަލާކުވުމަށް މަގުފަހިވެ އެވެ. އެހެންކަމުން އެނާޖީ ޑްރިންކް އާއި ސޮފްޓް ޑޮރިންކް ބުއިމަށްފަހު، ތިރީސް މިނިޓް ވަންދެން ދަތްނުއުނގުޅާށެވެ. މި ވަގުތުކޮޅު އަނގައިގެ ތެރޭގައި ކުޅު ދައުރުވެ އަމިއްލަ ޒާތުގައި އަނގައިގައި ހުންނަ އެސިޑް ލެވެލް ދަށްވެ އަނގައިގެ ހާލަތު އާދައިގެ ގޮތަށް ބަދަލުވާނެ އެވެ.\nދަތްތައް ރައްކާތެރި ކުރަން ބޭނުން ނަމަ ގޭގައި ވިޔަސް އަދި ޑެންޓަލް ކްލިނިކެއްގައި ވިޔަސް ދަތްތައް ސާފުކުރުމަކީ ރަނގަޅުކަމެކެވެ. އެހެން ނަމަވެސް ދަތް ސާފުކުރުމުގައި ހައްދު ފަހަނަ އަޅާ ނުދާށެވެ. މާގިނައިން ދަތް ސާފުކުރުމަކީ ވެސް މައްސަލައެކެވެ. އެގޮތުން ދަތުގެ ބޭރުގައި ފަށަލަ އާއި ނާރުތަށް ހަލާކު ކުރުމަށް މަގުފަހިކޮށްދެއެވެ.\nބައެއް ޑެންޓިސްޓުން ލަފާދޭ ގޮތުގައި، ދަތް ސާފުކުރުމުގެ ފަހުން ހިރުގަނޑު ހިރުވައި ދަތްތަކުގައި ކޮންމެވެސް ވަރަކަށް ރިއްސަފާނެ އެވެ. މިހެންވާނަމަ ޑެންޓިސްޓެއްގެ ލަފާ ހޯދުން މުހިންމެވެ.\nނޭނގުމުގެ ތެރޭގައިވިޔަސް ހެދޭ މިފަދަ ގޯސްތަކުން ތަހައްމަލް ކުރަންޖެހޭ ވޭނުން ސަލާމަތްވުމަށް މިފަދަ ކަންތައްތަކުން ދުރުހެލިވާށެވެ. ދަތްޕިލަ އަބަދުވެސް ރީތިކޮށް ބެހެއްޓުމަށް ސަމާލުކަންދޭށެވެ.


Dharavandhoo magistrate courtuge Ahmed lateefah sulookee fiyavalhu alhan ninmaifi – Iru\n183000 މީހަކު ވެކްސިން ފުރިހަމަ ކޮށްފި\nދަރަވަންދޫ މެޖިސްޓްރޭޓް ކޯޓުގެ އަޙްމަދު ލަޠީފަށް ސުލޫކީ ފިޔަވަޅު އަޅަން ނިންމައިފި\nލަހޫ· 10 ޖޫން 2021\nބ.ދަރަވަންދޫ މެޖިސްޓްރޭޓް ކޯޓުގެ އިސްމެޖިސްޓްރޭޓް އަލްއުސްތާޛު އަޙްމަދު ލަޠީފުއާ މެދު ސުލޫކީ ފިޔަވަޅު އަޅަން ޖޫޑީޝަލް ސާރވިސް ކޮމިޝަނުން ނިންމައިފިއެވެ.\nޖޭއެސްސީން މިއަދު ނެރުނު ބަޔާނެއްގައި ބުނެފައި ވަނީ، ބ. ދަރަވަންދޫ މެޖިސްޓްރޭޓް ކޯޓުގެ އިސްމެޖިސްޓްރޭޓް އަހުމަދު ލަތީފު ބ. އޭދަފުށީ މެޖިސްޓްރޭޓް ކޯޓުގެ ގޯތިތެރެއަށް ހުއްދަ ނެތި ވަދެ، ހުއްދަ ހޯދައިގެން މެނުވީ ކޮށްގެން ނުވާނޭ ފަދަ ކަމެއް ކޮށްފައިވާކަން ޖޭއެސްސީއަށް ސާބިތުވެފައިވާ ކަމަށެވެ.\nއިސްމެޖިސްޓްރޭޓް އަހުމަދު ލަތީފުގެ މި އަމަލަކީ، ގާނޫނުއަސާސީގެ 241 ވަނަ މާއްދާ އާއި، ދިވެހިރާއްޖޭގެ ފަނޑިޔާރުންގެ ގާނޫނާއި އަދި ފަނޑިޔާރުންގެ ސުލޫކީ މިންގަނޑާ ހިލާފު އަމަލެއް ކަމަށް ވެސް ބުނެފައިވެއެވެ.\nމާލޭގެ ޑެޕިއުޓީ މޭޔަރު ކަމަށް އެމްޑީޕީގެ ފަރާތުން ޒަމީރު\nއެހެންކަމުން ޖޭއެސްސީގެ ގާނޫނުގެ ދަށުން، އިސްމެޖިސްޓްރޭޓް އަހުމަދު ލަތީފަށް ނަސޭހަތް ދިނުމާއެކު ކޮމިޝަނުން ކަނޑައަޅާ ތަމްރީނު ޕްރޮގްރާމެއް ފުރިހަމަކުރުމަށް އެންގުމަށް ނިންމާފައިވާ ކަމަށްވެސް ޖޭއެސްސީން ބުނެފައިވެއެވެ.


Export Import dhashah: Igthisoadhu madu jehemun dhaa kamuge nishaaneh?\n24 އޯގަސްޓު 20192ކޮމެންޓް\nއެކްސްޕޯޓް އިމްޕޯޓް ދަށަށް: އިގްތިސޯދު މަޑު ޖެހެމުންދާ ކަމުގެ ނިޝާނެއް؟\nއެކްސްޕޯޓް، އިމްޕޯޓަކީ ގައުމެއްގެ އިގްތިސޯދުގެ ބޮޑު ބައެކެވެ. އެކްސްޕޯޓް އިތުރުވެ އިމްޕޯޓް ދަށް ވެއްޖެ ނަމަ، އެއީ އުފެއްދުންތެރިކަށް ރަނގަޅު ކަމުގެ ނިޝާނެކެވެ. އަދި އެކްސްޕޯޓް މަދުވެ އިމްޕޯޓް އިތުރުވެއްޖެ ނަމަ، އެއީ އުފެއްދުންތެރިކަން ރަނގަޅު ނޫން ކަމުގެ ނިޝާނެކެވެ. އެކްސްޕޯޓާއި އިމްޕޯޓް ވެސް ދަށް ވެއްޖެ ނަމަ، ނިކުންނާނެ ނަތީޖާ އަކީ ކޮބައި ހެއްޔެވެ؟\nރާއްޖެއިން އެކްސްޕޯޓް ކުރާ މުދަލާއި، އިމްޕޯޓް ކުރާ މުދާ ބަލަހައްޓާ، ޗެކްކުރުމުގެ މަސައްކަތް ކުރާ ކަސްޓަމްސް އިން އެންމެ ފަހުން އާއްމުކުރި ތަފާސްހިސާބުތަކުން ދައްކާ ގޮތުގައި މިދިޔަ އަހަރާ އަޅާ ބަލާއިރު، މިއަހަރުގެ ޖޫން އަދި ޖުލައި މަހު އެކްސްޕޯޓް އަދި އިމްޕޯޓް ވެސް ވަނީ ދަށަށް ގޮސްފަ އެވެ. އެގޮތުން ޖުލައި މަހު އިމްޕޯޓް ކުރި މުދަލުގެ ސީއައިއެފް އަގު ވަނީ 2018 ވަނަ އަހަރުގެ ޖުލައި މަހާ އަޅާ ބަލާއިރު ނުވައެއް އިންސައްތަ ދަށަށް ގޮސްފަ އެވެ.\nސީއައިއެފަކީ އިމްޕޯޓް ކުރާ މުދަލަށް ދައްކާ އަގު، އިންޝުއަރެންސް އަދި ފްރެއިޓް ކުރުމުގެ ހަރަދެވެ. ސީއައިއެފް ދަށަށް ގޮސްފައި ވަނީ އިމްޕޯޓް ކުރި މުދާ މަދުވުމުންނެވެ. މިދިޔަ އަހަރުގެ ޖުލައި މަހު 4.1 ބިލިއަން ރުފިޔާގެ މުދާ އިމްޕޯޓް ކޮށްފައިވާއިރު، މިދިޔަ ޖުލައި މަހު އިމްޕޯޓް ކޮށްފައިވަނީ 3.7 ބިލިއަން ރުފިޔާގެ މުދަލެވެ.\nއޭގެ އިތުރުން ކަސްޓަމަސްގެ ތަފާސްހިސާބުތަކުން ދައްކާ ގޮތުގައި ރާއްޖެއިން ބޭރު ކުރި މުދަލުގެ ނިސްބަތް ވެސް ވަނީ ދަށަށް ގޮސްފަ އެވެ. އެގޮތުން 2018 ވަނަ އަހަރުގެ ޖުލައި މަހު 196 މިލިއަން ރުފިޔާގެ މުދާ އެކްސްޕޯޓް ކޮށްފައި ވާއިރު މިއަހަރުގެ ޖުލައި މަހު އެކްސްޕޯޓް ކޮށްފައި ވަނީ 165 މިލިއަން ރުފިޔާގެ މުދަލެވެ.\nއިގްތިސޯދީ މާހިރަކު ކިޔައިދިން ގޮތުގައި އެކްސްޕޯޓް އަދި އިމްޕޯޓް ދަށަށް ދާ މައިގަނޑު ސަބަބަކީ "ކޮންޒަމްޕްޝަން" ދަށަށް ދިޔުމެވެ. ކޮންޒަމްޕްޝަނަކީ މުދަލާއި ހިދުމަތް ބޭނުން ކުރާ މިންވަރެވެ. އޭގެ ތެރޭގައި އާއްމު މީހުން ގެތަކުގައި ހޭދަ ކުރާ މިންވަރު ދަށަށް ދިޔުމާއި ވިޔަފާރިތަކުން، ވިޔަފާރިއަށް ހޭދަކުރާ މިންވަރު ދަށަށް ދިޔުން ވެސް ހިމެނެ އެވެ.\nތަކެތީގެ އަގު ބޮޑުވުން އާއްމު މީހުން ވިޔަފާރި ކުރުމަށް ރާއްޖެއިން ބޭރަށް ދިޔުމަކީ އޭގެ އެއް ސަބަބު ކަމަށް ވެދާނެ އެވެ. ޗުއްޓީ އަށް ސްރީ ލަންކާ، އިންޑިއާ، ތައިލެންޑް، މެލޭޝިއާ އަދި ސިންގަޕޫރާއި އިނގިރޭސިވިލާތް ފަދަ ގައުމުތަކަށްދާ ދިވެހިން އެނބުރި ގައުމަށް އަންނަނީ އެމީހުން ބޭނުންވާ މުދާ ހެޔޮ އަގުގައި ގަނެގެންނެވެ. އެމްއެމްއޭ އިން އެންމެ ފަހުން ކުރި ދިވެހިން ރާއްޖެއިން ބޭރަށް ކުރާ ދަތުރުތަކުގެ ސާވޭއިން ވެސް ދައްކާ ގޮތުގައި ބޭރުގައި ދިވެހިން ހޭދަ ކުރާ މިންވަރު ވަނީ 20 އިންސައްތަ އިތުރުވެފަ އެވެ.\nއިގްތިސޯދީ މާހިރުން ދެކޭ ގޮތުގައި މިދިޔަ އަހަރު ރާއްޖޭގައި އިމާރާތް ކުރުމުގެ ބޮޑެތި މަޝްރޫއުތަކެއް ހިންގުމަށް ފަހު، އެ ސިނާއަތް ކުޑަކޮށް މަޑުޖެހިލާފައި ވުމަކީ ވެސް ކޮންޒަމްޕްޝަން ދަށްވެފައިވާ ސަބަބަކަށް ވެދާނެ އެވެ. މިދިޔަ އަހަރަކީ ރިޔާސީ އިންތިހާބުގެ އަހަރު ކަމަށް ވުމުން ބޮޑެތި ޕްރޮޖެކްޓުތައް ހިންގި އެވެ. އެހެންވެ އިމާރާތް ކުރުމަށް ބޭނުންވާ ގިނަ ސާމާނުތަކެއް އެތެރެ ކޮށްފައި ވާނެ އެވެ. އެކަމަކު މިއަހަރު މާ ގިނަ އިމާރާތް ކުރުމުގެ ހަރަކާތެއް ނެތުމާއެކު އެ ކުންފުނިތަކުން ހޭދަ ކުރާ މިންވަރު ދަށްވެފައިވުން އެކަށީގެންވެ އެވެ.\nފަތުރުވެރިކަމުގެ ސިނާއަތަކީ ރާއްޖޭގެ އެންމެ ބޮޑު އަދި ދައުލަތަށް އެންމެ ގިނައިން ފައިސާ ވަންނަ ސިނާއަތެވެ. މި ދާއިރާ އިން ރާއްޖެއަށް ލިބޭ އާމްދަނީ ދަށްވެފައި ނުވި ނަމަވެސް ފަތުރުވެރިން ރާއްޖެއިން ބޭރަށް ގެންދާ މުދާ ދަށްވުން ނުވަތަ ޓޫރިޒަމްގެ އަގު ދަށްވުމަކީ އެކްސްޕޯޓް ދަށަށް ދިޔުުމުގެ ސަބަބަކަށް ވެދާނެ ކަމަށް ވެސް މާހިރު ދެކެ އެވެ.\nމަސްވެރިކަމުގެ ސިނާއަތަށް ބަލާއިރު ދިވެހީންނަކީ ކަނޑުމަސް ރާއްޖެއިން ބޭރަށް އެކްސްޕޯޓްކޮށްގެން އާމްދަނީ ހޯދާ ބަޔެެކެވެ. އެމްއެމްއޭގެ ތަފާސްހިސާބުތަކުން ދައްކާ ގޮތުގައި މިދިޔަ އަހަރާއި އަޅާ ބަލާއިރު މިއަހަރު އެކްސްޕޯޓް ކުރި ތާޒާ ކަނޑުމަހުގެ ނިސްބަތް ވަނީ މަދުވެފައެވެ. ރާއްޖޭގައި މަސްބާނާ މިންވަރު މަދުވުން ނުވަތަ މަހުގެ އަގު އުފުލުމަކީ އެކްސްޕޯޓް ދަށްވުމަށް އައި ބަދަލެއް ކަމަށް ވުން އެކަށީގެންވެއެވެ.\nއިގްތިސޯދުގައި "ބެލެންސް އޮފް ޓްރޭޑް" އަކީ ވަރަށް މުހިއްމު އެއްޗެކެވެ. އެއީ ގައުމަކުން އެތެރެ ކުރާ މުދަލާއި ބޭރު ކުރާ މުދަލުގެ ދެމެދުގައިވާ އަގުގެ ތަފާތެވެ. ގައުމެއްގެ އިގްތިސޯދު އޮތް ހާލަތު ވަޒަން ކުރަނީ ބެލެންސް އޮފް ޓްރޭޑް ބަލައިގެންނެވެ.\nއެކްސްޕޯޓަށް ވުރެ އިމްޕޯޓް ގިނަ ވެއްޖެ ނަމަ ޓްރޭޑް ޑެފިސިޓު ވެއެވެ. ހަމަ އެގޮތަށް އެކްސްޕޯޓަށް ވުރެ އިމްޕޯޓް މަދުވެއްޖެ ނަމަ ޓްރޭޑް ވަނީ ސާޕްލަސް އެވެ. އިގްތިސޯދީ މާހިރުން ދެކޭ ގޮތުގައި އެކްސްޕޯޓާއި އިމްޕޯޓް ދަށް ވުމަކީ، އިގްތިސޯދު މަޑު ޖެހެމުންދާ ކަމުގެ ނިޝާނެކެވެ. އެއީ ތަރައްގީވަމުން އަންނަ ގައުމެއްގެ އިގްތިސޯދީ ކުރިއެރުމަށް އޮތް ހުރަހެކެވެ.\nއިގްތިސޯދު މަޑު ޖެހުމަށް އަމާޒު ހިފާފައިވާއިރު، ބޮޑު ހީނަރުކަމެއް އަޔަ ނުދީ ހިފެހެއްޓުމަށް ކަމާ ބެހޭ ފަރާތްތަކުން ސަމާލުވާނެ އެބަ ޖެހެ އެވެ. ތަރައްގީވަމުން އަންނަ އެހެން ގައުމުތައް ފަދައިން ރާއްޖެއިން ވެސް އަމާޒު ހިފަންވީ، އެތެރެކުރާ މުދަލަށް ވުރެ ބޭރު ކުރާ މުދާ އިތުރު ކުރުމަށެވެ.\nއިގްތިސޯދާ ބެހޭ ބައިނަލްއަގްވާމީ ޖަމިއްޔާ، ދަ ގްރޯތް ސެންޓަރުން ކުރި ދިރާސާތަކުން ދައްކާ ގޮތުގައި ތަރައްގީވަމުން އަންނަ ގައުމުތަކުގައި އެކްސްޕޯޓް އިތުރު ކުރުމަށް އެޅިދާނެ ފިޔަވަޅުތަކެއް އެބަ ހުއްޓެވެ. އޭގެ ތެރޭގައި ހިމެނެނީ ކުދި އަތި މެދު ފަންތީގެ ވިޔަފާރިތަކަށް މާލީ އެހީތެރިކަން އިތުރުކުރުމާއި، ގަވާއިދުތައް ލުއި ކުރުމާއި، އެކްސްޕޯޓަށް ހާއްސަ ކުރު ރާސްތާ އަދި ދިގު ރާސްތާ ސިޔާސަތު އެކުލަވާލުމެވެ.\nރާއްޖޭގައި ވެސް ނޫ އިގްތިސޯދުގެ ސިޔާސަތެއްގެ ދަށުން ވިޔަފާރިތަކަށް ފަހި މާހައުލެއް ގާއިމް ކުރުމުގެ މަސައްކަތް ދަނީ ކުރަމުންނެވެ. އޭގެ އިތުރުން ކުދި އަދި މެދު ފަންތީގެ ވިޔަފާރިތަކަށް ހާއްސަ ލޯނު ދޫކުރުމުގެ ބޭންކެއް ވަނީ އުފައްދާފަ އެވެ. މިހާރު ސަރުކާރުން މަސައްކަތް ކުރަމުން ދަނީ މުދާ އެކްސްޕޯޓާއި އިމްޕޯޓު ލުއި ކުރުމަށް ބައިނަލްއަގްވާމީ ޓްރޭޑް ފެސިލިޓޭޝަން މުއާހަދާ ތަންފީޒު ކުރުމަށެވެ.\nވޯލްޑް ޓްރޭޑް އޯގަނައިޒޭޝަން (ޑަބްލިއުޓީއޯ) ގެ އެ މުއާހަދާ ތަންފީޒު ކުރުމާ ގުޅޭ ގޮތުން އިކޮނޮމިކް މިނިސްޓްރީން ތައްޔާރު ކުރި ރިޕޯޓުގައި ބުނެފައި ވަނީ އެ މުއާހަދާގެ ސަބަބުން ވިޔަފާރީގެ ހަރަދުތައް ކުޑަވެ، ތަކެތީގެ އަގުހެޔޮވާނެ ކަމަށާއި، އެކްސްޕޯޓު އިތުރުވެ، އުފެއްދުންތެރިކަން މަތިވާނެ ކަމަށެވެ. އެހެންކަމުން އިގްތިސާދީ ދުވެލި މަދު ޖެހެމުންދާ މި ދަނޑިވަޅުގައި ފިޔަވަޅުތައް އަވަސްކޮށް، އަލުން ދުވެލި ބާރު ކުރުމަށް އަމާޒު ހިފުން މުހިއްމެވެ.\nކަސްޓަމްސް އިމްޕޯޓް އިގްތިސާދު އެކްސްޕޯޓް ވިޔަފާރި\nވަގުން ގިނަވީމަ ވާނީމިހެން\nދެން އަތްޖަހަ ކޮނޑުހުޅު ލުހެންދެން..މި ތިބިބަޔަކު ގައުމަށް ލެވިފަ.


Asarugadha Vaahaka eh: Thaqdheeru Engeynama އަސަރުގަދަ ވާހަކައެއް: ތަޤްދީރު އެނގޭނަމަ… – Ilm Asarugadha Vaahaka eh: Thaqdheeru Engeynama\nއަސަރުގަދަ ވާހަކައެއް: ތަޤްދީރު އެނގޭނަމަ…\nޝައިޚަކު ކިޔައިދިނެވެ. އެއްދުވަހަކު އުމުރުން ދުވަސްވީ މީހަކު މަގުމަތީ އަމަން ބަލަހައްޓަމުން ދިޔަ ސިފައިންގެ މީހެއްކައިރީ އައިސް ޝަކުވާ ކުރިއެވެ. އޭނާގެ މޫނުމަތީގައި ވަނީ ހިތާމަޔާއި މާޔޫސްކަމެވެ. ލިބިފައިހުރި ހިތާމައިން ފުރަތަމަވެސް އެނާގެ ވާހަކައިން ފެށިއެވެ. ތިމަންނާއަކީ ލޯފަން ހަތްދަރިން ލިބިފައިވާ މީސްކީނެކެވެ. ދުވަސްތައް ފާއިތުވަމުން ގޮސް ތިމަންނާއަށް ހަތްކުދިން ތެރެއިން ދެކުދިންނަށް ބޭސްކުރާނެ ފައިސާލިބި ޑޮކްޓަރުކު ހަމަޖެހިއްޖެއެވެ. ދާންޖެހެނީ އެހެން އަވަށަކަށް ކަމަންވުމުން ބޭސްފަރުވާއަށް ބޭނުންވާ ފައިސާއާއި ކާރު ތައްޔާރުކުރީމެވެ. އެހިނދު ސިފައިންގެ މިހާ ސުވާލުކުރިއެވެ. ތިބާއަށް ކިހިނެއް ވީ ހެއްޔެވެ؟ މުސްކުޅިމީހާގެ ވާހަކަ ކުރިޔަށް ގެންދިޔައެވެ. އޭނާއަށް ލިބުނު އުފަލެއްގެ ބޮޑުކަމުން އަވަހަށް ދަތުރު ފެށުމަށްޓަކައި ބޭސްފަރުވާއަށް ހަމަ ޖެހިފައިވާ ދެކުދިން ބަލައި ގެއަށް ވަނެވެ. ނަމަވެސް އެދެކުދިން ގޮވައިގެން ނިކުތްއިރު އޭނަގެ ކާރެއް ފެންނާކަށް ނެތެވެ. ކާރު ގެއްލުނީ ބޭސްފަރުވާއަށްޓަކައި ޖަމާކުރި ފައިސާތަކާވެސް އެކީގައެވެ.\nތިޔަބޭފުޅުން ވިސްނާލައްވާށެވެ. އެހާ ދުވަސްވަންދެން ބުރަ މަސައްކަތުން ޖަމާކުރި ފައިސާއާއި އެކުދިންނަށް ފަރުވާ ކުރުމަށް ދެކުމުން އައި ހުވަފެން މަދު ސިކުންތު ކޮޅެއްގެ ތެރޭގައި ވިއްސި ވިހާލިވެގެން ދިޔައީއެވެ. އެބައްޕަގެ ހިތުގައި އެވަގުތު ހިނގާނޭ އިޙްސާސްއާއި އެބައްޕައަށް ކުރާނެ އަސަރު އަޅުގަނޑުމެނަށް ތަސައްވަރު ކުރެވޭ ހެއްޔެވެ؟\nއެމުސްކުޅި މީހާއަށް ކޮށްފައިވާ އަސަރު ފެނުމުން އޭނަގެ ހިތާމަ ލުއިކޮށްދެވޭތޯ ސިފައިންގެ މިހާ ބެލިއެވެ. ﷲ އިރާކުރެއްވިއްޔާ ދެރެގޮތެއް ނުވާނެކަމާއި އެކަމުގައި ވެސް ކޮންމެވެސް ހެޔޮކަމެއް ވާނޭކަން ވިސްނައިދިނެވެ. އަދި ތިބާއަށްޓަކައި ﷲ ލިޔުއްވާފައިވާ ގޮތް ދެއްކެވިއްޖެނަމަ ހަމަޔަޤީނުންވެސް އެގޮތް ނޫނީ ތިބާ އިޚްތިޔާރު ނުކުރާނެކަމަށް ހަނދާންކޮށްދިނެވެ. އެހެންނަމަވެސް އެމުސްކުޅިމީހާއަށް ކޮށްފައިވާ އަސަރުގެ ބޮޑުކަމުން ސިފައިންގެ މީހާގެ ވާހަކައަށް މާބޮޑު ސަމާލުކަމެއް ނުދިނެވެ. މައްސަލަ ފައިލްކޮށް ނިމުމުން އެމުސްކުޅިމިހާ ހިތާމަޔާއި މޮޅިވެރިކަމުން ފުރިގެންވާ ހާލު އެނބުރި ހިނގައްޖެއެވެ.\nއޭގެ ދެހަފްތާ ފަހުން މުސްކުޅިމީހާގެ ކާރު ޞަހަރާގެ ތެރެއިން ފެނިގެން ޚަބަރުކުރެވުނެވެ. އަދި ކާރުތެރެ ބަލާ ފާސްކުރި އިރު އެމީގެ ފައިސާ ރިޕޯޓްކުރި ވަރަށް ހަމައަށް ހުއްޓެވެ.\nސިފައިންގެ މީހާއަށް ލިބުނު އުފާވެރި ޚަބަރު ދިނުމަށްޓަކައި އެއްކަލަ މުސްކުޅި މީހާއަށް ވަގުތުން ގުޅިއެވެ. އަދި އޭނަ ފޯނު ނެގުމާއެކު ތިބާއަށްޓަކައި އުފާވެރި ޚަބަރެއް އޮތްވާހަކަ ސިފައިންގެ މީހާ ބުންޏެވެ. އެކޮޅުން މުސްކުޅި މީހާ ވެސް އުފާވެރި ޚަބަރެއް ދޭން ބޭނުންވާހަކަ ރައްދުގައި ބުންޏެވެ. އެބޭބެގެ ވާހަކަ ފުރަތަމަ އަހާލުމުގެ ބޭނުމުގައި ސިފައިންގެ މިހާ އެނާއަށް ފުރުޞަތު ދިނެވެ. އެހެންނަމަވެސް އެމުސްކުޅި މިހާ ދެކޮޅުހަދަން ފެށުމުން ސިފައިންގެ މީހާ ކާރު ފެނުން ވާހަކައާއި އޭގައި ބޭބެ ބުނިވަރަށް ފައިސާ ހުރި ވާހަކައިން ޚަބަރު ދިނެވެ. ސިފައިންގެ މީހާއަށް ހައިރާންކަން ލިބުނީ އޭނާގެ އެ އުފާވެރި ވާހަކައިން އެމުސްކުޅިމިހާއަށް މާބޮޑު އަސަރެއް ނުކުރުމުންނެވެ.\nކޮންމެއަކަސް މުސްކުޅި މީހާގެ އުފާވެރި ޚަބަރުދިނުމަށް އެއަށްފަހު ސިފައިންގެ މީހާ އެދުނެވެ. މުސްކުޅިޔާ އޭނެގެ ވާކައިން ފެށިއެވެ. އޭނާ ފަރުވާކުރުމަށް އުޅުނު ދެދަރިންނަށް ﷲ ސުބުޙަނަޙޫ ވަތަޢާލާ އެއްވެސް ބޭސްވެރިކަމަކާ ނުލާ ލޮލުގެ ފެނުން ދެއްވި ވާހަކަ އަސަރާއެކު ކިޔައިދިނެވެ. އަދި ﷲ އަށް ހަމްދުކުރަން ފެށިއެވެ.\nކިޔުންތެރިންނޭ! ﷲ އޭނާގެ ދެދަރިންގެ ފެނުން އެއްވެސް ބޭސް ފަރުވާއަކާ ނުލާ ދެއްވުމަށްޓަކައި ﷲ އެމީހުންގެ އޮޕްރޭޝަން ފަސްކޮށްލެއްވިއެވެ. ފަހަރުގެ އެމީހުންނަށް އޮޕްރޭޝަން ކުރެވުނު ނަމަވެސް އެކުދިންގެ ފެނުން ނުލިބުނީހެވެ. އެހެނެއް ކަމަކު އެނާގެ ފައިސާއާއެކު އެދެކުދިންގެ ފެނުންވެސް ﷲ ދެއްވީއެވެ. އެކަލާނގެ ނިންމެވުމުގެ ފުރިހަމަ ކަމާއެވެ.\nލޮބުވެތި ކިޔުންތެރިންނޭ! ބައެއްފަހަރު ﷲ ގެ ނިންމެވުން ތިބާގެ ކުރިމަތީގައި ބޮޑު މުޞީބާތެއްގެ ގޮތުގައިވެސް ތިބާއަށް ފެނިދާނެއެވެ. ނުވަތަ ހީކުރެވިދާނެއެވެ. އެހެންނަމެސް އޭގެ ފަހަތުގައި ﷲ ތިބާއަށްޓަކައި ލިޔުއްވާފައިވަނީ ކިހާ ބޮޑު ހެވެއްކަމެއް ނުވަތަ އުފާވެރިކަމެއް ކަމެއް ތިބާގެ ސިކުނޑިއަށް ވިސްނައި ގަތުމަކީ ކުރެވޭނޭ ކަމެއް ނޫނެވެ. ވުމާއެކު އަބަދުވެސް ﷲގެ ކިބައިން ހެޔޮ ގޮތަކަށް ނޫނީ އުންމީދު ނުކުރާށެވެ.


Fulidhoo giramundhaa mahssala hallu kurumah govaalai Fazul hushahelhuhvvi garaaru balaigenfi - One Online\nފެލިދޫ ދާއިރާގެ މެންބަރު އިބްރާހިމް ފަޒުލް ރަޝީދު --- ފޮޓޯ: މަޖިލިސް އިދާރާ\nވ. ފުލިދޫ ގިރަމުންދާ މައްސަލަ ހައްލު ކުރުމަށް ކުރަން ޖެހޭ މަސައްކަތްތައް ކުރުމަށް، ގޮވާލައި ފެލިދޫ ދާއިރާގެ މެންބަރު އިބްރާހިމް ފަޒުލް ރަޝީދު ރައްޔިތުންގެ މަޖިލީހަށް ހުށަހެޅުއްވި ގަރާރު މަޖިލީހަށް ބަލައިގެންފިއެވެ.\nމިގަރާރު މަޖިލީހަށް ބަލައިގަތީ، ޖަލްސާގައި ތިއްބެވި 61 މެންބަރުންގެ ތެރެއިން 52 މެމްބަރުން ވޯޓު ދެއްވައިގެންންނެވެ.\nގަރާރު މަޖިލީހަށް ބަލައިގަތުމުން އިތުރަށް ދިރާސާ ކުރުމަށް ރައްޔިތުންގެ މަޖިލީހުގެ އެންވަޔަރަމަންޓް އެންޑް ކްލައިމެޓް ކޮމިޓީއަށް މަޖިލިސް ރައީސް ފޮނުއްވިއެވެ.\nމަޖިލީހުގެ ތަޅުމުގައި ޤަރާރު ހުށަހަޅުއްވަމުން ފެލިދޫ ދާއިރާގެ މެމްބަރު ފަޒުލް ވިދާޅުވީ ވ.ފުލިދޫ އާދަޔާއި ޚިލާފަށް ގިރަމުންދާތީ އެކަމުގެ ސަބަބުން ފުލިދޫގެ ތިމާވެއްޓަށް ދިމާވެފައިވާ ނާޒުކު ހާލަތުގެ ސަަބަބުން ރައްޔިތުންނަށް ދަތިތަކާއި ކުރިމަތިވެ އިގްތިސާދީ ގެއްލުންތަކާއި، ނޭދޭވެ އަސަރުތައް ކުރަމުންދާކަމަށެވެ.\nފުލިދޫ ރަށްގިރައި ރަށުގެ ތިމާވެއްޓަށް ކުރަމުންދާ ނޭދެވޭ އަސަރުތަކުގެ ސަބަބުން އާންމު ރައްޔިތުންނަށް ކުރިމަތިވަމުންދާ މައްސަލަތަކަށް އަވަސް ހައްލެއް ހޯދުމަށް ސަރުކާރަށާއި، ކަމާއި ގުޅުންހުރި އިދާރާތަކަށް މިގަރާރުގައި ވަނީ ގޮވާލާފައެވެ.\nގުޅޭ ޓެގު ރައްޔިތުންގެ މަޖިލިސް ވ. ފުލިދޫ ރަށްގިރުން ގަރާރު\nފެންނަމުން މިދަނީ އޭސީސީއަށް މެންބަރުން އަޔަންކުރުން ލަސްކުރަން ކުރެވުނުހާ ކަމެއް ކުރާތަން: އުޝާމް\nރަސްމީ ދަތުރުފުޅެއްގައި ނަޝީދު ލަންކާއަށް ވަޑައިގަންނަވަނީ\nރާޝިދުގެ ކެމްޕޭނަށް ނައިބު ރައީސް ކޮމަންޑުއަށް\nރައީސް ޔާމީން، ކެމްޕޭނަށް ކޮމަންޑޫއަށް ވަޑައިގެންފި


ކުޑަކުދިންގެ ފުށުން ނާޖާއިޒު މަންފާނެގުމަކީ ވަކި ކުށެއްކަމަށް ކަނޑައަޅަނީ ކުޑަކުދިންގެ ފުށުން ނާޖާއިޒު މަންފާނެގުމަކީ ވަކި ކުށެއްކަމަށް ކަނޑައަޅަނީ\nކުޑަކުދިންގެ ފުށުން ނާޖާއިޒު މަންފާނެގުމަކީ ވަކި ކުށެއްކަމަށް ކަނޑައަޅަނީ\nހިޔާގައި އުޅޭ ކުދިންނަށް ހިންގަވާ ސްކިލްސް ޓްރެއިނިންގެ ތެރެއިން / ފޮޓޯ: ކުޑަކުދިންގެ ހިޔާ\nކުޑަކުދިންގެ ފުށުން ނާޖާއިޒު މަންފާނެގުމަކީ ވަކި ކުށެއްކަމަށް ކަނޑައެޅުމަށް ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑަރ ކޮމިޓީން ފާސްކޮށްފިއެވެ.\nޖެންޑަރ ކޮމިޓިން މިގޮތަށް ނިންމާފައިވަނީ ކޮމިޓީގެ ބައްދަލުވުމުގައި ބައިވެރިވެވަޑައިގެންނެވި މެންބަރުންގެ އިއްތިފާޤުންނެވެ. ކޮމިޓީގެ ރިޔާސަތުން ހުށައެޅި ކަމެއްގެ ގޮތުގައި ބަލައިގަނެ ކޮމިޓީން ނިންމެވި ނިންމެވުމުގައި ވަނީ ކުޑަކުދިންނަކީ ރައްކާތެރިކަމާއި އަޅާލުން ވަރަށް ބޮޑަށް ބޭނުންވާ ބަޔަކަށްވެފައި، އެކުދިންގެ ފުށުން ނާޖާއިޒް މަންފާ ނެގުން ނުވަތަ "އެކްސްޕްލޮއިޓް" ކުރުންކަމަށް ބެލެވިދާނެފަދަ މާއްދާތަކެއް މިހާރު ހުރި ބައެއް ޤާނޫނޫތަކުގައި ހުރިނަމަވެސް، ކުޑަކުދިންގެ ފުށުން ނާޖާއިޒު މަންފާ ނެގުމަކީ ވަކި ކުށެއްކަމަށް އެއްވެސް ޤާނޫނެއްގައި ކަނޑައަޅައިފައިނުވާކަމަށެވެ.\nއެހެންކަމުން އެކަމަކީ ވަކި ޢުޤޫބާތެއް ކަނޑައެޅިފައިނުވާ ކަމަކަށްވެފައި، ކުޑަކުދިންގެ ފުށުން ނާޖާއިޒު މަންފާ ނަގާ ފަރާތްތަކަށް އެއްވެސް އަދަބެއްދެވިފައިނުވާކަމާއި، އެކަމަށް ޙައްލެއް ހޯދުމުގައި ދިމާވާ ދަތިތަކާގުޅޭގޮތުން ކޮމިޓީގައި ވަނީ މަޝްވަރާކުރައްވާފައެވެ.\nކޮމިޓީގެ މެންބަރުން ވަނީ މި މައްސަލައަކީ ކަންބޮޑުވާންޖެހޭ މިންވަރަކަށް އިތުރުވެ، އަވަސް ޙައްލެއް ހޯދަން ބޭނުންވާ މައްސަލައެއްގެ ގޮތުގައި ފާހަގަކުރައްވާފައެވެ. ނަމަވެސް މި މައްސަލައަކީ، ޙައްލު ހޯދުމުގައި ދަތިތަކެއް ހުރި މައްސަލައެއްކަމުން، ސަރުކާރުގެ ލެޖިސްލޭޓިވް އެޖެންޑާގައި ހިމަނުއްވާފައިވާ ކުޑަކުދިންގެ ޙައްޤުތައް ރައްކާތެރިކުރުމުގެ ބިލާއި، ކުޑަކުދިންގެ ޢަދުލުގެ ބިލާއި، ތަޢުލީމުގެ ބިލު ޑްރާފްޓްކުރެއްވުމުގައި އެކަންކަމަށް ރިޢާޔަތްކޮށްދެއްވައި، އެ ބިލުތައް ހުށަހެޅުއްވުން އަވަސްކޮށްދެއްވުމަށް އެދި އެޓަރނީ ޖެނެރަލްގެ އޮފީހަށް ސިޓީއެއް ފޮނުއްވުމަށް ވެސް ހިއުމަން ރައިޓްސް އެންޑް ޖެންޑަރ ކޮމިޓީންވަނީ ފާސްކޮށްފައެވެ.\nމީގެ އިތުރުން، މި މައްސަލައަކީ އަވަސް ޙައްލެއް ބޭނުންވާ މައްސަލައަކަށްވާތީ، ސަރުކާރުގެ ސަމާލުކަމަށް މިކަން ގެނައުމުގެ މަޤްޞަދުގައި ކޮމިޓީގެ ފަރާތުން ރައްޔިތުންގެ މަޖިލީހަށް ޤަރާރެއް ހުށަހެޅުމަށްވެސް ނިންމާފައިވެއެވެ. ކޮމިޓީން މަޖިލީހުގެ ތަޅުމަށް ހުށައެޅުމަށް ނިންމާފައިވާ ޤަރާރުގައި މިއަހަރުގެ ސެޕްޓެންބަރު މަހު ސަރުކާރުން ހުށަހަޅުއްވާ ސަޕްލިމެންޓަރީ ބަޖެޓުގައި ކުޑަކުދިންގެ އަދުލުގެ ނިޒާމް ހަރުދަނާކުރުމަށް ބޭނުންވާ ކަންކަން ހިމެނުއްވުމަށްވެސް ވަނީ ގޮވާލައްވާފައެވެ.


ނާސްތާ ޕްރޮގުރާމް ރަނގަޅުކުރުމަށް 34 މިލިއަން އިތުރު ކުރަނީ: ރައީސް – Haftha\nTue,7July, 2020, 11:21 pm\nނާސްތާ ޕްރޮގުރާމް ރަނގަޅުކުރުމަށް 34 މިލިއަން އިތުރު ކުރަނީ: ރައީސް\nސަރުކާރުގެ ހުރިހާ ސްކޫލެއްގައި ކުރިއަށްގެންދާ ނާސްތާ ޕްރޮގްރާމަށް މިހާރު ކަނޑައަޅުއްވާފައިވާ އަދަދަށް 34 މިލިޔަން ރުފިޔާ އިތުރު ކުރުމަށް ނިންމާފައިވާ ކަމަށް ރައީސުލްޖުމްހޫރިއްޔާ އިބްރާހިމް މުޙައްމަދު ސޯލިހް ވިދާޅުވެއްޖެއެވެ.\nރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ވާހަކަފުޅުދައްކަވަމުން ރައީސް ސޯލިޙް ވިދާޅުވީ ކުރިން މި ޕްރޮގްރާމަށް 150 މިލިޔަން ރުފިޔާ ކަނޑައަޅާފައިވީ ނަމަވެސް މިހާރު 184 މިލިޔަން ރުފިޔާ ކަނޑައަޅާފައިވާ ކަމަށެވެ. އަދި ދަރިވަރުންނަށް ދޭ ނާސްތާއަކީ ރަނގަޅު ފެންވަރުގެ ތަކެއްޗަށް ހެދުމުގެ ގޮތުން ނާސްތާ ޕްރޮގްރާމަށް ކުރަންޖެހޭ ޚަރަދު ބޮޑުވެފައިވާ ކަމަށް ވިދާޅުވި އެވެ.\nމި އަހަރުގެ ދެވަނަ ޓާމާއި އެކު ސަރުކާރުގެ ހުރިހާ ސްކޫލެއްގައި ނާސްތާ ޕްރޮގްރާމްފެށިއިރު، ނާސްތާ ޕްރޮގްރާމަކީ ތަޢުލީމީ ދާއިރާގައި ކަނޑައަޅާފައިވާ މަޝްރޫއުތަކުގެ ތެރެއިން ބޮޑު އިސްކަމެއް ދީގެން ސަރުކާރުން ކުރިއަށްގެންދާ ޕްރޮގްރާމެކެވެ. އެގޮތުން ސަރުކާރުން މަސައްކަތް ކުރަމުން ގެންދަވަނީ މި ޕްރޮގްރާމް އެންމެ ފުރިހަމަކަމާއެކު ކުރިއަށްގެންދިޔުމަށް ކަމަށް އެމަނިކުފާނު ވިދާޅުވިއެވެ.


Raees Vidhaalhuvi Varah Vureh Ginain Male' inn Vote Laan Nukui\nރައީސް ވިދާޅުވި ވަރަށްވުރެ ގިނައިން މާލެއިން ވޯޓުލާން ނުކުތް\nމާލޭން ވޯޓުލާން ނުކުތްމީހުންގެ އިންސައްތަ\nރިޕޯޓް | ސިޔާސީ | 19 މެއި 2017 |7ކޮމެންޓް\nރައީސް ވިދާޅުވި ވަރަށްވުރެ ގިނައިން އަދި 2014 ވަނަ އަހަރު ލޯކަލް ކައުންސިލް އިންތިހާބުގައި ވޯޓުލާން ނުކުން މީހުންނަށްވުރެވެސް ގިނައިން މިއަހަރު މާލޭން ވޯޓުލާން ނިކުތް މީހުންގެ އަދަދު ގިނަ ކަމަށް އިލެކްޝަން ކޮމިޝަންގެ ރަސްމީ ނަތީޖާ ތަކުން ދައްކައިފިއެވެ.\nމި ދިޔަ ހޯމަ ދުވަހުގެރޭ އެމްޑީއޭ ޖަގަހާގައި ވާހަކަފުޅު ދައްކަވަމުން ރައީސް ވިދާޅުވިވެފައިވަނީ "މާލޭގެ މިއޮށް ބޮޑު އާބާދީ އޮތް ތަނުގައި، މާލެއަށް ހިދުމަތް ކުރުމަށް 13 ފުރުސަތުގެ ޖާގައޮތްއިރު މާލޭން ވޯޓުލާން ނުކުތީ ވޯޓުލެވޭ ކޮންމެ 10 މީހުންގެ ތެރެއިން3މީހުން" ކަމަށެވެ.\nނަމަވެސް ރަސްމީ ނަތީޖާގެ ހިސާބުތަކުން ދައްކާގޮތުން މާލޭން ވޯޓުލުމުގެ ހައްޤު ލިބިފައިވާ މީހުންގެ ތެރެއިން 43 އިންސައްތަ މީހުންވަނީ ވޯޓުލާފައެވެ. އެއީ ކޮންމެ 10 މީހަކުންކުރެ4މީހުންނަށްވުރެ އިތުރު އަދަދެކެވެ. މީގެ ކުރީން ބޭއްވުނު ލޯކަލް ކައުންސިލް އިންތިހާބުގައި ވޯޓުލާ ނުކުންމީހުންގެ އަދަދު އަދި މިއަށްވުރެ މަދެވެ.\nއެހެން އިންތިހާބު ތަކަށްވުރެ ލޯކަލް ކައުންސިލުގެ އިންތިހާބަށް ވޯޓުލާން ނުކުންނަ އަދަދު މަދުކަން ފާހަގަ ކުރެވެއެވެ. މާލެއިން ވޯޓުލުމުގެ ހައްގު ލިބިފައިވާ މީހުންގެ ތެރެއިން 2014 ވަނަ އަހަރު ވޯޓުލާފައިވަނީ 31 އިންސައްތަ މީހުންނެވެ. ނަމަވެސް ހަމަ އެއަހަރު ބޭއްވުނު މަޖިލީސް އިންތިހާބުގައި މާލެއިން 60 އިންސައްތަ މީހުން ވޯޓުލާފައިވާކަމަށް ތަފާސްހިސާބުތަކުން ދައްކައެވެ.\nލޯކަލް ކައުންސިލު އިންތިހާބެއްގައި އެންމެ ގިނައިން ވޯޓުލީ ފަހަރުވެސް މާލޭން ވޯޓުލާފައިވަނީ 50 އިންސައްތަ މީހުންނެވެ. އެއީ 2011 ވަނަ އަހަރު ބޭއްވުނު ފުރަތަމަ ލޯކަލް ކައުންސިލް އިންތިހާބުގައެވެ.\nވޯޓުލީ މީހުންގެ އަދަދު ދައްކަމަށް ވާހަކަ ދެކެވޭއިރު އެހެން ކަމެއްވެސް ފާހަގަ ކޮށްލާން ޖެހެއެވެ. އެއީ ރާއްޖޭން ބޭރުގައި ދިރިިއުޅޭ ދިވެހީން ވޯޓުލުމަށް 2014 ވަނަ އަހަރު ރާއްޖޭން ބޭރުގައި6ވޯޓު ފޮށްޓެއް ބެހެއްޓިފައި ވާއިރު މި ފަހަރުގެ އިންތިހާބުގައި ވޯޓު ފޮށި ބަހައްޓާފައިވަނީ ހަމައެކަނި ސްރީލަންކާގައި ކަމެވެ.\nކައުންސިލް އިންތިހާބު 2017\nކުރާގެ ވާހަކައައް ވަރައް ތާއީދު\nގާތުގައި ތިބި އިޚްލާސްތެރި މީހުންނަށް އިހާނެތިކޮށް ހިތާ ބޭރުކުރުމަށްފަހު އަމިއްލަ އެދުން ބޮޑުބަޔަކު ކައިރިކުރީމަ އެމީހުން ކަންކުރަނީ އެމީހުންގެ މަސްލަހަތަށް. އެމީހުން މަސައްކަތްކުރަނީ އެމީހުންގެ ޖީބުފުރާފަ ޔާމީނަށްވެސް ލަނޑުދޭން. ދެނީ ނުބައި މައުލޫމާތު ކުރަނީ ކޮސްކަންތައް. އެންމެ ކުޑަމިނުން އަނބިގޮތްޔެވެސް ކަންކުރީ ފިރިމީހާގެ އަގުވެއްޓޭގޮތަށް\nރައީސް ޔާމީނު އިކޮމިސޓެކޭ ކިޔާ ވަރަށްވުރެ އެދާއިރާގެ ތަޖުރިބާ މަދު އަި ޢިލްމުވެސް ނެތްބޭފުޅެކެވެ. ބަޔަކު ހަމަ އެހެން ކިޔަނީއެވެ\nރައީސް ވިދާޅުވި އަދަދު ދިމާނުވުމަކީ ވަރަށް ބޮޑު މައްސަލައެއް. އެމައްސަލަ ހައްލުކުރަންޖެހޭ. ރައީސް އަށް ރަނގަޅު އަދަދު ނޭނގޭ ނަމަ ވިދާޅުނުވާންވީ. ރައީސް ވިދާޅުވާނީ ކޮންމެވެސް މީހަކު އަރުވާ މައުލޫމާތެއް ކަމަށް ފެންނަނީ. އެހެންކަމުން ރައީސް އަށް މައުލޫމާތު އަރުވާ މީހަކު މި ހަދާގޮތެއް ބަލަންޖެހޭ. މިއީގަސްދުގައި ރައީސްގެ އަގު ވައްޓާލަން ކުރާ ކަމެއް ނަމަ ފިޔަވަޅު އަޅަންޖެހޭ. އަދި އެހެން ނޫން ނަމަ ތަކުރާރުނުވާނެ ގޮތަކަށް އެކަން އިސްލާހުކުރަން ޖެހޭނެ\nވީ ބަލި އެބަޖެހޭ ޕޕމ ކޯޓުމެދުވެރިކޮށްގެން ހިތްޕަވާގެން ގުންނެވި ފަރާތުން ޒިންމާނަގަން...... މީގެންދަސްކުރަންޖެހޭ ފިލާވަޅަކީ ގަދަކަމުން ނެމްބަރުން އިތުރުކުރެވިދާނެޔޭ... އެކަމަކު ސިއްރުވޯޓު މިދައްކަނީ ތަފާތު ހިސާބު އަކުރެކޭ.......\nއެއްކޮށް ކަނޑާ ގުނަކުރަން ނޭނގޭ މީހަކު މާ މޮޅު އިކޮނޮމިސްޓަކަށް ހެދިގެން ވެރިކަމަށް އައިސް މިހިރީ ..\nގުނަން ނޭނގޭ މީހަކު އިކޮނޮމިސްޓަކަށްވީ ކިހިނެތް ކަމެއް ނޭނގޭ.


ވަމޭ ގާތުގައި2– Esfiya – Dhivehi Vaahaka Site\n- by 🧚Nafu✨ - 60- December 7, 2019\nއިކާލް އަށް ގެޔަށް ވަނެފައި ފުރަތަމަވެސް ޖެހިގަނެވުނީ ސޯފާއަށެވެ. ވެފައި ހުރި ވަރުބަލިން އަރާމު ކޮށްލުމުގެ ނިޔަތުގައިއެވެ. ނަމަވެސް މާ ގިނައިރަކު އިކާލްއަކަށް އެހެންނެއް ނޯވެވުނެވެ. ފާއިޒް ގުޅަން ފެށުމުން ޖީބުން ފޯނު ނަގައި ކަންފަތުގައި ޖައްސާލީ ނިތަށް ރޫތައް އަރުވައިލަމުންނެވެ. ނަމަވެސް ފާއިޒްގެ ފަރާތުން އިވުނު އެއްޗަކުން އިކާލްގެ މޫނުމަތީގައި ހުރި ހުރިހާ ރޫތަކެއް ފިލައި ދިޔައެވެ. އަދި އެމޫނު މައްޗަށް ހިތާމަވެރިކަން ފާޅުވީ އެސްފިޔަ ޖަހާލާ ހިނދުކޮޅެއްގެ ތެރޭގައިއެވެ. އިކާލް މާ ގިނަ ލަސްތަކެއް ނުކޮށް ދުވެފައި ގެއިން ނުކުމީ ފާއިޒްގެ ގެޔަށް ދިޔުމަށެވެ. މަގުމަތީގައި ހުރެ އެތައް އިރެއް ވީއިރުވެސް ޓެކްސީއެއް ނުލިބުމުން އެންމެފަހުން އިކާލް ނިންމީ ދުވެފައި ދިޔުމަށެވެ. އޭނާއަށް ދުވެވޭ އެންމެ ބާރަކަށް ދުވަމުން ގޮސް ފާއިޒްމެންގެ ގެޔަށް ވަނެވުނު އިރު މީހާ ވަނީ އެއްކޮށް އުދާސްވެފައިއެވެ. ދިޔައީ މާ ނޭވާ ލެވެމުންނެވެ. އިކާލް އެގެއަށް ވަން އިރު ރާކިންވެސް ފާއިޒްގެ ގާތުގައި ހުއްޓެވެ. އަދި ދިޔައީ ހިތްވަރުދެމުންނެވެ. އިކާލްއަށް ދެން އެއްލި ކަޅިން ފެނުނީ ފާއިޒްގެ މަންމަ ފަޒާ އެނދުގައި ބައްވާފައި އޮތްތަނެވެ.\nފަޒާގެ ހަށިގަނޑުގައި އެއްވެސް ހަރަކާތެއް ނެތެވެ. ލޯ މަރާލެވިފައިވާ އިރު އެ ހަށިގަނޑުގައި ފުރާނަ ވެސް ނެތެވެ. އިކާލް ފަޒާގެ ކައިރިއަށް ގޮސް ހުއްޓި މުށިތަކުމަތީގައި އިށީންދެލިއެވެ. އަދި އަޑުން އަޑު ނަގައި ރޯޯން ފެށިއެވެ. ފިރިހެނަކަށް ވިޔަސް ކެތްކުރެވޭނީ ވަކި ވަރަކަށްތާއެވެ. އިކާލް އެތަނުގައި އިނެގެން ހުއްޓާ ނުލައި ރޮމުން ދިޔައެވެ. ފާއިޒްގެ މަންމަ ކަމުގައި ވިޔަސް އެއީ އިކާލްގެ ވެސް މަންމައެއް ފަދަ މީހެކެވެ. އިކާލް އެންމެ ކުޑައިިރުން ފެށިގެން ބަލާ ބޮޑު ކުރި މީހަކީ އެއީއެވެ. ކާންދީ ލާނެ އަންނައުނު ދިން މީހަކީ އެއީއެވެ. މައެއްގެ ލޯތްބާއި އަޅާލުން ދިން މީހަކީ އެއީއެވެ. ފާއިޒް އާއި އިކާލް އެއްވެސް ތަފާތު ކުރުމެއް ނެތި ފަޒާ އެދެކުދިން ބަލައި ބޮޑު ކުރީ ނުހަނު ލޯބިންނެވެ. އެދެކުދިންނަށްވެސް މަންމައެއްގެ އަދި ބައްޕައެއްގެ ލޯބިވެސް ދީގެންނެވެ. ނަމަވެސް އިކާލް އެގެއިން ނުކުމެގެން ދިޔައީ އެދެމައިންނަށް އިތުރު ބުރައެއް އޭނާގެ ފަރާތުން ނުޖެއްސުމަށްޓަކައިއެވެ. އިކާލް ރުއިން އެތައް އިރެއް ވީ އިރުވެސް ހުއްޓާނުލައިއެވެ. ރާކިން ވެސް އެތައް އިރަކު އިކާލްގެ ކައިރީ އިނެގެން ހިތްވަރު ލާދީފިއެވެ. ނަމަވެސް ފާއިޒްވެސް އަދި އިކާލްވެސް އެމީހުންގެ ރުއިން ހުއްޓާލާކަށް ނޫޅެއެވެ.\nއެގޮތުގައި ތިން މީހުންވެސް ތިއްބާ މާއީ އެތަނަށް އައެވެ. މާއީ އައިސް ދިޔައީ އިކާލް ހިތްހަމަ ޖައްސާލުމަށްޓަކައި އިކާލް ގޮވައިގެންނެވެ. ފާއިޒްމެންގެ ގެ ކުރިމަތީގައި ހުރި ޕާކަށް ވަނެފައި ބެންޗެއްގައި މާއީ އިށީންދެލީ އިކާލްއަށް ހިތްވަރު ލައި ދިނުމަށެވެ. ”އިކް… ކޮންމެ މީހަކީވެސް މިދުނިޔެ ދޫކޮށް ދާނެ މީހެއް.. އެމީހެއްގެ އަޖަލު ހަމަވުމުން އެމީހެއް ގެންދާނެ… އެދުވަހަކަށް އަހަރެމެން އެންމެންވެސް ޖެހޭނީ ތައްޔާރު ވާން… އިކް ދެރަނުވޭ… އިކް ތިގޮތަށް ރޮންޏާ ފާއިޒްއަކަށް ވެސް ނުހުރެވޭނެ… އިކް ޖެހޭނެ ފާއިޒް އަށް ހިތްވަރު ދޭން.. އަހަންނަށް ވެސް އިނގޭ މިހެން ބުނާއިރު އިކް ވެސް ދެރަވާނެކަން… އެކަމަކު އިކް… ދެން ރުއިން ހުއްޓާލަބަލަ… މިއަކީ ކޮންމެ މީހަކަށްވެސް އަންނާނެ ދުވަހެއް…” މާއީ ދިޔައީ އިކާލް ހިތްހަމަ ޖެއްސުމަށްޓަކައި އެކި އެއްޗެހި ކިޔަމުންނެވެ. ނަމަވެސް އިކާލް ރޮމުން ދިޔަ ތަން ބަލަން މާއީ އަކަށްވެސް ކެތެއް ނުވެއެވެ. އެދެލޮލުން ކަރުނައަކަށް ފަހު ކަރުނައެއް ވެއްޓެމުން ދިޔައެއް ކަމަކު މާއީ ދިޔައީ އިކާލްއަށް ނުދެއްކުމަށްޓަކައި އަތުގެ ނުފުށުން ފޮހެމުންނެވެ.\nއެތަނުގައި އިރުކޮޅެއް ނުވެ އިކާލް ގެޔަށް ދިޔުމަށްޓަކައި ތެދުވެލިއެވެ. ހީވަނީ އާ ހިތްވަރެއް ލިބިގެން ތެދުވި ހެންނެވެ. އޭރު އިކާލްގެ ރުއިންވެސް ވަނީ ހުއްޓިފައިއެވެ. ނަމަވެސް ދެ ލޯ ރަތްވެފައި ލޯ ކައިރި ވަނީ ދުޅަވެފައިއެވެ.\nއަސުރު ނަމާދަށް ފަހު ފަޒާގެ ކަށު ކަމާއިކެމީގެ ކަންތައް ނިމުނެވެ. ނަމަވެސް އެތައް އިރެއް ވަންދެން ފާއިޒް އާއި އިކާލް ދުޢާއަށް އަތް ހިތްލައިގެން އިނެވެ. އޭރު ދޭމިހުންގެ ލޮލުން ވެސް ދިޔައީ ކަރުނަތައް އޭގެ މަގާމު ދޫކޮށް ވެރެމުންނެވެ. ތިރީސް މިނެޓްވަންދެން ދެމީހުންވެސް އެގޮތުގައި އިނެވެ. ރާކިންވެސް އެމީހުންގެ ފަހަތުގައި އިށީންދެލައިގެން އިނީ ދެމީހުންވެސް ނިމެންދެންނެވެ. އިކާލް އާއި ފާއިޒް ނިމުމާއިއެކު ތިން މީހުންވެސް ދެން އަވަސް ވެގަނީ ގެޔަށް ދިޔުމަށެވެ. ތިން މީހުން ތިން މަގުން ލައިގެން ގެޔަށް ދިޔައިރު އެތައް ބަަޔަކު ދިޔައީ އެކުދިންނަށް ބަލަމުންނެވެ. ނަމަވެސް ތިން މީހުންވެސް ގެޔާއި ހަމައަށް ދެވެންދެން ހުރީ އިސްދަށަށް ޖަހައިލައިގެންނެވެ.\nއިކާލްއަށް އޭނާގެ ރޫމަށް ވަނުވުމާއިއެކު ފުރަތަމަވެސް ބަލައި ލެވުނީ އޭނާގެ މަންމަ ދިން އަތުކުރީ ގަޑިއަށެވެ. އޭގެ މޫނު ގަނޑުގައި ބޮނޑު އަކުރުން ދިވެހިން ރީތި ފޮންޓެއްގައި މަންމަގެ ދޫނި ޖަހާފައިވެއެވެ. އަޅި ކުލައިގެ އެގަޑި އެތުރަށް ރީތިކަމަށް ދައްކަނީ ކަމަރުގައި ވީ ރަން ކުލައިގެ ކުދި ކުދި ތަޅުދަނޑިތަކުގެ ސަބަބުންނެވެ. އިކާލް އެއަށް ބަލާލުމާއިއެކު އިތުރަށް އޭނާގެ ރުއިން ގަދަވިއެވެ. އެ ގަޑި ނަގައި އޭނާގެ މޭގައި ޖައްސާލައިގެން އިކާލް އެހުރި ތަނަށް ތިރިވިއެވެ. ”މަންމާ… އަހަރެން ދޫ ކޮށްފަ ކޮން ތާކަށް ތި ދިޔައީ… އަހަރެންނަށް އަދި މަންމަގެ ސޫރަ ވެސް ނުފެނޭ… މަންމާ… މަންމަ ކީއްވެ އަހަރެން ދޫކޮށްލާފައި ތި ދިޔައީ… މަންމާ އަހަރެން މަންމަ މަތިން ވަރަށް ހަނދާންވޭ… ފަޒާ ދައްތަ ބުނި މަންމަ މަރެއް ނުވެއޭ… އެކަމަކު ދައްތައަކަށްވެސް ނޭނގޭ މަންމަ ވީ ތަނެއް… މަންމާ… އަހަރެން ދޫކޮށްފައި ތި ދިޔައީ ކީއްވެ؟ މަންމާ… މިއަދު ފަޒާ ދައްތަވެސް އަހަރެން ދޫކޮށްފައި މާ ދުރަށް ގޮއްސި… އަހަރެންގެ އެކަކުވެސް ނެތް…” އިކާލް އެ ގަޑިއަށް ބަލަމުން ދިޔައީ ކުޑަކުއްޖެއްހެން ރޮމުންނެވެ. ޖަވާބު ނުލިބިފައި ހުރި އެތައް ސުވާލެއް އިކާލްގެ ސިކުނޑިގައި ވި ނަމަވެސް އޭނާ އިތުރަށް އެސުވާލުތައް ނުކޮށް ގަޑި އެއިންތާ ބާންދާލާފައި އޮށޯވެލީ ހިނދުކޮޅަކަށް ނަމަވެސް ސިކުނޑިއަށް އަރާމުކޮޅެއް ދިނުމުގެ ބަދަލުގައިއެވެ. ނަމަވެސް އިކާލްއަށް ދިޔައީ ގިސްލެވެމުންނެވެ. ނަމަވެސް އެއަޑު ވަރަށް އަވަހަށް ކެނޑުނެވެ.\nއިކާލްގެ ކޮޓަރި ދޮރުގައި ލެގިލައިގެން ހުރި މާއީ އަށް ދިޔައީ ގިސްލެވެމުންނެވެ. ނަމަވެސް އޭނާ ދިޔައީ ނުރޯން މަސައްކަތް ކުރަމުންނެވެ. އެހެނެއްކަމަކު އެދޮލުލުން އެއްވެސް ހިފެހެއްޓުމެއްނެތި ކަރުނަތައް ފައިބާގަނެވެ. އެއްވެސް އަޑެއް ނުލެއްވުމަށްޓަކައި މާއީ އޭނާގެ އަނގަމަތީ އަތްއަޅާލިއެވެ. މީގެ ކުރިން ދުވަހަކުވެސް މާއީ އަކަށް އިކާލް އެގޮތަށް ރުއި ތަނެއް ނުދެކެއެވެ. މަންމަ ނެތުމުން ދެރަވާ ވާހަަކައެއް އަދި މަންމަ މަތިން ހަނދާން ވާ ވާހަކައެއްވެސް އިކާލް އެއްވެސް ފަހަރަކު އަދި މާއީ ކައިރިއަކު ނުބުނެއެވެ. މާއީ އޭނާގެ ރުއިން ގަދަކަމުން ހުއްޓާލާފައި ގޮސް އިކާލްގެ ކޮޓަރިއަށް ވަނެވެ. އޭރު އިކާލްއަށް ވަނީ ހަމަ ރަނގަޅަށްވެސް ނިދިފައިއެވެ. އެހެން ކަމުން އިކާލްގެ ގައިގައި މާއީ ބެޑްޝީޓް އަޅާލަން އުޅުނެވެ. ނަމަވެސް އޭގެ ކުރިން އިކާލް މާއީގެ އަތުގައި ހިފެހެއްޓިއެވެ. ”މަންމާ” އިކާލް މާއީގެ އަތުގައި ހިފަހައްޓާ އޭނާގެ މަންމައަށް ގޮވާލުމާއިއެކު މާއީއަށް އޭނާގެ ކަރުނަތަށް ހިފަހައްޓާލެވުނީ ހަމަ ކިރިޔާއެވެ. އިތުރަށް ރޮވެން އުޅުމުން މާއީ އިކާލްގެ އަތް ނައްޓުވަން މަސައްކަތް ކުރިއެވެ. ނަމަވެސް އިކާލް މާއީގެ އަތުގައި ބާރަށް ހިފައްޓާފައި ވުމުން މާއީއަކަށް އިކާލްގެ އަތެއް ނުނެއްޓުނެވެ. އިތުރަށް އެ މަސައްކަތް ނުކޮށް ހުއްޓާލީ އިކާލްއަށް ހޭލެވިދާނެތީއެވެ. އިކާލްގެ މޫނަށް އެތައް އިރެއްވަންދެން ބަލަން ހުރެފައި މާއީ އިކާލްގެ މަގަތުގައި މުށިތަކު މަތީ އިށީންދެލީ ހަމަ އެގޮތުގައި ހުރެއެވެ. އަދި ދިޔައީ އެނެއްއަތުން އިކާލްގެ ބޮލުގައި ފިރުމަމުންނެވެ.\n”މަންމާ… ކީއްވެ އަހަރެން ދޫކޮށްފަ ތި ދިޔައީ؟ މަންމަ ނެތުމުން އަހަރެން ވާނެ ދެރައެއް މަންމައަކަށް ނޭނގޭތަ؟ މަންމާ… މިއަދު އިކާލް ވެސް މަންމަ ދިޔުމުން ވަރަށް ރުއި… މަންމައާއި ނުލައި ކިހިނެއް އަހަރެން އުޅޭނީ މަންމާ… މިހާރުވެސް މަންމަ މަތިން ވަރަށް ހަނދާންވޭ… މަންމަދެކެ އަހަރެން ވަރަށް ލޯބިވޭ… އަހަރެން އަބަދުވެސް އެދުނީ މަންމަ އަހަރެންގެ ގާތުގައި މިގޭގައި ވުމަށް… އެކަމަކު… ” ފާއިޒް އެނދުގައި އޮށޯވެލައިގެން އޮވެ އޭނާ އާއި ފަޒާ އާއި ދެމީހުން އެކުގައި ނަގާފައިވާ ފޮޓޯއަށް ބަލަން އޮވެވުނީ ފެން ކަލި ވެފައިވާ ދެލޮލުންނެވެ. އަދި ދިޔައީ ފަޒާގެ އެހިނިތުންވެފައިވާ މޫނުގައި އޭނާގެ ބޮޑުވައި އިންގިލިން ފިރުމަމުންނެވެ. މިއަދު ފާއިޒްގެ ހިތަށް ކޮއްފައިވާ އަސަރު ބަޔާން ކުރަންވެސް ދަތި ވާނެއެވެ. މައެއް ވަކިވެ ދިޔުމުން ވާނީވެސް އެހެންތާއެވެ. ފާއިޒްވެސް އޭނާގެ އެ ހަނދާން ތަކުން ދުރުވުމަށްޓަކައި އަދި ވެފައި ހުރި ވަރުބަލިން ނިދާލަން މަސައްކަތް ކުރިއެވެ. ނަމަވެސް އެކަން އެއްވެސް ވަރަކަށް ފާއިޒަކަށް ކާމިޔާބެއް ނުވިއެވެ.\nހުދު ކުލައާއި ވިލު ނޫކުލައިން ޒީނަތްތެރި ކުރެވިފައިވާ ބޮޑު ކޮޓަރީގެ އެއްފަރާތުގައި ހުދު ކުލައިގެ ބޮޑު އަލަމާރިއެއްވެއެވެ. އެ އަލަމާރި އާއި ޖެހިގެން ދެން ހުރީ ހަމަ ހުދުކުލައިގައި ހުރި ފޮތް ކަބަޑެކެވެ. އެ ކަބަޑުވެސް ފުރިފައިވީ އެކި ވައްތަރުގެ ވާހަކަ ފޮތުންނާއި ސައިންސް ފޮތުންނެވެ. އަދި އެނެއް ފަރާތުގައި ބޮޑު ކިންގް ސައިޒް އެނދެއް ވާއިރު އެނދުގެ ދެ ކައިރީ ހަމަ ހުދު ކުލައިގެ ސައިޑް ޓޭބަލް އެއްވެއެވެ. އަދި އެ ދެ ސައިޑް ޓޭބަލްގެ މަތީގައި އޮރެންޖު ކުލައިން ދިއްލޭ ލޭމްޕެއް ވެއެވެ. އެނދުގައި އަޅާފައި އޮތް ބެޑްޝީޓްގައި ވަނީ ވިލު ނޫކުލައިއެވެ. ވަށައިގެން ބަލައިލި ކޮންމެ ދިމާލަކުންވެސް ފެނިގެން ދަނީ ތަރުތީބު ކަމާއި ސާފުތާހިރު ކަމެވެ.\nވިލުނޫކުލައިގެ އެ އެނދުމަތީގައި ރާކިން އޮށޯވެލައިގެން އޮތީ އޭނާގެ ދެ އެކުވެރިންނަށް ލިބުނު ހިތާމައިގެ ސަބަބުންނެވެ. ރާކިންގެ މަންމަ އިރާދާ ވެސް އެތައް ފަހަރަކު ރާކިން ކާން ނައުމުން ގޮވާފިއެވެ. ނަމަވެސް ރާކިން އޮތްތަނުން ތެދުވާ ކަހަލަ ހިޔާލެއް ނެތް ފަދައެވެ. ބޯ ދަށަށް އެއް އަތް ލައިގެން އެއްފާ ދަމާލާފައި އެނެއްފައި ކުރުކޮށްގެން ރާކިން އޮތީ ވަރަށްވެސް ފުން ހިޔާލަކަށް ގެއްލިފައިއެވެ. އޭނާގެ ސިކުނޑީގައި މިހާރު އެނބުރެމުން ދިޔައީ އޭނާގެ މަންމަ ނެތުމުން ވާނެ ގޮތަކާއި ދޭތެރޭއެވެ. ނަމަވެސް ރާކިން ސިއްސައިގެން ދިޔައީ ވަރަށް ބާރަށް މިހާކު އޭނާގެ ކޮޓަރީގެ ދޮރުގައި ތަޅައިގަނުމުންނެވެ. އަވަސް އަވަހަށް އެނދުން ތެދުވެފައި ގޮސް ދޮރު ހުޅުވައިލީ ބިރުގަތް ވަރުންނެވެ. ދޮރު ހުޅުވާލުމާއިއެކު ރާކިން އަށް ފެނުނި މަންޒަރުން އޭނާގެ ދެލޯ ބޮޑުވެގެން ދިޔައެވެ.\nރާކިންގެ ބައްޕަ ވިކާޝް މުށިތަކު މައްޗަށް ވެއްޓިފައި ވާއިރު ކައިރީގައި އިރާދާ ވިކާޝްއަށް ގޮވަން އިނެވެ. އިރާދާގެ މޫނުމަތިން ފެންނަމުން ދިޔައީ ހާސްވެފައި ހުރިކަމުގެ ކުލަވަރުތަކެވެ. ރާކިންވެސް ބަލާކަށް ނުހުރެ ގޮސް ވިކާޝްގެ ކައިރީ އިށީންދެފައި ބަލަން ފެށިއެވެ. ނަމަވެސް އޭގެ އިރުކޮޅެއްފަހުން ރާކިންއަށް އިވެން ފެށީ އިރާދާ ހޭން ފެށި އަޑެވެ. އެއާއިއެކު ދެން އިވުނީ ވިކާޝްވެސް ހޭން ފެށި އަޑެވެ. ”މަނިކުފާނަށް ކޮޓަރިން ނުކުމެވިއްޖެ ދޯ… ކިހާވަރަކަށް ގޮވި ފަހުން ތި ނުކުމެވުނީ… ދެން ވެސް ގޮވާލާއިރަށް ނުކުމަންނާތި… އެހެންނޫނީ ހަމަ މިހަކަލަ ކަމެއް އަނެއްކާވެސް ދިމާވެދާނެ..” އިރާދާ ހެމުން ހެމުން ބުނެލިއެވެ. އެދެ މީހުންނަށްވެސް އެމީހުންގެ ހިނިގަނޑު ހިފަހައްޓާ ނުލެވުނީ ރާކިން ދެރަވެފައި ހުރި ވަރުންނާއި ބިރުގަނެފައި ހުރި ވަރުންނެވެ. ”ސާބަސް މަންމަމެންނަށް… ދެން މިކަހަަލަ ކަމެއް ނުކުރައްޗޭ… ހީވީ އަހަރެންގެ މޭގަނޑުވެސް އަަނގައަށް އައި ހެން…” ރާކިން ވިކާޝް ކޮޅަށް ނަގަމުން ބުނެލިއެވެ. ތިން މީހުންވެސް ދެން ދިޔައީ ރާކިން ކޮޓަރިން އެގޮތަށް ނެރެވުމުން ހެމުން ހެމުން ރޭގަނޑުގެ ކުއުން ކެއުމަށެވެ.\nފަތިހުގެ ފަތިސް ނަމާދުގެ އަޑަށް އިކާލްއަށް އޭނާގެ ދެލޯ ހުޅުވައިލެވުނެވެ. ނަމަވެސް ސިއްސައިގެން ދިޔައީ އެނދުގައި ބޯ އަޅައިލައިގެން އޮތް މާއީ ފެނިފައިއެވެ. އެވަގުތު އިކާލްގެ ހިތުތެރޭގައި އެތައް ސުވާލެއް ވަނީ އުފެދިފައިއެވެ. ނަމަވެސް ހިނދުކޮޅެއްގެ ތެރޭގައި އެސުވާލުތަކަށް ޖަވާބު ލިބުނީ އިކާލްއަށް މާއީގެ އަތުގައި ހިފެހެއްޓިފައިވާކަން ދެނެގަނެވުމުންނެވެ. މާއީއަށް ހޭލެވިދާނެ ކަމުގެ ބިރު ހީވުމުން އިކާލް މާއިގެ އަތުގައި ހަމަ ކުރިން އޮތް ގޮތަށް ހިފަހައްޓާލައިގެން އޮތީ މާއީގެ އެ މައުސޫމް މޫނަށް ބަލާށެވެ. ނަމަވެސް މާއީ ރޯފައި ހުރިކަމުގެ ނިޝާންތައް މޫނުމަތިން ފެންނަން ހުރުމުން އިކާލް އެކަމާ ހާސްވިއެވެ.\nއެގޮތުގައި ފަނަރަވަރަކަށް މިނެޓް އިކާލް އޮއްވާ މާއީ އޭނާގެ ދެލޯ ހުޅުވައިލިއެވެ. މާއީ އިކާލްގެ މޫނަށް ބަލައިލުމާއިއެކު ދެމީހުންގެ ވެސް ހަތަރުކަޅި ހަމަވެގެން ދިޔައެވެ. ހަމައެއާއިއެކު ދެމީހުންގެ ގަޔަށްވެސް ހީވީ ކަރަންޓު އައި ހެންނެވެ. މާއީ އިކާލްގެ އަތް ނައްޓުވައި ކޮޅަށް ތެދުވިއިރު އިކާލް އިނީ އެނދުގައި އިށީންދެލައިގެންނެވެ. ދެމީހުން ކުރެ އެކަކުވެސް އެކައްޗެކޭވެސް ނުބުނެ ތިބީ ލަދު ގަނެފައި ހުރި ވަރުންކަން ޔަގީނެވެ. ”އަހަރެން ދެން ދަނީ..” އެދެމެދަށް ވެރިވި ހަމަހިމޭންކަން އެންމެ ފަހުން ނަގައިލީ މާއީއެވެ. އިކާލްވެސް ބޯ ޖަހައިލީ މާއީއަށް ޖަވާބެއް ދިނުމުގެ ބޭނުމުގައިއެވެ. މާއީ އެތަނުން ނުކުތުމާއިއެކު އިކާލް އެނާގެ ނިތްމަތީގައި ޖަހާލިއެވެ. އަދި އަމިއްލަ ނަފްސަށް ކުދި ކިޔާލިއެވެ.\nމާއީ ވެސް އިކާލްގެ ބައިން ނިކުމެވުމާއިއެކު މޭމަތީގައި އަތް އަޅައިގެން ދެލޯ މަރައިގެން ހުރެ ދޮރުގައި ލެގިލިއެވެ. އަދި އިރުކޮޅަކު އެހެން ހުރެފައި އޭނާގެ ބަޔަށް ދިޔުމަށްޓަކައި ލިފްޓަށް އެރިއެވެ. ލިފްޓްގައި ހުރި އިރުވެސް މާއީއަށް ވިސްނެނީ އިކާލް އާއި މެދުއެވެ. ރޭގަ ވީ ކަންތަކާއި މިއަދު ވީ ކަންތަކާއި މެދުއެވެ. އެއާއިއެކު އަނެއްކާވެސް މާއީގެ މެޔަށް ހީވީ ފިނިފެން އެއްޗެއް އޮއްސާލި ހެންނެވެ.\nތިޔަ ލޯބީގެ ހައްޤުގައި (ފަހުބައި)\nAssalam alaikum.. miothy VAMEY GAATHUGAI ge2vana Bai vs up vefai.. unmeedhu kuran mi Bai Vs kamudhaane kamah… Mistake huriyyaa bunela dhehchey… Nd mihaaru nafu akah neygey vaahaka up vaane dhuvaheh bunaakah.. but liyevunu haa avahakah submit kuraanan.. keep waiting ingey… Nd story dhaa gothaa medhu comment kohlahchey readers ge views… Haveanice day.. keep waiting..\nVr salhi mi bai vs. Waiting for next. And me first dhw. Yay\nthanks dear.. and yes.. ur first.. condrats…\nVrh furihama… avahah nxt part up kohla dhehchey.. vr rythi vaahaka\nthanks dear.. ya insha allah..\nMaasha Allah 💯❤❤ varah reethi.\nmasha allah mi part vs varah reethi… cant wait to read next..\nfinally up vehjje dhw … varah varah reethi mi part vs… i am curiously waiting for next part… lysm nafu sis\nya.. thanks dear…\nvarah lwbi mi part vs… nafu r meet vaaney gotheh bunedhyba\nVarah reethi mi part vx maasha allah….whn nxt…waiting….\nthanks dear… vaahaka up vaane dhuvaheh bunaakah neygey.. but liyevunu haa avahakah submit kuraanan..\nI understand how Ikaal and Faaiz would feel…\nMi partwes varah VARAH reethi!!!\nBut i still can’t stop thinking about Raaya..\nVarah bodah thanks thiha busykohwes up kohdheythy!! Nafu!!😊😊\nthanks mal dear.. 🙂\nVarah reethi mi part vx… Waiting for the next part… When next\nthanks dear.. next part liyevunu haa avahakah submit kuraaanan.. keep waiting\nhama habeys story eh mi … kn irakun next part\nthanks dear.. next hama liyevunu haa avahakah submit kuraanan..\nvr rythi mi bai vs.. vr emotional.. dhn oii bayah inthizaarugai\nthanks dear.. keep waiting\nvrh furihama… vrh emotional… rovihjje hama faaiz aa ikaal ge bain… waiting for next… avahah up kohdhehchey\nthanks dear.. keep waiting..\nbeautiful story… i’m juss speachless… but i’m waiting for next part.. keep it up nafu sis\nvr furihama.. whn next\nthanks dear.. next part hama liyevunu haa avahakah submit kuraanan\nthis isawonderful story. i love this storyalot. and when next nafu\nthanks dear.. nxt hama liyevunu haa avahakah submit kuraanan\nraalhu kamana says:\nheiii… vrh salhi mi bai vs.. unmeedhu kuran kuriah huri baithah vs mihaa hama rythi vaane kamah… nafu ge hurihaa story eh vs vr salhi.. maasha allah…\nthanks dear.. ya i’ll try my best\ni feel really sad for ikaal.. nafu where is his mom.. i want to find his mom.. and he didnt have parents… aww my god.. he is so lonely.. btw vr vr vr vr nice story eh.. mi bai vs ehaime rythi.. waiting for nxt\nlets find ikaal parents.. btw u will know where is ikaal parents on upcoming parts.. and thanks dear.. keep waiting\nmasha allah vr reethi… waiting for next part..\nthanks dear… keep waiting\nMi part vx varah varah salhi… Whn next part???? LYSM💙💙💙💙\nthanks dear… next part submit kohfa v.. keep waiting ingey dear..\nOk… will be waiting😊\nvery nice starting parts hope this will be awesome story … keep going … In’sha allah u can reach the top..\nThanks dear..Insha Allah I’ll try my best..\nwhen is next part waiting for next part..\nsubmit kohfaa v.. neyge up vaane dhuvaheh.. 8 dec ga vaahaka submit kurin.. keep waiting dear\nOverall koh vaahaka reethi..BT v kuh gina..avas Veganee eh noon’avas vegathee’ innaanee..geah vanefai eh noon..’geah vadhefai’..mee kuree vaahakaiga ves huri kuhthakeh..adhi varah faahaga vey sifakohdhey iruves alifun yaa ah kohfa hunnaany..heevany saadha fanara aharuge kuhjaku liyefa oih vaahaka eh hen..ehen liyun theringe vaahaka thankolheh visnaigen kiyaalan feney..eyrun thankolheh mikahalage kuh madhuvedhaane kanneyge..\nThanks dear.. ok I’ll try to improve… Nd I’ll try my best.. thanks for highlighting the mistakes.. ya ok.. ☺☺☺\nޖުހާ އާއި ސަލާންޖާހާ މީހާ\nއިރު އޮއްސުމާއެކު 02 (އެޕިސޯޑް 02)


މަންދޫބުން ކުރެއްވި މަސައްކަތް 3\nޕަތަރަސް ވާވެފައިވީ ސަލާން ޖަހާ މީހަކު ހެޔޮކުރެއްވުން\n1 އެއްދުވަހަކު ޕަތަރަސްއާއި ޔޫޙަންނާ މެންދުރުފަހު ތިނެއް ޖެހިއިރު ދުޢާ ކުރުމުގެ ވަގުތުގައި ބައިތުލް މަޤްދިސްއަށް❖ ބައިތުލް މަޤްދިސް: މިއީ ޖެރޫސަލަމުގައިވީ ބަނީއިސްރާއީލުންގެ މުހިންމު ހަރަމްފުޅެވެ. މިހަރަމްފުޅުބައި ކުރެވިފައި ވަނީ ހަތަރު ބަޔަކަށެވެ. އެންމެ ބޭރަށް ވާ ބަޔަކީ އެންމެންނަށް ވަނުމަށް ހުއްދަ އޮންނަ ބަޔެވެ. މިބަޔަށް ބަނީއިސްރާއީލު މީހުން ފިޔަވާ އެހެން މީހުންނަށް ވެސް ވަނުން ހުއްދައެވެ. އެއާއި ޖެހިގެން އެތެރެއަށް އޮންނަ ބަޔަކީ ޚާއްސަކޮށް އަންހެނުން އަޅުކަން ކުރުމަށް އޮންނަބަޔެވެ. ދެން އެއާ ޖެހިގެން އެތެރެއަށް އޮންނަ ބަޔަކީ ފިރިހެނުންގެ ބަޔެވެ. ދެން އޭގެ އެތެރެއަށް އޮންނަ ބަޔަކީ އިމާމުންގެ ބަޔެވެ. މިހަތަރު ބައިގެ މެދުގައި ވަނީ ހަރަމް ފުޅުގެ އެންމެ މާތް ތަނެވެ. އެތަނަށް ވަނުން ހުއްދަ އޮންނަނީ ހަމައެކަނި އުއްތަމަ އިމާމަށެވެ. އެއީ ވެސް އަހަރަކު އެއްފަހަރު ޚާއްސަ އަޅުކަމެއް ކުރުމަށްޓަކައެވެ. ދިޔައެވެ.* ބައިތުލް މަޤްދިސް އަކީ ބަނީއިސްރާއީލު މީހުންގެ އެންމެ މުހިންމު ހަރަމްފުޅެވެ. ބައެއް ލަފުޒުތަކުގެ މާނަ ބަލާ.2ބައިތުލް މަޤްދިސްގެ އެއް ދޮރާށި ކަމުގައިވީ ރީތި ދޮރާއްޓޭ ކިޔުނު ދޮރާށި ކާރީގައި ވިހޭއްސުރެން ދެ ފައި ވާވެފައިވީ މީހަކު ވިއެވެ. ކޮންމެސް މީހަކު މިމީހާ ކޮންމެ ދުވަހަކު ވެސް އެތަނަށް ގެނެއެވެ. މިމީހާ އެ ދޮރާށީގެ ކައިރީގައި އިންނަނީ ބައިތުލް މަޤްދިސަށް އަޅުކަން ކުރަން އަންނަ މީހުންނަށް ސަލާން ޖެހުމަށެވެ.3ޕަތަރަސްއާއި ޔޫޙަންނާ އެ ދޮރާށިން ވަންނަ ތަން ފެނުމުން މިމީހާ އެމީހުންގެ ކިބައިން ވެސް ލާރިއަށް އެދި ސަލާން ޖެހިއެވެ.\n4 ޕަތަރަސްއާއި ޔޫޙަންނާ އެމީހާއި ހަތަރުކަޅި ހަމަކުރިއެވެ. ދެން ޕަތަރަސް އޭނާއަށް ބުންޏެވެ. ”އަހަރެމެންނާއި ދިމާއަށް ބަލާލަބަލަ.“5މިމީހާ ޕަތަރަސް އޭނާއަށް އެއްޗެއް ދޭން އުޅޭ ކަމަށް ހީކޮށް އޭނާ ޕަތަރަސްއާއި ދިމާއަށް ބަލާލިއެވެ.6ޕަތަރަސް އޭނާއަށް ބުންޏެވެ. ”އަހަރެންގެ އަތުގައި ކަލެއަށް ދޭނެ އެއްވެސް ލާރިއެއް ނެތް. އެކަމަކު އަހަރެންނަށް ދެވެން އޮތް އެއްޗެއް ކަލެއަށް އަހަރެން ދީފާނަން. ނާޒަރަތުގެ އީސާ އަލްމަސީޙުގެ ނަންފުޅުގެ ބާރުގައި ތެދުވެ ހިނގާ.“\n7 ދެން ޕަތަރަސް އެމީހާގެ ކަނާއަތުގައި ހިފާ ނެގިއެވެ. އެވަގުތު އޭނާގެ ފައިގައި ބާރުޖެހުނެވެ. 8 ދެން އޭނާ ފުންމައިގެން ދެފައި މައްޗަށް ކޮޅަށް ތެދުވެ ހިނގަން ފެށިއެވެ. އަދި މާތްރަސްކަލާނގެ ކިބަފުޅަށް ހަމްދާއި ސަނާ ކިޔަމުން ޕަތަރަސްއާއި ޔޫޙަންނާ އާއި އެކު ބައިތުލް މަޤްދިސްގެތެރެއަށް ދިޔައެވެ.\n9 މީނާ އެތާނގައި ހިނގަމުން މާތްރަސްކަލާނގެ ކިބަފުޅަށް ހަމްދާއި ސަނާކިޔަމުންދާ ތަން އެންމެން ވެސް ދުއްޓެވެ. 10 އެމީހުން މި ކަމާއި ހައިރާންވެ އަޖައިބު ވިއެވެ. އެއީ މިމީހާ އަކީ ކޮންމެ ދުވަހަކު ބައިތުލް މަޤްދިސްގެ ރީތި ދޮރާއްޓޭ ކިޔުނު ދޮރާށި ކާރީ ސަލާން ޖަހަން އޮންނަ ވާވެފައިވާ މީހާ ކަން އެމީހުންނަށް އެނގޭތީ އެވެ. ނަމަވެސް މިހާރު އޭނާ މާތްރަސްކަލާނގެ ކިބަފުޅަށް ހަމްދު ކުރަމުން އެހެރަ ހިނގަނީއެވެ. 11 މިމީހާ ވީ އުފަލުން ޕަތަރަސްއާއި ޔޫޙަންނާ ދިޔަ ނުދީ އެމީހުން މަޑު ކުރުވައިގެން އެމީހުންނާ ވާހަކަދައްކަން ހުއްޓެވެ. އެތަނުގައި ވީ މީސްތަކުން މި ކަމަށް ހައިރާންވެ އެމީހުން ތިބި ތަނަށް ދުވަމުން ދިޔައެވެ. އެމީހުން ތިބީ ސުލައިމާނުގެފާނުގެ ފެންޑާއޭ ކިޔާތަނުގައެވެ.\nވާނުވާ ބަލަން އައި މީހުންނާއި ޕަތަރަސް ވާހަކަ ދެއްކުން\n12 ޕަތަރަސްއަށް މީހުންތައް އެތަނަށް އެއްވެފައިވާ ތަން ފެނުމުން އެމީހުންނާއި މުޚާޠަބުކޮށް ބުންޏެވެ. ”އެކުވެރިންނޭ، މިތަންދެކެ ކަލޭމެން ތިޔަހާ ބޮޑަށް ތިޔަ އަޖައިބުވެ ހައިރާންވީ ކީއްވެ؟ ކަލޭމެން އަހަރެމެންނާއި ދިމާއަށް ތިބާލާ ގޮތުން ހީވަނީ މިކަންތައްތައް މިވީ އަހަރެމެންގެ މޮޅުކަމުން ނުވަތަ އަހަރެމެންގެ ރަނގަޅުކަމުން ހެން. 13-14 އަހަރެމެންގެ ކާބަފައިން ކަމުގައިވާ އިބްރާހީމްގެފާނާއި، އިސްޙާޤުގެފާނާއި، ޔަޢުޤޫބުގެފާނު އަޅުކަން ކުރާ މަތިވެރިކަލާނގެ ކަމުގައިވާ މާތްރަސްކަލާނގެ އެކަލާނގެ އެންގެވި ފަދައިން ކަންކޮށް ޚިދުމަތް ކުރެއްވި އީސާގެފާނުގެ ނަންފުޅު މަތިވެރި ކުރައްވައިފި. މި އީސާގެފާނަކީ ކަލޭމެން އެކަލޭގެފާނާއި ދެކޮޅުވެ ޕިލާތުސްގެ ކައިރިއަށް ގެންދިޔަ އީސާގެފާނު. ޕިލާތުސްއަށް އެކަލޭގެފާނުގެ ކިބައިން އެއްވެސް ކުށެއް ނުފެނުމުން އެކަލޭގެފާނު ދޫކޮށްލުމަށް ނިންމި. ނަމަވެސް ކަލޭމެން އެދުނީ މި މާތް ރަނގަޅު ސާލިހު ކަލޭގެފާނުގެ ބަދަލުގައި އެތައް ބަޔަކު މަރާފައިވާ ނުބައި ކުށްވެރިއަކު ދޫކޮށްލުމަށް. 15 މިގޮތުން ކަލޭމެން މީސްތަކުންނަށް ދިރިހުރުން ދެއްވާ މީހާ މަރާލި. ނަމަވެސް މާތްރަސްކަލާނގެ އެކަލޭގެފާނު މަރުވުމަށް ފަހު އަލުން ދިރުއްވި. އަހަރެމެން އެތަން ދެކި އެކަމަށް ހެކިވަން.\n16 މިމީހާ ރަނގަޅުވެފައި އެވަނީ އޭނާ އީސާގެފާނުގެ ނަންފުޅަށް އީމާންވުމުގެ ސަބަބުން. މިމީހާ އަކީ ކަލޭމެން އެންމެންނަށް ވެސް އެނގޭނެ ފަދައިން ވިހޭސުރެން ދެ ފައި ވާވެފައި ނުހިނގޭ މީހެއް. އޭނާގެ ފައިގައި ވަރުޖެހި އޭނާ ރަނގަޅު އެވީ ކަލޭމެން އެންމެންގެ ކުރިމަތީގަ.\n17 އަޚުންނާއި އުޚުތުންނޭ. ކަލޭމެންނާއި ކަލޭމެންގެ ވެރިން އީސާގެފާނާއި ދޭތެރޭ އެ ފަދައިން ކަން ކުރީ އެއީ ކަލޭމެންނަށް އެ ކުރެވެނީ ކޮން ފަދަ ކަމެއްކަން ނޭނގޭތީ. 18 މާތްރަސްކަލާނގެ ޚާއްސަ ކުރައްވާ ފޮނުއްވާ އަލްމަސީޙު❖ އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ. އަށް އަނިޔާ އާއި ވޭން ލިބިވަޑައިގެން އަވަހާރަ ވާނެ ކަން އެކަލާނގެ ވަނީ ހުރިހާ ރަސޫލުންނާއި ނަބީބޭކަލުން މެދުވެރިކޮށް މާކުރިންސުރެ ވެސް އަންގަވާފަ. މިހާރު މި ކަންތައްތައް ވެ އެ ދިޔައީ އެކަލާނގެ އަންގަވައިފައިވީ ގޮތުގެ މަތިން. 19 ވީމާ ކަލޭމެންގެ ހިތާއި އަމަލާއި ބަދަލުކޮށް ދިރިއުޅުމުގައި މާތްރަސްކަލާނގެ އެދިވޮޑިގެންވާ ފަދައިން ކަން ކުރަން ފަށާ. އޭރުން އެކަލާނގެ ކަލޭމެންގެ ފާފަތަކަށް މަޢާފު ކުރައްވާ އެ ފާފަތައް ފުއްސަވާނެ. އަދި އޭރުން އެކަލާނގެ ހަޒުރަތުން ކަލޭމެންގެ ހިތްތަކަށް ތަނަވަސްކަން ދެއްވާނެ. 20 އަދި އެކަލާނގެ ޚާއްސަ ކުރައްވާ ފޮނުއްވި އަލްމަސީޙު ކަމުގައިވާ އީސާގެފާނު ކަލޭމެންގެ ކައިރިއަށް އެކަލާނގެ ފޮނުއްވާނެ. 21 ނަމަވެސް މާތްރަސްކަލާނގެ މާކުރިން ސުރެ ވެސް ރަސޫލުންނާއި ނަބީން މެދުވެރިކުރައްވާ އެންގެވި ފަދައިން އެކަލާނގެ ދުނިޔޭގެ ހުރިހާ ކަމެއް ފުރިހަމަ ކުރައްވާ އާކުރައްވަންދެން އީސާގެފާނު އެނބުރި ދުނިޔެއަށް ވަޑައިނުގަތް ސުވަރުގޭގައި މަޑުކުރައްވާނެ. 22 މޫސާގެފާނު ބަނީއިސްރާއީލު މީހުންނަށް ވިދާޅުވި.\n’މަތިވެރި ސާހިބުވަންތަ ރަސްކަލާނގެ އަހަރެން ފަދައިން އެހެން ރަސޫލަކު ހަމަ އަހަރެމެންގެ ތެރެއިން ހޮއްވަވާ، ކަލޭމެންގެ ކައިރިއަށް ފޮނުއްވާނެއޭ. އެކަލޭގެފާނުގެ ބަސްފުޅުތައް ކަލޭމެން ފަރުވާތެރިކަމާއި އެކު ކަނުލާ އަޑުއަހާށޭ. 23 އެއީ އެކަލޭގެފާނުގެ ބަސްތަކަށް އީމާންވެ ކިޔަމަންތެރި ނުވެއްޖެ ކޮންމެ މީހަކީ މާތްރަސްކަލާނގެ ކިބައަށް އީމާންވާ މީސްތަކުންގެ ތެރެއިން ހިމެނޭ މީހަކު ކަމުގައެއް ނުވާނޭ.‘\n24 ޞަމޫއީލްގެފާނުން❖ ޞަމޫއީލްގެފާނު: ޞަމޫއީލްގެފާނު މިކަލޭގެފާނަކީ ބަނީއިސްރާއީލުގެ އިމާމެކެވެ. އަދި އެކަލޭގެފާނަކީ މޫސާގެފާނަށް ފަހު އެންމެފުރަތަމަ ފޮނުއްވުނު ރަސޫލުބޭކަލެވެ. އެއީ މޫސާގެފާނަށް ފަހު ހަތަރު ސަތޭކަ އަހަރުފަހުންނެވެ. އަދި އެކަލޭގެފާނަކީ ބަނީއިސްރާއީލުގައި ހިނގި ފަނޑިޔާރުންގެ ވެރިކަމުގައި ވެރިކަންކުރި އެންމެފަހު ފަނޑިޔާރެވެ. ބަނީއިސްރާއީލުގެ އެންމެ ފުރަތަމަ ރަސްކަލުން ކަމުގައިވީ ޝާއުލް ރަސްގެފާނު ރަސްކަމަށް އިސްކުރެއްވީ ވެސް ޞަމޫއީލްގެފާނެވެ. އެގޮތުން މާތްރަސްކަލާނގެ ބަރަކާތް ލެއްވުމަށް އެދި ދުޢާކޮށް ޝާއުލް ރަސްގެފާނު ގެ ބޯފުޅަށް ތެޔޮއަޅުއަވާ އެރަސްގެފާނު ކަނޑައަޅުއްވާ ޚާއްސަކުރެއްވީ ޞަމޫއީލްގެފާނެވެ. އަދި މީގެ ގާތްގަނޑަކަށް ތިރީސް އަހަރު ފަހުން ޝާއުލް ރަސްގެފާނު މާތްރަސްކަލާނގެ އަމުރުފުޅު ތަކަށް ކިޔަމަން ނުވުމުގެ ސަބަބުން މާތްރަސްކަލާނގެ ޝާއުލް ރަސްގެފާނު ރަސްކަމުން ދުރުކުރެއްވިއެވެ. ދެން އެއަށް ފަހު ދާއޫދުގެފާނު ބަނީއިސްރާއީލުގެ ރަސްކަމަށް އިސްކުރެވުނެވެ. ދާއޫދުގެފާނަށް ބަރަކާތް ލެއްވުމަށް ދުޢާކޮށް ރަސްކަމަށް އިސްކުރެއްވީ ވެސް ޞަމޫއީލްގެފާނެވެ. ފެށިގެން ހުރިހާ ރަސޫލުބޭކަލުންނާއި ނަބީބޭކަލުންނެއް ވެސް މިއަދު ކަލޭމެންނަށް ތިޔަ ފެނި، އަޑު އިވެމުންދާ ކަންތައްތަކާއި ބެހޭ ގޮތުން ވަނީ އަންގަވާފަ. 25 އެކަލާނގެ ރަސޫލުންނާއި ނަބީބޭކަލުންނަށް އެކަލާނގެ އެންގެވީ ހަމަ ތިޔަބައިމީހުންނަށް މި ކަންތައްތައް އަންގައިދިނުމަށް. އަދި މާތްރަސްކަލާނގެ ކަލޭމެންގެ ކާބަފައިކަލުން ކަމުގައިވާ އިބްރާހީމްގެފާނަށް ކުރެއްވި ޢަހުދުނާމާއަކީ ހަމަ ކަލޭމެންނާއެކުގައި ވެސް ކުރެވިފައިވާ ޢަހުދުނާމާއެއް. އަދި މި ޢަހުދުނާމާއާ ބެހޭ ގޮތުން ކަލޭމެންނަށް ވެސް ވަނީ އެންގެވިފަ. މާތްރަސްކަލާނގެ އިބްރާހީމްގެފާނަށް ވަޙީކުރެއްވި. ’ކަލޭގެ ދަރިކޮޅުގެ މީހެއް މެދުވެރިކޮށް ތިމަންކަލާނގެ މުޅި ދުނިޔޭގެ އެންމެންގެ މައްޗަށް ރަޙުމަތް ލައްވާނޭ.‘ 26 މާތްރަސްކަލާނގެ ފޮނުއްވި މި ޚާއްސަ ކުރެއްވި ފަރާތް ފުރަތަމަ އެ ފޮނުއްވީ ކަލޭމެންގެ ކައިރިއަށް، ކަލޭމެންގެ މައްޗަށް ރަޙުމަތް ލެއްވުމަށް. އެއީ އެކަލާނގެ އެދިވޮޑިގެންވަނީ ކަލޭމެން އެންމެން ވެސް ފާފައިގެ މަގުން އެނބުރި ނުބައިކަންތަކުން ދުރުވުން.“\n❖3:1 ބައިތުލް މަޤްދިސް: މިއީ ޖެރޫސަލަމުގައިވީ ބަނީއިސްރާއީލުންގެ މުހިންމު ހަރަމްފުޅެވެ. މިހަރަމްފުޅުބައި ކުރެވިފައި ވަނީ ހަތަރު ބަޔަކަށެވެ. އެންމެ ބޭރަށް ވާ ބަޔަކީ އެންމެންނަށް ވަނުމަށް ހުއްދަ އޮންނަ ބަޔެވެ. މިބަޔަށް ބަނީއިސްރާއީލު މީހުން ފިޔަވާ އެހެން މީހުންނަށް ވެސް ވަނުން ހުއްދައެވެ. އެއާއި ޖެހިގެން އެތެރެއަށް އޮންނަ ބަޔަކީ ޚާއްސަކޮށް އަންހެނުން އަޅުކަން ކުރުމަށް އޮންނަބަޔެވެ. ދެން އެއާ ޖެހިގެން އެތެރެއަށް އޮންނަ ބަޔަކީ ފިރިހެނުންގެ ބަޔެވެ. ދެން އޭގެ އެތެރެއަށް އޮންނަ ބަޔަކީ އިމާމުންގެ ބަޔެވެ. މިހަތަރު ބައިގެ މެދުގައި ވަނީ ހަރަމް ފުޅުގެ އެންމެ މާތް ތަނެވެ. އެތަނަށް ވަނުން ހުއްދަ އޮންނަނީ ހަމައެކަނި އުއްތަމަ އިމާމަށެވެ. އެއީ ވެސް އަހަރަކު އެއްފަހަރު ޚާއްސަ އަޅުކަމެއް ކުރުމަށްޓަކައެވެ.\n*3:1 ބައިތުލް މަޤްދިސް އަކީ ބަނީއިސްރާއީލު މީހުންގެ އެންމެ މުހިންމު ހަރަމްފުޅެވެ. ބައެއް ލަފުޒުތަކުގެ މާނަ ބަލާ.\n❖3:18 އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ.\n❖3:24 ޞަމޫއީލްގެފާނު: ޞަމޫއީލްގެފާނު މިކަލޭގެފާނަކީ ބަނީއިސްރާއީލުގެ އިމާމެކެވެ. އަދި އެކަލޭގެފާނަކީ މޫސާގެފާނަށް ފަހު އެންމެފުރަތަމަ ފޮނުއްވުނު ރަސޫލުބޭކަލެވެ. އެއީ މޫސާގެފާނަށް ފަހު ހަތަރު ސަތޭކަ އަހަރުފަހުންނެވެ. އަދި އެކަލޭގެފާނަކީ ބަނީއިސްރާއީލުގައި ހިނގި ފަނޑިޔާރުންގެ ވެރިކަމުގައި ވެރިކަންކުރި އެންމެފަހު ފަނޑިޔާރެވެ. ބަނީއިސްރާއީލުގެ އެންމެ ފުރަތަމަ ރަސްކަލުން ކަމުގައިވީ ޝާއުލް ރަސްގެފާނު ރަސްކަމަށް އިސްކުރެއްވީ ވެސް ޞަމޫއީލްގެފާނެވެ. އެގޮތުން މާތްރަސްކަލާނގެ ބަރަކާތް ލެއްވުމަށް އެދި ދުޢާކޮށް ޝާއުލް ރަސްގެފާނު ގެ ބޯފުޅަށް ތެޔޮއަޅުއަވާ އެރަސްގެފާނު ކަނޑައަޅުއްވާ ޚާއްސަކުރެއްވީ ޞަމޫއީލްގެފާނެވެ. އަދި މީގެ ގާތްގަނޑަކަށް ތިރީސް އަހަރު ފަހުން ޝާއުލް ރަސްގެފާނު މާތްރަސްކަލާނގެ އަމުރުފުޅު ތަކަށް ކިޔަމަން ނުވުމުގެ ސަބަބުން މާތްރަސްކަލާނގެ ޝާއުލް ރަސްގެފާނު ރަސްކަމުން ދުރުކުރެއްވިއެވެ. ދެން އެއަށް ފަހު ދާއޫދުގެފާނު ބަނީއިސްރާއީލުގެ ރަސްކަމަށް އިސްކުރެވުނެވެ. ދާއޫދުގެފާނަށް ބަރަކާތް ލެއްވުމަށް ދުޢާކޮށް ރަސްކަމަށް އިސްކުރެއްވީ ވެސް ޞަމޫއީލްގެފާނެވެ.


ޤާނޫނު ނަންބަރު 11/2008 "އިންތިޚާބުތަކާ ބެހޭ ޢާންމު ޤާނޫނު" ގެ 44 ވަނަ މާއްދާގައި ވާގޮތުން އިންތިޚާބެއްގައި ވޯޓުނަގާ ދުވަހުގެ ކުރީ ދުވަހުގެ ހަވީރު 6:00 ން ފެށިގެން ވޯޓުނަގާ ދުވަހުގެ ފަހުދުވަހުގެ ހެނދުނު 6:00 އާ ދެމެދު، ތާއީދު ހޯދުމަށް އެއްވެސް ހަރަކާތެއް ނުވަތަ ތާއީދު ހޯދުމަށް މަގުފަހިވާފަދަ އެއްވެސް ޢަމަލެއް ހިންގުމަކީ މަނާކަމެކެވެ.\nވީމާ، 2013 ނޮވެންބަރު 16 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ރިޔާސީ އިންތިޚާބު 2013 ގެ ދެވަނަ ބުރާއި ގުޅިގެން މި އިންތިޚާބުގައި ވާދަކުރައްވާ އެއްވެސް ކެންޑިޑޭޓަކަށް ތާއީދު ލިބޭފަދަ ނުވަތަ ތާއީދު ކުޑަވާފަދަ ނުވަތަ އިންތިޚާބަށް ނުފޫޒެއް ފޯރާފާނެ އެއްވެސް ޢަމަލެއް 2013 ނޮވެންބަރު 15 ވާ ހުކުރު ދުވަހުގެ ހަވީރު 6:00 ން ފެށިގެން 2013 ނޮވެންބަރު 17 ވާ އާދިއްތަ ދުވަހުގެ ހެނދުނު 6:00 އާ ދެމެދު އެއްވެސް ވަސީލަތެއްގެ އެހީގައި އެއްވެސް ފަރާތަކުން ނުހިންގުމަށް އިލްތިމާސްކުރަމެވެ.\n10 މުޙައްރަމް 1435\n14 ނޮވެންބަރު 2013


Villarreal aa ehvaruve, Real in furusathu nagaalaifi - One Online\nމިރޭ ރެއާލްއާއި ވިލަރެއާލް ކުޅުނު މެޗުގެ ތެރެއިން --- ފޮޓޯ/ ގެޓީ\nވިލަރެއާލްއާ އެއްވަރުވެ، ރެއާލުން ފުރުސަތު ނަގާލައިފި\nސްޕެނިޝް ލަލީގާގައި ވިލަރެއާލްއާ ދެކޮޅަށް ރެއާލް މެޑްރިޑުން ކުޅުނު މެޗު އެއްވަރުވެގެން ނިމިއްޖެއެވެ.\nރަށުން ބޭރުގައި ރެއާލުން ކުޅުނު މެޗު 1-1 އިން އެއްވަރުވެފައިވާ އިރު، މިރޭގެ މެޗުން މޮޅުވެ، ތާވަލުގެ އެއްވަނައިގައި އޮތް ރެއާލް ސޮސިއެދާދާ ޕޮއިންޓެއް ގާތަށް ޖެހިލުމަށް ރެއާލަށް ފުރުސަތު އޮތެވެ. އެހެންނަމަވެސް މިރޭގެ މެޗުން ލިބުނު ޕޮއިންޓާއެކު ރެއާލް އަދިވެސް އޮތީ ތާވަލުގެ ހަތަރުވަނައިގައެވެ. އެއީ ނުވަ މެޗުން 17 ޕޮއިންޓް ހޯދައިގެންނެވެ.\nމިރޭގެ މެޗުގައި ރެއާލްއާ ދެކޮޅަށް ނުކުތް ވިލަރެއާލުން 10 މެޗުން ހޯދި 19 ޕޮއިންޓާއެކު ތާވަލުގެ ދެވަނައިގައި އޮތް އިރު، އެއްވަނައިގައި ސޮސިއެދާދު އޮތީ ނުވަ މެޗުން 20 ޕޮއިންޓާއެކުގައެވެ.\nމިރޭގެ މެޗު ފެށިގެން ދެ މިނެޓުގެ ތެރޭގައި މަރިއާނޯ ޖެހި ގޯލާއެކު ރެއާލުން ލީޑު ނެގިއެވެ. ރަނގަޅު ފެށުމަކާއެކު ރެއާލްއަށް އުންމީދު ބޮޑުވި ނަމަވެސް، އިތުރު ގޯލެއް ޖަހައި ނަތީޖާ ފުޅާކުރުމަށް ރެއާލުން ކުރި މަސައްކަތްވީ ނާކާމިޔާބެވެ. މެޗުގެ ފަހުކޮޅަށް ދިޔައިރު، ރެއާލުން ވަރުބަލިކަންވެސް ފެނިގެން ގޮސްފައިވެއެވެ.\nރެއާލްގެ ފަރާތުން މެޗުގައި ފެނުނު ވަރުބަލިކަމުގެ ފައިދާ ނަގައި، ވިލަރެއާލުން މެޗުގެ ފަހުކޮޅަށް ދިޔަ ވަރަކަށް ކުޅުން ރަނގަޅުކުރިއެވެ. އަދި މެޗުގެ 75 ވަނަ މިނެޓުގައި އެޓީމަށް ވަނީ ޕެނެލްޓީއެއް ލިބިފައެވެ. ރެއާލްގެ އޭރިއާ ތެރެއިން ސަމިއުލް ޗުކުއޭޒާއަށް ކުރި ފައުލަށް ލިބުނު ޕެނެލްޓީގައި ނަތީޖާ ހަމަހަމަކޮށްދިނީ ސްޕެއިން ގައުމީ ޓީމުގެ ފޯވަޑް ޖެރާޑް މޮރޭނޯއެވެ.\nމި ސީޒަނުގެ ލީގުގައި މޮރޭނޯ ޖެހި ފަސްވަނަ ގޯލާއެކު ވިލަރެއާލުން އެއްވަރުކޮށް، މެޗުގެ ފަހު ވަގުތައި މޮޅުވާންވެސް ފުރުސަތު ހޯދިއެވެ. މޮރޭނޯއަށް ލިބުނު ފަހި ފުރުސަތުގައި އޭނާ ފޮނުވާލި ހަމަލާ ރެއާލުގެ ޑިފެންޑަރު ރަފެއަލް ވަރާންގެ ފައިގައި ޖެހި ބްލޮކް ވެގެން ދިޔަ އިރު، މެޗުން މޮޅުވެ، ވިލަރެއާލްއަށް ތަވާލުގެ އެއްވަނައަށް ޖެހިލުމުގެ ފުރުސަތު އޮތެވެ.\nރެއާލްގެ ކެޕްޓަން ސާޖިއޯ ރާމޯސްގެ އިތުރުން އާންމުކޮށް ފުރަތަމަ 11 ގައި ހިމެނޭ ކަރިމް ބެންޒެމާއާއި ކަސަމޭރޯވެސް މިރޭގެ މެޗުގައި ފެނިފައެއް ނުވެއެވެ. ރާމޯސްއަށް އަނިޔާގެ ސަބަބުން މުހިއްމު މެޗުތަކެއް ގެއްލޭނެ ކަމަށް ބެލެވޭ އިރު، ކޮވިޑް 19 ޖެހުމުން އިންޓަނޭޝަނަލް ބްރޭކްގައި ނުކުޅެ ހުރި، ބެލްޖިއަމްގެ އެޑެން ހަޒާޑް، ކޮވިޑުން ރަނގަޅުވެ މިރޭގެ މެޗު ފަށާފައިވެއެވެ.\nގުޅޭ ޓެގު ސްޕެނިޝް ލަލީގާ ރެއާލް މެޑްރިޑް\nރެއާލް ބަލި، ހަޒާޑަށް އަނެއްކާވެސް އަނިޔާވެއްޖެ\nބޮޑު ބައްޔާއެކު ކޯޝުއާގެ ރުޅި ވީއޭއާރަށް


BREAKING: Ramadan Mahuge Furathama Dhuvahakee Hukuru Dhuvas - Vaguthu\nރަމަޟާން މަހުގެ ފުރަތަމަ ދުވަހަކީ އަންނަ ހުކުރު ދުވަސް ކަމަށް ކަނޑައަޅައި ރަސްމީކޮށް އެކަން އިއުލާނު ކޮށްފިއެވެ.\nމިހާރު އިސްލާމިކް މިނިސްޓްރީގައި ކުރިއަށްދާ 1441 ވަނަ އަހަރުގެ ރަމަޟާން މަހުގެ ހަނދު ސާބިތު ކުރުމާއި ބެހޭ ގޮތުން ބޭއްވާ ރަސްމީ ބައްދަލުވުމުގައި އިސްލާމިކް މިނިސްޓަރ ޑރ. އަހުމަދު ޒާހިރު ވިދާޅުވީ، މިއަދު އިރުއޮއްސުމަށްފަހު ރާއްޖޭގެ އެއްވެސް ހިސާބަކަށް އަދި އިސްލާމީ އެއްވެސް ގައުމަކަށްވެސް 1441 އަހަރުގެ ރަމަޟާން މަހުގެ ހަނދު ފެންމަތިނުވާކަން އިތުބާރު ހުރި ފަލަކީ ހިސާބުތަކުން ކަށަވަރުވެފައިވާ ކަމަށެވެ.\n"މިއަދުގެ އިރުއޮއްސުމަށްފަހުގައި ރާއްޖޭގެ އެއްވެސް ހިސާބަކަށް މި އަހަރުގެ ރަމަޟާން މަހުގެ ހަނދު ފެނިފައި ނުވާތީއާއި އިސްލާމީ އެއްވެސް ގައުމަކަށް މި އަަހަރުގެ ހަަަނދު ފެނުނުކަމުގެ އިތުބާރު ހުރި މައުލޫމާތު ލިބިފައިނުވާތީ ރަމަޟާން މަހާއި ޝައްވާލު މަހުގެ ހަނދު ސާބިތު ކުރުމުގައި ދިވެހި ރާއްޖޭގައި އަމަލު ކުރަން ހަމަޖެހިފައިވާ އުސޫލުގައި ވާ ގޮތުގެ މަތިން މާދަމާ މީލާދީ ސަނަދުން 2020 އަހަރުގެ 23 އޭޕްރިލްވާ ބުރާސްފަތި ދުވަހަކީ މި ހިނގާ1441 ވަނަ އަހަރުގެ ޝައުބާން މަހުގެ 30 ވަނަ ދުވަސް ކަމުގައި އާއި 1441 ވަނަ އަހަރުގެ ރަމަޟާން މަހުގެ ފުރަތަމަ ދުވަހަކީ މި ހިނގާ އޭޕްރިލް 24 ވާ ހުކުރު ދުވަސް ކަމުގައި ކަނޑައަޅައިފީމެވެ". އިސްލާމިކް މިނިސްޓަރ ޑރ. އަހުމަދު ޒާހިރު ވިދާޅުވިއެވެ.\nއިސްލާމިކް މިނިސްޓަރ ޑރ. އަހުމަދު ޒާހިރު ވަނީ، ރޯދައިގެ ފަރުޟު އަދާ ކުރުމަށް ފަރުވާތެރިވުމަށާއި، ﷲގެ ރުއްސެވުމާއި މަޣްފިރަތަށް އެދި ހެޔޮ ކަންތައްތައް ގިނަ ކުރުމަށް ނަސޭހަތްތެރިވެފައެވެ.\nމީގެ އިތުރުން، ކޮވިޑް-19 އިން ހުރިހާ އިންސާނުން ރައްކާތެރިކޮށްދެއްވުމަށް އެދި އިސްލާމިކް މިނިސްޓަރ ޑރ. އަހުމަދު ޒާހިރު ވަނީ ދުއާ ދަންނަވާފައެވެ.\nއޭޕްރީލް 22, 2020 21:07\nމީ ރަނުގެފުރުސަތެއް މިހުރިހާކަމަކުން ސަލާމަތް ވުމަށް ﷲ ހަޟުރަތުގައި ދުޢާދެއްނެވުމަށް ލިބޭ\nނަމަވެސް ހިތާމައަކީ މިސްކިތްތަށް ބަންދުވުން ގޭގަވެސް އެކަހެރިވެލާނެ ޖާގައެއްވެސް ނެތުމުން ނަމަވެސް ކެއްތެރިކަމާއި އެކު ފުރުސަތުގެ ބޭނުން ހެޔޮގޮތުގަ ހިއްޕަވާ މަބުރޫކު ޔާމީންވެރިކަމުގަ މާލޭގެ ފެންހަދާ މެޝިންތަށް އެދީމާ ޔާމީން އިސްތިއުފާ އަށް ގޮވިހެން އެކަކުވެސް އަމަލްތަށް ނުބަހައްޓާށެވެ.\nއޭޕްރީލް 22, 2020 21:14\n22އެޕްރީލް 2020 ވީ ބުދަދުވަހަކީ ޝަޢުބާން މަހުގެ 28 ދުވަސް ކަމަށް ރާދަބްކޝޯޕްުން ހަދާފައިވާ ކަލަންޑަރުން ދައްކައެވެ. 23 އެޕްރީލް 2020ވާބުދަ ދުވަސް ޝައުބާން މަހުގެ 30 ވަނަ ދުވަހަށް ވަނީ ކިހިނެއްތޯއެވެ. މަޢްލޫމާތު ކުށް ކަމުގައި ނުވާނަމަ ހިޖުރީ މަސްތަކާއި ދުވަސްތަށް ކަލަންޑަރު ހަދާފަރާތަކުންވެސް ހޯދަންޖެހެނީ އިސްލާމިކް މިނިސްޓްރީންނެވެ.\nއޭޕްރީލް 23, 2020 02:00\nމައުމޫނުގެ ވެރިކަމުގައި މިރީދޫކުދިން ގޮވަމުންދިޔައީ، މައުމޫނު ފަލަކީހިސާބަށްމޮޅީޔޭ، ކަލަންޑަރާ ދިމާކުރަންވެގެން ރޯދަމަސް ފަސްކުރިއްޔޭ ނޫނީ އަވަސްކުރިއްޔޭ. މިހާރުވެސް މިހިގަނީ އެގޮތަށްނޫންތޯއެވެ. އަހަރުމެނަށް އެގޭ މިކަންލަސްކޮށްގެން ނުވަތަ ކަލަންޑަރާ ދިމާކޮށްގެން ވެރިންނަށް ވާނެމޮޅެއްނޯންނާނެކަން އެކަމު ރީދޫގަމާރުންނަށް ނޭގެނީ\nއޭޕްރީލް 23, 2020 07:50\nފޮޓޯއިން ތިފެންނަ މީހާ ހީވަނީ އިގި ރޭސި ފިލްމް ސްޓާ ރެއްހެން މިއީ ދީނީ މީހުން ހުންނަން އެންމެ ރަގަޅު ގޮތްބާ!\nއެބަޔަކުންނާ ވައްތަ ރު ވެއްޖެމީހާ އަކީ އެބަޔަކުންގެ ތެ ރެއިން ވާ މީހެކެވެ\nމިފަހަރު ވަކިބަޔަކައް ދޯ ކަދުރު ތިޔާދިނީ ؟\nކުރީދުވަހަކު ފެނޭ އިސްލާމީ މަރުކަޒުން ކަދުރު ފޮށިތަކެއް ނެރެގެން ޕިކަޕަކަށް އަރުވަނި ކޮށް.....